**ПРОТОКОЛ ОТ ТРИДЕСЕТ И ПЕТОТО ЗАСЕДАНИЕ НА ОБЩИНСКИ СЪВЕТ-РУСЕ**

**Проведено на 16 юни 2022 година, начало 09:00 часа**

От общо 51 общински съветници присъстваха 48, отсъстваха: Дилян Саманджиев, Луиза Попова и Христо Белоев. Заседанието беше открито и ръководено от Иво Пазарджиев – Председател на Общински съвет – Русе.

 **Г-н Иво Пазарджиев:** Моля общинските съветници да заемат местата си. Каня и тези в коридора които са, да заповядат. Стартираме проверка на кворума. Четиридесет общински съветници са се регистрирали по електронна система. Имаме необходимия кворум да започнем нашата работа. Откривам тридесет и петото редовно заседание на Общински съвет – Русе. Моля за тишина в залата. Ще изчакам колегите да заемат местата си, да осигурим необходимите условия за работа. Започваме с разискванията по дневния ред. Имате проекта за дневен ред, който е предложен от Председателския съвет. Има ли предложения по дневния ред? Господин Орлин Дяков, заповядайте.

 **Г-н Орлин Дяков:** Господин Председател, уважаеми колеги. Оттеглям материала за промяна в Наредба № 17. Мисля, че е Точка 33, ако не се лъжа.

 **Г-н Иво Пазарджиев:** 32-ра, К.л. № 866.

 **Г-н Орлин Дяков:** Причините за това са, че сегашните промени са козметични и реално погледнато…

 **Г-н Иво Пазарджиев:** Моля за тишина в залата!

 **Г-н Орлин Дяков:** И реално погледнато така, не променят самата наредба, така както би трябвало да бъде променена. В разговори с хора, сега при последните награди „Русе“ пак имаше обществено напрежение, затова промените в раздела за Награда „Русе“ трябва да бъдат много по-сериозни и бих казал даже кардинални. И тъй като мисля, че не трябва да правим промени на парче, а трябва да вземем едно сериозно решение, мисля че вече сме узрели за това. Да направим сериозни промени в Наредба № 17. Оттеглям предложението. Надявам се до септември, за септемврийска сесия да направим по-сериозни промени и по-сериозно предложение. Благодаря за вниманието.

 **Г-н Иво Пазарджиев:** Благодаря на господин Дяков. Действително бяха проведени разговори между различни представители на групите в Общинския съвет. Обединени сме около идеята, че трябва да бъде извършен сериозен анализ на броя на наградите „Русе“, както и на лицата, които ги присъждат. Така че, аз поемам ангажимент още в рамките на следващата седмица да започнем консултации между политическите сили в местния парламент. Моля който от групите има желание да се включи в консултациите, да се свърже с мен в рамките на днешния и на утрешния ден, за да можем следващата седмица да направим първата ни среща във връзка именно да има една контактна група, която да работи по Наредба № 17. Благодаря на господин Дяков за работата иначе, която свършиха, но наистина ще е по-добре да направим един по-сериозен анализ. Друго по дневния ред, има ли предложения? Не виждам. С оттеглената точка гласуваме дневния ред.

**КВОРУМ – 46. С 45 гласа „за”, 1 „против” и 0 „въздържали се“ се прие следния проект за**

**ДНЕВЕН РЕД:**

1. К.л.853 Прекратяване на Договор за предоставяне на концесия за поставяне и експлоатация на спирки от линиите на градския транспорт за обществен превоз на пътници на територията на град Русе – разположени в Зона 2
2. К.л. № 899 Промяна на списъка на лицата и длъжностите, имащи право на транспортни разходи, съгласно чл. 35 ал.1 т.2 от ПМС №31/17.03.2022г. от Бюджет 2022 година, утвърден с Решение на Общински съвет № 898, прието с Протокол №33/26.04.2022г.- Приложение № 18
3. К.л. № 892 Провеждане на процедура за промяна статута на вида общинска гора от земеделска в горска в обхвата за територията на ТП ДЛС“Дунав“-Русе
4. К.л. № 893 Провеждане на процедура за промяна на територията от земеделска в горска за имот с идентификатор 63427.156.845, в землището на гр. Русе, местност ,,Под Левента“ във връзка с писмо Изх. № ВП-1020/05.05.2022 год.
5. К.л. № 900 Корекция на Бюджета на Община Русе за 2022 година
6. К.л. № 885 Решение за приватизация чрез търг на общински имот с административен адрес: гр. Русе, бул. „Ген. Скобелев“ №45, ет. 1
7. К.л. № 886 Решение за приватизация чрез търг на общински имот с административен адрес: гр. Русе, ул. „Розова долина“ №21
8. К.л. № 887 Решение за приватизация чрез търг на общински имот с административен адрес: гр. Русе, ул. „Околчица“ №3
9. К.л.№ 888 Откриване на процедура за приватизация на помещение с търговско предназначение в с. Червена вода, Община Русе, предмет на АОС №5895/22.05.2009 г.
10. К.л. № 889 Откриване на процедура за приватизация на застроен поземлен имот с идентификатор 63427.7.273, с адрес: гр. Русе, ж.к. „Изток“, ул. „Котовск“ №6, предмет на АОС №7743/25.03.2016 г.
11. Кредит за финансиране на ДДС за нуждите на Общински Транспорт Русе ЕАД
12. К.л. № 904 Упълномощаване на представител на Община Русе в Общото събрание на „Водоснабдяване и канализация” ООД, гр. Русе
13. Редовно общо събрание на акционерите на „Университетска многопрофилна болница за активно лечение „Канев“ АД“
14. К.л. № 898 Последваща оценка на Общински план за развитие на Община Русе за периода 2014-2020 г.
15. К.л. № 871 Откриване на процедура за провеждане на публичен търг с явно наддаване за продажба на недвижим имот – частна общинска собственост, с адрес: гр. Русе, Община Русе, местност „Камусчия“
16. К.л. № 872 Откриване на процедура за провеждане на публичен търг с явно наддаване за продажба на поземлен имот – частна общинска собственост, попадащ в територията по § 4 от ПЗР на ЗСПЗЗ, с адрес: землище на гр. Русе, Община Русе, местност „ДЗС - Птичарника“
17. К.л. № 873 Предоставяне безвъзмездно за управление върху имот – публична общинска собственост, за нуждите на Детска градина Радост
18. К.л. № 874 Предоставяне безвъзмездно в полза на Политическа партия ДПС за ползване на свободни нежилищни помещения – частна общинска собственост
19. К.л. № 875 Приемане на Отчет за състоянието на общинската собственост за периода от 01.01.2021 г. до 31.12.2021 г.
20. К.л. № 876 Определяне на начална месечна наемна цена при провеждане на процедура по реда на Глава Пета от Наредба №1, на Общински съвет – Русе, за общинската собственост, за отдаване под наем на движима вещ – общинска собственост
21. К.л. № 877 Провеждане на публичен търг с явно наддаване за отдаване под наем на части от имоти – публична общинска собственост
22. К.л. № 878 Отдаване под наем на имот - частна общинска собственост, за клуб на Сдружение „Клуб Отворено Общество-Русе“
23. К.л. № 891 Отдаване под наем на горски територии, собственост на Община Русе, като специализирана фуражна база за изхранване на дивеча, в полза на ТП „Държавно горско стопанство - Сеслав“ – гр. Кубрат
24. К.л. № 894 Допълване на обща схема за разполагане на преместваеми обекти по чл.56 от Закона за устройство на територията
25. К.л. № 895 Откриване на процедура за провеждане на публичен търг с явно наддаване за продажба на общински имот, находящ се в м. „Дрибак 6“, землище на с. Николово, Община Русе.
26. К.л. № 896 Учредяване безвъзмездно право на ползване върху част от недвижим имот – частна общинска собственост и част от построената в него сграда, с адрес: град Русе, ул. „Янтра“ №5
27. К.л. № 879 Утвърждаване управител на „Център за психично здраве – Русе” ЕООД след проведен конкурс
28. К.л. № 880 Утвърждаване управител на „Диагностично-консултативен център 1 – Русе” ЕООД след проведен конкурс
29. К.л. № 881 Предоставяне безвъзмездно за управление на общински недвижим имот, находящ се в град Русе, за нуждите на Общински център за подкрепа за личностно развитие – Ученическа спортна школа – Русе
30. К.л. № 864 Приемане на Наредба за изменение и допълнение на Наредба №20 за определяне размера на местните данъци на територията на Община Русе
31. К.л. № 865 Приемане на Наредба за допълнение на Наредба №16 за определянето и администрирането на местните такси, цени на услуги и права на територията на Община Русе
32. К.л. № 882 Удостояване на Лили Ганчева със званието „Почетен гражданин на град Русе“
33. К.л. № 883 Годишен отчет по Програмата за развитие на читалищната дейност на територията на Община Русе за 2021.
34. К.л. № 890 Определяне на срок за втора сесия за подаване на документи от кандидатите по Програма „Асистирана репродукция“ на Община Русе за 2022 година
35. К.л. № 897 Получаване на авансово плащане след подписване на Договор за БФП по Проект № BGCULTURE-1.002-0022 “Опазване и популяризиране на културното наследство чрез дигитално съхранение и представяне”. Издаване на Запис на заповед за размера на авансовото плащане
36. К.л. № 907 Даване на съгласие за сключване на договори за спонсорство със Сдружение „Футболен клуб Дунав от Русе“ с ЕИК 206224530, Спортен клуб по баскетбол „Дунав – Русе - 2016“ с ЕИК 177042155 и Сдружение „Спортен клуб по волейбол- Дунав“ с ЕИК 827114370
37. К.л. № 906 Одобряване на актуализирана Обща схема за разполагане на преместваеми обекти по чл.56 от ЗУТ обслужващи търговията на територията на гр. Русе, съгласно Наредба № 7 на ОбС – Русе за реда и условията за разполагане на преместваеми обекти, на рекламната дейност на територията на Община Русе
38. К.л. № 867 Одобряване на задание, разрешаване изработването на подробен устройствен план /ПУП/ – Парцеларен план на комуникационно – транспортен план за автокомплекс в ПИ 63427.268.28 и ПИ 63427.268.50 в м. „Мерата“, землище на гр. Русе
39. К.л. № 868 Одобряване на ПУП – Изменение на план за улична регулация в района на кръстовище на ул. „Потсдам“ и ул. „Иван Ведър“ и План за регулация на ПИ 63427.8.213 в кв. 3008, Източна промишлена зона по плана на гр. Русе, Община Русе
40. К.л. № 869 Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия – водопроводно отклонение до ПИ 47336.63.370 в м. „Калето“, землище на гр. Мартен
41. К.л. № 870 Даване на Разрешение за изработване на проект за Подробен устройствен план – План за застрояване (ПУП - ПЗ) на ПИ с идентификатор 63427.149.343 по КККР на гр. Русе, находящ се в местност „Касева чешма“, землището на гр. Русе, община Русе
42. К.л. № 884 Даване на Разрешение за изработване на проект за подробен устройствен план – План за застрояване на поземлен имот с идентификатор 63427.72.68, местност „Узунджата“ по Кадастралната карта и кадастралните регистри за землището на гр. Русе
43. К.л. № 901 Даване на Разрешение за изработване на проект за Подробен устройствен план – План за застрояване (ПУП- ПЗ) на ПИ с идентификатор 63427.150.757 по КККР на гр. Русе, находящ се в местност „Караманлийка“, землището на гр. Русе, община Русе
44. К.л. № 902 Даване на Разрешение за изработване на проект за Подробен устройствен план – План за застрояване (ПУП- ПЗ) на ПИ с идентификатори 65348.65.181 и 65.185, находящи се в местност „Мерата“, землището на с. Сандрово, община Русе
45. К.л. № 903 Одобряване на задание, разрешаване изработването на подробен устройствен план /ПУП/ – Парцеларен план за транспортен достъп до ПИ 63427.57.6 в м. „Кабаклъка“, землище на гр. Русе
46. К.л. № 905 Даване на разрешение за изработване на проект за подробен устройствен план – план за застрояване /ПУП – ПЗ/ на поземлен имот с идентификатор 63427.160.104 по КККР на гр. Русе, находящ се в местност „Мерата“, землището на гр. Русе, Община Русе
47. Изказване на Мариян Димитров – вх.№ 453/08.06.2022 г.

 **Г-н Иво Пазарджиев:** Преди да започнем с първа точка, от името на Кмета ще вземе думата госпожа Златомира Стефанова за кратко изказване.

 **Г-жа Златомира Стефанова:** Благодаря, господин Председател. Уважаеми общински съветници, взимам съвсем кратко думата, за да мога да поканя всички вас на откриването днес на Седемнадесето туристическо изложение „Уикенд туризъм“. Както знаете три дни градът ще се превърне в уикенд туризъм. Имаме много интересни атракции, поканете приятели. Имаме и три тематични концерта. Благодаря ви.

 **Г-н Иво Пазарджиев:** Благодаря на госпожа Стефанова. Господин Владо Владов също иска да допълни нещо. Заповядайте.

 **Г-н Владо Владов:** Уважаеми колеги, раздадох ви едни покани. Ретро клуб „Русчукъ“ организира в събота през целия ден в Парка на младежта поредния ретро парад. Каня вас, ваши приятели, най-вече децата да се забавляват. Благодаря.

 **Г-н Иво Пазарджиев:** Благодаря на господин Владов. След тези две приятни съобщения, започваме с първа точка по дневния ред, а именно…

**Точка 1**

**К.л.853 Прекратяване на Договор за предоставяне на концесия за поставяне и експлоатация на спирки от линиите на градския транспорт за обществен превоз на пътници на територията на град Русе – разположени в Зона 2**

 **Г-н Иво Пазарджиев:** Кой ще докладва? Госпожа Анелия Георгиева виждам, че се подготвя или госпожа Стефанова. Госпожа Стефанова, заповядайте.

 **Г-жа Златомира Стефанова:** Благодаря, господин Председател. Това беше точката, която всъщност отложихме във връзка с въпросите, които имаше от Общинския съвет относно какво ще претърпи общината в случай, че бъде прекратена тази концесия. По комисиите внесохме допълнителен материал, в който има абсолютно направен разчет, който е на базата на информацията, която можем да извлечем, тъй като не можем да извлечем цялата информация за фирмата, която е в ликвидация. Така че, ние поддържаме тази точка. Съвсем ясно от материала се вижда, че общината няма да претърпи загуби, както имаше такива опасения. Затова ви молим вие също да подкрепите точката, защото в случай, че не я подкрепите, това състояние в което остават спирките ще продължи да бъде такова и това не е добре нито за града, нито за русенци, а може след това с ваше решение да се намери решение за тези 120 спирки. Благодаря ви.

 **Г-н Иво Пазарджиев:** Благодаря на госпожа Стефанова. Моля системата в режим на изказвания. Заявки за изказвания? Господин Орлин Дяков, заповядайте.

 **Г-н Орлин Дяков:** Уважаеми господин Кмет, господин Председател, колеги. На предната сесия много простичко зададох един въпрос. Когато прекратим тази концесия ще плащаме ли пари? Никой не ми отговори с „да“ или с „не“. Доколкото успявам да разбера, от нас сега се очаква да приемем решение, че при определени условия концесионерът ще влезе по определена точка и видите ли ние няма да плащаме пари. Това така ли е? Това ме интересува. Ако това е така – кажете го ясно. Няма да плащаме нищо, ако прекратим и ако гласуваме сега това прекратяване на концесията. Благодаря.

 **Г-н Иво Пазарджиев:** Благодаря на господин Дяков. Госпожа Екатерина Иванова, по погрешка ли е натиснала? Да. Някой ще отговори ли на господин Дяков? Госпожа Стефанова, заповядайте.

 **Г-жа Златомира Стефанова:** Да, отговаряме ясно. На базата на финансовите изчисления, които сме направили към момента, нямаме какво да плащаме.

 **Г-н Иво Пазарджиев:** Благодаря. Госпожа Кръстева.

 **Г-жа Наталия Кръстева:** Уважаеми колеги, това което аз разбрах от входирания допълнителен материал по време на комисии, всъщност ще тръгна малко по-отзад цитирайки пак правна норма от материала, който е входиран от общинска администрация, че съгласно чл. 80, ал. 3 от Закона за концесиите, при предсрочно прекратяване на концесионния договор по причина, за която концесионера отговаря, а в случая неизпълнение на пет основни задължения на „Фактор плюс“ ЕООД в ликвидация. Концедентът дължи на концесионера обезщетение в размер на сумата от невъзстановените разходи на концесионера за инвестиции в обекта на концесията намалена със сумата съответстваща на определената с финансово икономическия модел норма на възвращаемост за концесионера за целия срок на договора. Пак от вашия материал на общинска администрация, което ясно се разбира е цитирам, че: „Към настоящия момент в Община Русе липсва актуална финансово-икономическа информация необходима за точното изчисляване на обезщетението.“, като по-надолу във вашия документ сте разписали, че към 31.12.2019 година сумата от невъзстановените разходи на концесионера за инвестиции в обекта на концесията е в размер на 250 000 лева, а намалена с финансовата норма на възвращаемост, към края на 2019-та обезщетението се явява на 84 000 лева в полза на „Фактор плюс“. По-нататък продължавате, че до 31.12.2020 година сумата от невъзстановените разходи на концесионера за инвестиция намалена пак с тази норма е в размер на 45 000 лева. Отделно от това, пак от вашето писмо съобразно чл. 80, ал. 8 от Закона за концесиите, с Концесионния договор се договарят неустойки за предсрочното му прекратяване. И независимо, че в договора сключен между общината и „Фактор плюс“ не са уговорени такива, остава открит реда съгласно чл. 80, ал. 3 за претенция за неустойки по този договор, т.е. от материала, който вие сте входирали към 31.12.2020 година пишете, че обезщетението е в размер на 45 000 лева плюс неустойки, които той може да претендира по общия ред. Така че, думите на господин Милков от предната сесия, че „не може на всяка цена да пречиш“ изказвайки се от тази трибуна и самоцелно да се противопоставяш, отново за мен останаха несъстоятелни. Така че, аз ви призовавам хубаво да огледате материала и да прецените кое е в интерес на гражданите на Община Русе, разбира се във финансово измерение.

 **Г-н Иво Пазарджиев:** Благодаря на госпожа Кръстева. За изказване кмета господин Милков.

 **Г-н Пенчо Милков:** Уважаеми господин Председател, уважаеми общински съветници. Взимам думата по повод на тази точка, тъй като нещата трябва да се кажат просто и ясно, не да се изчитат страници от договор, за който съм гласувал „против“, от концесия, която е направена от предходното ръководство и за която съм казвал, че е неизгодна. Да кажем нещата както трябва. Този договор като текст е измислен и подписан от предходното ръководство и той е лош за общината. Това е толкова просто и ясно казано, че нямаше нужда да четете правни термини, които хората трудно ще разберат. Сега ще ви обясня още по-просто. Договора е крайно неизгоден за общината. Договора е бланкетен подписан сигурно от много общини, в които се разположиха оранжевите кубчета. „Защо ?“ не е тема на днешния разговор. Защо? Той е неизгоден. Следващия отговор на който просто трябва да дадем отговор на въпрос е, на нас устройва ли ни половината спирки в Русе да са мръсни, счупени и никой да не ги поддържа. Отговора е „не“. Кой носи отговорност, когато хората стоят под лоши спирконавеси, изпочупени, мръсни, непометени – общината носи отговорност. Въпреки че с неизгодния си договор сте дали половината спирки на този концесионер. Просто и ясно. Още нещо просто за неюристите, юристите го знаят надявам се, току що установих, че не всички. Неизправната страна по договор няма право на неустойки. Така че, който е неизправен, има договори, има закони. Неизправната страна няма право на неустойка. Ако в закона и в договора е написано, че има право на обезщетение. Това не е неустойка. Обезщетението се остойностява и съответно подлежи на доказване и оспорване. За нас разходите които, остатъчната сума, която представляват тези спирки и предния път го обясних и сега със становището ни, цялата администрация изчислява месец за вас, за да ви каже отново, че остатъчната стойност предвид разходите, които правим при евентуално претендиране на обезщетение от лице търговец, което е практически мъртво, че говорим за хипотези, ние имаме силното възражение за разходите, които непрекъснато правим срещу претендирането на тези суми. Това беше също просто и ясно. Пак казвам, договора не е подписан от нас, подписан е от предходното управление. Крайно неизгоден е, неустойки от неизправната страна не могат да се претендират, а другата страна е неизправна, обезщетения ако претендира, от него ще се приспаднат всички разходи, които прави общината плюс, че ще се съобрази остаряването на спирките, които вече са на много години. Така че, плюс становище, което подготви администрацията, надявам се да подкрепите, а Община Русе има право на неустойка, защото е изправна страна по договора, която също неустойка бихме прихващали от евентуално претендираното обезщетение. Винаги като юрист и като кмет съм се изказвал подготвен и претендирам за това. В случая действително е правен въпроса, опитах се да го представя достатъчно ясно за вас колеги. Благодаря ви.

 **Г-н Иво Пазарджиев:** Благодаря на господин Милков. Реплика за госпожа Кръстева.

 **Г-жа Наталия Кръстева /реплика/:** Уважаеми колеги, за неюристите и аз ще се изкажа просто и ясно. Дали договора е лош или неизгоден, договора е договор и трябва да се изпълнява с всичките последствия от това. На второ място, когато е сключен договора с въпросната фирма от предната администрация, аз също съм била съветник като Вас, господин Милков, ако сте забравил. От там насетне никой не заблуждава от тук хората и нашите съграждани. Пак казах, нека да е ясно, че обезщетение фирмата ще може да претендира. Това не е нужно да е юрист някой, за да го разбере и да го осъзнае и пак ще кажа, че управлението на една община не е лека задача и не е за всеки и ние специално се надявахме, че след повече от две години и половина в управлението, управлявайки нашата община, трябваше вече да сте се научили и да не продължаваме да сме свидетели на управленски дефицит.

 **Г-н Иво Пазарджиев:** Благодаря. Други заявки за изказвания по точката? Не виждам. Режим на гласуване, моля.

**КВОРУМ – 46. С 29 гласа „за”, 6 „против” и 11 „въздържали се“ се прие**

**РЕШЕНИЕ № 925**

На основание чл. 21, ал. 2, във връзка с чл. 21, ал. 1, т. 8 от ЗМСМА, §5, ал. 2 от ПЗР на Закона за концесиите, във връзка с чл. 131, ал. 1, чл. 146, ал. 2, чл. 147 и чл. 148 от ЗК, чл. 21, ал. 2 и чл. 26, ал. 5 от Договор от 23.04.2012 г. за предоставяне на концесия за поставяне и експлоатация на спирки от линиите на градския транспорт за обществен превоз на пътници на територията на град Русе, разположени в Зона 2, Общинският съвет реши:

1. Определя срок от 30 (тридесет) дни на концесионера „Фактор плюс” ЕООД, в ликвидация, ЕИК 103607871 за доброволно изпълнение на задълженията по Договор от 23.04.2012 г. за предоставяне на концесия за поставяне и експлоатация на спирки от линиите на градския транспорт за обществен превоз на пътници на територията на град Русе, разположени в Зона 2, считано от получаване на покана, както следва:
	1. Да извърши окончателно концесионно плащане за 2021 г. в размер на 55 882,02 лева.
	2. Да представи в Община Русе писмен отчет за реализираните приходи от експлоатация на концесионните обекти за 2021 г.
	3. Да представи в Община Русе ежегоден писмен отчет за извършените инвестиционни мероприятия за 2021 г.
	4. Да възстанови обектите, които са засегнати от повреди и посегателства, за което е уведомен с писмо изх. №30-13946-2/21.03.2022 г.
	5. Да представи в Община Русе парична гаранция за 2022 г. в размер на 50% от годишното концесионно възнаграждение.
2. При липса на доброволно изпълнение на задълженията по т. 1 в предоставения срок, отправя 30 (тридесет) дневно писмено предизвестие до концесионера „Фактор плюс” ЕООД, в ликвидация, ЕИК 103607871 за прекратяване на Договор от 23.04.2012 г. за предоставяне на концесия за поставяне и експлоатация на спирки от линиите на градския транспорт за обществен превоз на пътници на територията на град Русе, разположени в Зона 2. С изтичане срока на предизвестието, Договорът ще се счита за прекратен едностранно от концедента.
3. Последиците от прекратяването на концесионния договор се уреждат по реда на Раздел VI, Глава девета на Закона за концесиите, обн., ДВ, бр. 36 от 02.05.2006 г. (отм.), във връзка с §5, ал. 3 от ПЗР на ЗК и уговореното в Договора.
4. Възлага на Кмета на Община Русе последващите действия по изпълнение на решението, включително и по отправянето и подписването на поканата за доброволно изпълнение, респективно на предизвестието за едностранно прекратяване на Договора.

**Точка 2**

**К.л. № 899 Промяна на списъка на лицата и длъжностите, имащи право на транспортни разходи, съгласно чл. 35 ал.1 т.2 от ПМС №31/17.03.2022г. от Бюджет 2022 година, утвърден с Решение на Общински съвет № 898, прието с Протокол №33/26.04.2022г. - Приложение № 18**

 **Г-н Иво Пазарджиев:** Госпожа Емилия Пенева.

 **Г-жа Емилия Пенева:** Уважаеми дами и господа общински съветници, поддържаме предложението за промяна на списъка на лицата и длъжностите, имащи право на транспортни разходи във вида, в който е входирано.

 **Г-н Иво Пазарджиев:** Благодаря. Заявки за изказвания? Господин Станчев, заповядайте. Моля за тишина.

 **Г-н Станимир Станчев:** Само да помоля, колегите от техническата поддръжка да залепят този таймер. Той не работи, така че няма проблем. Недейте да го лепите. Уважаеми господин Председател, уважаеми господин Кмет, уважаеми колеги съветници. С моята скромна памет си спомням, че този материал предната сесия не получи нашата подкрепа и по принцип е редно да разберем какви нови обстоятелства са настъпили през този период за последващото му внасяне. Освен това имаме и няколко въпроса. Колко служители в момента на Община Русе работят към този момент в Община Русе са жители на Община Тутракан, на град Тутракан към този момент? Втори въпрос – колко нови специалиста се предвижда да се привлекат от Община Тутракан в Община Русе и след това може би ще направя и предложение за разделно гласуване по точките, но прави нещо по-притеснително впечатление. А именно, за да привличаме и назначаваме хора на определени позиции, явно административния капацитет на хората, които са били по една или друга причина или е недостатъчен или те просто се махат, в смисъл напускат работа. Тук ние можем да си зададем много въпроси и ще получим най-различни отговори. Но явно, че в някои отдели, в някои дирекции има проблем и той тлее. Наскоро научаваме, че в един такъв отдел, примерно около половината служители вече са напуснали или ще напускат. Няма да коментирам имена, няма да коментирам отделно дирекции, но е притеснително, че русенци или не могат да работят или тази общинска администрация не иска да работи с тях. И затова се получава може би това привличане. Сега, аз разбирам, че може би е лошо от „града на слънчевия залез“ Тутракан с население 16 350 души бъка от специалисти. Само искам да припомня и да си направите труда да погледнете Правилника на Община Тутракан и да видите колко русенци работят там. Значи русенците не са оценени може би, може би казвам в нашата община, а в Тутракан са оценени. Благодаря ви.

 **Г-н Иво Пазарджиев:** Благодаря на господин Станчев. Други заявки за изказвания? Не виждам. Няма други заявки за изказвания. Режим на гласуване по точката.

 **Г-н Станимир Станчев:** Направих предложение за разделно гласуване.

 **Г-н Иво Пазарджиев:** Не, не. Господин Станчев, казахте, че „може би ще направя“. Гласуваме точката.

**КВОРУМ – 45. С 26 гласа „за”, 8 „против” и 11 „въздържали се“ се прие**

**РЕШЕНИЕ № 926**

На основание чл. 21, ал. 2, във връзка с чл. 21, ал. 1, т. 6 от ЗМСМА, чл.35, ал.1, т. 2 от Постановление №31 от 17.03.2022 година за изпълнението на държавния бюджет на Република България за 2022г., Общински съвет – Русе реши:

Утвърждава промяна на Приложение №18 Списък на лицата и длъжностите, имащи право на транспортни разходи утвърдено с Решение на Общински съвет № 898, прието с Протокол №33/26.04.2022г., както следва:

Чл. 35, ал.1, т.2 За пътувания от местоживеене до месторабота и обратно

Дирекция „Инвестиционно планиране устройство и кадастър“

Добавя се:

1.арх. Пламен Красимиров Христов – гл. експерт в отдел Устройствени планове и кадастър -80% от действително извършените транспортни разходи с личен автомобил.

ОП „Паркстрой – Русе“

Добавя се:

1. Дарина Здравкова Димитрова – технически изпълнител в отдел „Обществена хигиена и премахване на графити“ при ОП „Паркстрой-Русе“ - 80% от действително извършените транспортни разходи с личен автомобил.

 **Г-н Иво Пазарджиев:** Моля за тишина в залата!

**Точка 3**

**К.л. № 892 Провеждане на процедура за промяна статута на вида общинска гора от земеделска в горска в обхвата за територията на ТП ДЛС“Дунав“-Русе**

 **Г-н Иво Пазарджиев:** Господин Недев, заповядайте.

 **Г-н Димитър Недев:** Уважаеми господин Председател, уважаеми дами и господа общински съветници. Предлагам да приемете решението във вида, в който е предложено. То е свързано със Закона за горите и поземлените имоти и необходимостта от това Община Русе да подготви 10-годишен план за горскостопанските територии. Във връзка с това е необходимо да бъде, тя е проведена вече инвентаризация, земите които не са до сега описани като горски да бъдат вкарани, за да могат да се предвидят и в плана. Благодаря ви.

 **Г-н Иво Пазарджиев:** Благодаря на господин Недев. Заявки за изказвания по точката? Господин Станчев (шум от зала). Добре, няма проблем. Няма да правите…Няма проблем. Режим на гласуване по точката, моля.

**КВОРУМ – 47. С 47 гласа „за”, 0 „против” и 0 „въздържали се“ се прие**

**РЕШЕНИЕ № 927**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл.81, ал. 2, т. 2 от Закона за горите и чл.72 ал.1 и чл. 90, ал. 1 от Наредба № 1 за общинската собственост на Общински съвет – Русе, Общинският съвет реши:

Дава съгласие да бъде подадено заявление за промяна на предназначението на всички имоти, съгласно приложен списък, от земеделска територия, с начин на трайно ползване „Гори и храсти в земеделска земя“ в „Горска територия“.

**Точка 4**

**К.л. № 893 Провеждане на процедура за промяна на територията от земеделска в горска за имот с идентификатор 63427.156.845, в землището на гр. Русе, местност ,,Под Левента“ във връзка с писмо Изх. № ВП-1020/05.05.2022 год.**

 **Г-н Димитър Недев:** Уважаеми господин Председател, уважаеми дами и господа общински съветници. Във връзка с провеждане на процедура за промяна на територията, на 13.04 от земеделска в горска земя на имот с посочения номер. На 13.04 е извършен оглед от служители на ОП ‚Паркстрой“ и Община Русе в резултат на което е установено, че посочения терен е зает от горско-дървесна растителност. В допълнение с изпълнителния директор на Районната дирекция по гори се установи, че този имот до сега не е инвентаризиран и може да се лесоустрои, затова е нашето предложение да бъде лесоустроен и да бъде променена територията от земеделска на горска.

 **Г-н Иво Пазарджиев:** Благодаря. Заявки за изказвания по точката? Момент само, системата още не е в режим на заявки. Заявки за изказвания. Господин Илиян Илиев, заповядайте. Станимир Станчев след него.

 **Г-н Илиян Илиев:** Добър ден, господин Кмет. Господин Председател, уважаеми колеги. Във връзка с направеното предложение от администрацията на Община Русе, искам да се уточни кое налага земеделската земя, която е в размер на 9 443 кв. м., близо 10 дка точно в м. „Левента“ под телевизионната кула, където е Ресторант „Левента“ и е отредена за земеделски труд и отдих, т.е. параграфски имоти, които знаем цената тяхната каква е, да се преустанови и да премине от земеделска в горска, защото от снимките се установи и от комисията, че има дървесни видове. Известно е, на всички ни е ясно, на всички, че земята като земеделска и по Параграф 4 струва едни пари, а като горска такава струва съвсем различни пари. Видно от документите по точката се вижда, че има намерение за закупуване на точно този имот и по този начин считам, че общината ще бъде ощетена като оценката на горски имот ще бъде много по-малка от тази, която е на земеделска земя за труд и отдих, Параграф 4. Както знаете, тези парцели, които вие предлагате и правим постоянно търгове и процедури за тях, подобни имоти за 500 квадрата върви от 10-15 000 лева на 500 кв. м.. В случая, ако е горско, стане от земеделска горски масив цената ще бъде много по-занижена, в пъти. Това ли е интереса на общината? Това питам администрацията да отговори.

 **Г-н Иво Пазарджиев:** Благодаря. Следващ, господин Станчев (Станимир Станчев говори от зала и не се чува). Ок, добре. Господин Недев.

 **Г-н Димитър Недев:** Аз в самото изложение казах, че във връзка с акта за актуализация, комисията в която има ландшафтни архитекти и специалисти по горите, не мога да кажа, че това е земеделска земя при наличието на тази растителност. Затова е разговаряно с изпълнителния директор на Регионалната дирекция по гори. Що се отнася до втората част на въпроса, на решението дали един имот ще се продаде или не, зависи от Общинския съвет, не зависи от администрацията. В момента не искам да включим тези територии към горския фонд на общината.

 **Г-н Иво Пазарджиев:** Благодаря. Други заявки за изказвания по точката? Господин Станчев, заповядай. Реплика ли искаш? На кого ще правиш реплика? Реплика първо на господин Илиев на господин Недев.

 **Г-н Станимир Станчев /реплика/:** Първа реплика, втора реплика.

 **Г-н Иво Пазарджиев:** Реплика ли ще правите?

 **Г-н Станимир Станчев /реплика/:** Да.

 **Г-н Иво Пазарджиев:** Добре. Заповядайте.

 **Г-н Станимир Станчев /реплика/:** Аз натиснах червеното, ама явно…

 **Г-н Иво Пазарджиев:** Няма проблем, няма проблем, разбрах. Заповядайте.

 **Г-н Станимир Станчев /реплика/:** Благодаря. Уважаеми господин Кмет, уважаеми господин Председател, колеги. Този имот е общинска собственост. Волята на собственика е дали ще направи това преобразувание, да го кажем просто. Това което ни се предлага, нашата воля е да преобразуваме имота. Нали така? И се скриваме зад становището, което да, сигурно становището е правилно на горското. Има на площ еди си колко дървета, те си имат методология да кажат, че то отговаря на горска територия. Ние това не го спорим, че може да го преобразуваме, само че това, което каза и колегата, ние казваме, че с това преобразуване ние смъкваме стойността на имота и то на такъв имот, който явно, пише го в докладната, има заявен интерес. Заявения интерес е на база съществуващото трайно ползване. В смисъл земеделската земя за земеделски труд и отдих или така наречените параграфски места и казваме, че ние защото има дървета ще му намалим цената. Ей това не можем да разберем. Има си заявен интерес, пускайте си го по процедура, да го одобри Комисията по общинска собственост, да си мине през Общинския съвет и щом като има интерес, човекът знае колко му е цената, той е запознат и с документите предполагам, да си го купи. Вие ни предлагате сега да му смъкнем цената. Защо? Защото това е в интерес на общината. Защо? Защото Община Русе е богата. Хубаво, че е богата, но някой лев отгоре няма да е излишен. Това казвам ви. Благодаря ви.

 **Г-н Иво Пазарджиев:** Благодаря. Господин Илиян Илиев следваща реплика.

 **Г-н Илиян Илиев /реплика/:** Господин Недев, считам че комисията правилно е уточнила, че имота е земеделски, но защо точно сега, когато има подадено намерение за закупуване. До сега къде беше администрацията да установи този факт?

 **Г-н Иво Пазарджиев:** Господин Илиев, на микрофона.

 **Г-н Илиян Илиев /реплика/:** Идеята е, че на администрацията й е известно, че този имот е гора според тях, както се твърди и от горския представител и от комисията на общината, но когато има реално предложение и общината би могла да спечели „Х“ пари, които всички знаете, че са повече като земеделска земя параграфски имоти, изведнъж се появява едно желание от администрацията имота от земеделски да стане горски с цел една единствена да се намали стойността. Защо точно сега се случва всичко това, когато има намерение? Защо не е преди това, като е известно, че този имот е обрасъл с горска растителност с дървесни видове по-високи от 5 м., както се твърди в преписката. И това буди интерес и на тези отговори искаме, на тези въпроси искаме отговор.

 **Г-жа Деница Иванова:** Заповядайте, господин Милков от името на администрацията.

 **Г-н Пенчо Милков /дуплика/:** Уважаеми господин Председател, уважаеми господа Илиев и Станчев. Давам отговор под формата на дуплика, кратък и ясен. Ние живеем в пазарна икономика и няма как, това е абсолютна манипулация, няма как да смъкне цена. Цената е пазарна. В момента, в който тръгнем да продаваме един имот и за 3 лв. пазарната цена ще стигне, защото ще има интерес, ако това е вашата теза. Няма как административно да уведомим всички да се продаде на някаква цена. Какво се случва в момента. Един имот, който както чухме е хубав е допуснато да стане гора. Факт, то не е било гора, ама някой гледайки, дърветата са станали дебели колкото кракът на човек. Факт. И ако е толкова хубав този имот и ни е толкова скъп при сърцето, ами да се бяхме грижили за него. Сега, друг факт. Община Русе в последните две години издаде стотици, да не кажа хиляди актове за общинска собственост на неактувани имоти и актуализира такива, защото съда отмени мораториума за придобиване по давност на наши имоти и това е абсолютен приоритет за нас. Колегите са установили по повод на анализа, който вършат, че този имот не представлява земеделска земя, защото никой не се е грижил за него да бъде такова и е допуснато за десетки години сигурно да стане гора. А пазара на публичен търг евентуално, ако вие вземете решение, ще определи цената. Затова тези мантри не ги предвиждайте, не ги говорете. Никой не определя административно цена. Тя се определя от пазара и от интереса на хората, а в момента това е допуснато да стане гора и ние ще му издадем документ за гора, за да влезе след това в горско-стопански план и във всички други неща да се грижим за него. Иначе в момента всеки може да влезе и да реже на поразия. Това е интереса, който имаме всички, защото може и да не се продава, може да решите, но ако не е гора всеки може да влезе и да излезе от там с каруца с дърва, а сега той ще влезе в специалния ред, който си има в общината и във всички общини закона за земя, която е гора и отговаря и на дефиницията за гора. Това беше моята дуплика.

 **Г-жа Деница Иванова:** Благодаря на господин Милков. Следващо заявено изказване, господин Пазарджиев. Заповядайте.

 **Г-н Иво Пазарджиев:** Уважаеми колеги общински съветници, по време на Комисия ЗОРС действително имаше дебати и аз бях изненадан от дебата, след което си направих определени проучвания по въпроса, който дебатираме в момента. На първо място, аз считам, че когато Община Русе провежда някаква процедура както за момента, така и за напред, трябва да бъде коректна в това, което провежда като процедури. Коректна ли би била Община Русе, ако обяви процедура за продажба на нива, а всъщност тези, които отиват да кандидатстват заварят гора – не би била коректна. От тук нататък какво следва. Това бяха някои от нещата, които зададоха въпроси на администрацията. След като ние с наше решение евентуално преобразуваме от земеделска в горска, би се провела процедура за търг за дървесината. Така ли е? Добре, благодаря. Да не съм сбъркал нещо процедурата. След като се проведе търг за дървесината, Община Русе ще генерира приходи и няма как колеги ние да искаме образно да продаваме „Мерцедес“ след като примерно притежаваме „Трабант“. Нека в процедурата да бъде ясно за потенциалните кандидати, които ще бъдат. Няма как да смъкваме цената на нещо точно по причините, които господин Милков каза. Всички тези процедури повечето от вас участват като членове на комисиите и за приватизация и за продажба на общинска собственост. Виждате, че има повече от един кандидати. Обикновено цените стигат даже не пазарните, доста над пазарните стойности, което е добре. Генерират се приходи от страна на общината. Така че не можем да говорим за смъкване на цената, а по-скоро за ясна и точна процедура и ако ние не вземем това решение и обявим процедура за продажба на земеделска земя, аз считам, че ние бихме били атакуеми в съда с оглед на това, че това, което ще продаваме на практика не кореспондира с действителността. За да бъде една територия гора господин Александър Стефанов един от юристите, много точно обясни на ЗОРС, но вече имаше така разгорещени дебати и не знам колко беше чут, че има определени критерии, на които трябва да отговаря тази растителност. Даже Кмета, което каза, че е колкото кракът на човек, аз от снимките смятам, че беше даже ми се видяла и по-дебели и по-дебели дървета се видяха. Да, така че колеги, аз смятам, че няма драма в гласуването по тази точка. Нека да си следваме законовите процедури, а тази, това което гласуваме е част от законовата процедура. Благодаря.

 **Г-жа Деница Иванова:** Благодаря на господин Пазарджиев. Реплика за Станимир Станчев. Заповядайте.

 **Г-н Станимир Станчев /реплика/:** Уважаеми господин Председател, уважаеми господин Кмет, уважаеми колеги. Аз благодаря за разяснението на петия заместник-кмет. Сега долу-горе така станаха ясни нещата. Ние искаме първо да продадем дървесината, като смятаме, че ще изкараме повече пари по този начин. Добре, ок. Тъй като ние явно добре се справяме с продажбите на имоти, по този начин можем чрез дървесината още някой лев допълнително да прибавим за Община Русе, браво. Само да кажа, че когато се преобразува имота в горска територия, ще започне наддаването от по-ниска стъпка. Благодаря.

 **Г-жа Деница Иванова:** Благодаря на господин Станчев. Дуплика за господин Пазарджиев. Заповядайте.

 **Г-н Иво Пазарджиев /дуплика/:** Едва ли някой разбра нещо от така ироничното изказване на господин Станчев за пети заместник-кмет (шум от зала). Господин Станчев, аз не Ви репликирам от място, моля да не го правите и Вие. Подхождам с необходимото уважение винаги към Вас (Станимир Станчев отговаря от зала и не се чува). Няма проблем. За петия заместник-кмет – да, забавно беше това, което казахте. Но това, че би тръгнало от по-ниска стъпка, аз пък считам, че е предпоставка за повече кандидати и да се стигне до там действително да има по-голямо състезание. Благодаря.

 **Г-жа Деница Иванова:** Благодаря на господин Пазарджиев. Следващо заявено изказване Александър Неделчев. Заповядайте.

 **Г-н Александър Неделчев:** Благодаря Ви, госпожо председателстваща. Уважаеми господин Кмете, уважаеми колеги. Заявих изказването си преди да се изкаже господин Милков. Ще се опитам да не повтарям част от нещата, които той каза, но си ги бях набелязал предварително. Дебата „гора ли е гората“ ми се струва малко абсурден, но да кажем, че има загриженост за интересите на общината от хората, които го започнаха и аз ще се присъединя към тях. Твърдения от рода на това, че по този начин ще се поевтини имота няма как да приема като икономист. И логиката е много проста за тези, които не са я разбрали, учудващо за мене, че това е част от залата представители, които стоят в дясното политическо пространство. Значи стойността на един имот зависи от ползите, които той носи. Едва ли има спор по това. Какви ползи като земеделска земя в момента видяхте снимките носи този имот? Също едва ли има нужда да обясняваме, те са нулеви. Така че ясно е, няма значение от каква ставка започва един търг, важно каква крайна цена ще получиш за тази земя. Нали господин Станчев? Давам Ви повод за реплика, давам Ви повод за реплика. За мен в интересите на Община Русе е крайната цена, която тя ще получи за този имот, ако тръгне да го реализира е по-важна от това каква е началната стъпка. Каза го преди мене и господин Пазарджиев, също си го бях отбелязал, че юристите може би по-добре знаят дали една сделка проведена или провеждаща се в процедура на провеждане може да бъде оспорена, ако под формата на земеделска земя се продава гора. За мене това също е връзване ръцете на Община Русе да се разпореди с една собственост в интерес на общината. Така че всичките тези аргументи, които се опитах да изложа на разбираем език, мисля че са достатъчно ясни в подкрепа на изложението, което Община Русе прави да се смени предназначението на имота. Бъдете спокойни, колеги. Евентуално пак ние тук в тази зала или тези, които след година и нещо ще дойдат след нас, ще решават по какъв начин да се извърши разпореждане с този имот. Нищо окончателно безвъзвратно не се решава и то не е във вреда на общината. Бъдете убедени.

 **Г-жа Деница Иванова:** Благодаря на господин Неделчев. Реплика за господин Станчев. Заповядайте.

 **Г-н Станимир Станчев /реплика/:** Уважаеми господин Председател, уважаеми господин Кмет, уважаеми колеги. Уважаеми колега Неделчев, благодаря, че ми дадохте възможност за реплика. С доста от тези неща, които казахте аз съм с Вас дори се съгласявам и преди малко казах, че явно когато продадем и дървесината ще вземем допълнително средства. Нали така? Казах го, не съм го манипулирал. Само че относно стъпката, когато има един кандидат от ниска стъпка той взема на по-ниска цена, нали така? Когато е само един кандидат говорим. И тук си задаваме следващия въпрос. Тъй като има много, много такива параграфски имоти, едва ли е само този имот визиран в материала. Има много такива, сигурен съм. Това означава ли, че се прави актуализация на всички такива? Нали това е един резонен въпрос. Благодаря ви.

 **Г-жа Деница Иванова:** Благодаря на господин Станчев. Дуплика за господин Неделчев.

 **Г-н Александър Неделчев /дуплика/:** Съвсем кратко. Уважаеми господин Станчев. Предходната точка от дневния ни ред, ако сте я видели, съдържа един списък огромен с имоти, с които се прави същото. Същото.

 **Г-жа Деница Иванова:** Благодаря на господин Неделчев. Не виждам други заявки за изказвания. Режим на гласуване, моля. Процедура на прегласуване, моля (не се обявяват на микрофон резултати от първоначалното гласуване). Господин Пазарджиев направи процедурно предложение за прегласуване на точката (шуми се от зала). Може ли не от място, колеги. Стартирана е системата. Моля режим на гласуване.

**КВОРУМ – 44. С 23 гласа „за”, 8 „против” и 13 „въздържали се“ не се прие предложението.**

 **Г-н Иво Пазарджиев:** Продължаваме по дневния ред.

**Точка 5**

**К.л. № 900 Корекция на Бюджета на Община Русе за 2022 година**

 **Г-н Иво Пазарджиев:** Госпожа Емилия Пенева.

 **Г-жа Емилия Пенева:** Уважаеми дами и господа общински съветници, пред Вас е първото за тази година предложение за корекция на Бюджет 2022 година.

 **Г-н Иво Пазарджиев:** Моля за тишина в залата.

 **Г-жа Емилия Пенева:** Същото е обемисто с 11 точки, като първа точка представлява непредвидени приходи в три училища и насочване на тези приходи в разходната част на техните бюджети така както са предложени от съответния директор. В по-големия обем от предложението става въпрос за промени в инвестиционната програма и нови обекти в същата, с изключение на т.3 и т.8 от настоящото предложение, са свързани предложенията с увеличаване на текущите бюджети на два наши второстепенни разпоредители. Става въпрос за „Спортни имоти“ и за Кметство с. Бъзън, където в т.8 даваме предложение да може по предложение на кмета на с. Бъзън да бъде извършен текущ ремонт на единствения в общината Кризисен център. На комисиите присъства и госпожа Цанкова. Обясни някои от въпросите, които бяха задавани. Искам да благодаря на госпожа Росица Георгиева за компетентното мнение и зададените въпроси относно т.6 от това предложение, в следствие на което направихме разговори с директорката и със счетоводителката на ДГ „Радост“. Анализирахме бюджета на детската градина и в настоящия момент правя предложение т.6 цялата сума от 10 617 лева вместо да бъдат насочвани към материали и външни услуги, цялата сума от 10 617 лева да бъдат насочени в Параграф 10.30 текущ ремонт, който е необходим и ще бъде и за напред необходим в детската градина. Давам предложението си.

 **Г-н Иво Пазарджиев:** То всъщност е корекция, не предложение. Благодаря на госпожа Пенева. Заявки за изказвания по точката? Госпожа Даневска.

 **Г-жа Йорданка Даневска:** Уважаеми господин Председател, уважаеми господин Кмет, колеги. Действително тук има много точки за корекция. Малко два месеца след като сме приели бюджета и аз имам няколко въпроса. Първо по т.3 за закупуване на материалите на стойност 55 476 лева, които са за Световната купа по кану-каяк. Въпросът ми е, има ли оферти за сумата, която ще се изхарчи, защото материалите доста поскъпват и дали това ще бъде окончателната сума. И другия ми въпрос е по т.11. Бюджета на община се гласува април. От януари до април, до май няма значение до кога, този обект си е стоял в инвестиционния проект, а именни отоплителна инсталация за Дом за стари хора „Възраждане“, а вече през юни няма нужда от такава отоплителна инсталация и тези средства, които остават от отоплителната инсталация общината предлага да ги трансформираме към текущи разходи. На миналата сесия поисках от общинска администрация да отделят 400 000 лева повече за автомобилите, за да купим малко по-читави средства. Тогава беше отказано, че няма такива средства и тъй нататък, а се оказа само един месец след това 144 000 ще ги изхарчим за текущи разходи. Сега, това дали е грешка на общината или пък объркани приоритети има и тъй нататък, не искам да гадая. Затова предлагам тази т.11 да се извади от материала и да се гласува отделно. Това ми е предложението. Благодаря.

 **Г-н Иво Пазарджиев:** Благодаря. Точка 11 от обстоятелствената част, не от проекта за решение, нали? Госпожа Пенева.

 **Г-жа Емилия Пенева:** Уважаема госпожо Даневска, всъщност това, което е в т.3 представляват определени материали, които не са активи, а вид съоръжения материали, с които ще бъде направено състезателното трасе в езерото „Липник“. Сумата е голяма и поради тази причина се предвижда да бъде направена обществена поръчка. Т.е. това отива по ЗОП. Относно т.11. Мисля че неправилно или не сте видели точно термина, който е изписан след 10.30, това е „текущ ремонт“, а не „текущи разходи“. Точно така, да. Защото всъщност казахте, че всъщност ние искаме да се лишим от тази отоплителна инсталация, а това не е така. Просто от становището на инженерите е установено, че в първоначалния бюджет това, което е предвидено в отоплителната инсталация като основен ремонт всъщност представлява текущ ремонт и поради тази причина е предложението. Средствата от основен ремонт да минат в текущ ремонт, т.е. остава необходимостта от отоплителната инсталация в дома.

 **Г-н Иво Пазарджиев:** Господин Милков, заповядайте.

 **Г-н Пенчо Милков:** Уважаеми господин Председател, уважаеми колеги, още едно разяснение искам да Ви дам, което мисля че ще бъде полезно. Разходите за язовира „Липник“, не езерото „Липник“ не са във връзка със само едно състезание. Това което заварихме на язовира е, че в него плуваха едни туби и нямаше проволки за коридори за гребане. Ние в Русе имаме прекрасни три гребни клуба и съответно инвестирането в язовира след като гледаме какво се случва в Пловдив и искаме да, имаме амбиции да сме град с голямо национално движение, да има състезания в Русе и гребни при положение, че нашите треньори и състезатели от трите клуба го заслужават изисква да сложим такива коридори, защото няма. Имаше по средата едно въже с едни туби – факт. Различна големина. Сега ще има коридори със специални въжета, които ще се вържат в язовира и това усилие струва някакви средства. Ще се ползва години, години след това. Затова е днешното предложение. Благодаря ви.

 **Г-н Иво Пазарджиев:** Благодаря. Други заявки за изказвания? Не виждам. Режим на гласуване по точката, моля. Не, колеги изчакайте. Не сме в режим на гласуване. А, извинявам се. Моля, спрете системата. Имаме процедурно предложение от госпожа Даневска. Точка 11 от обстоятелствената част, но по-коректно е от проекта за решение да се посочват по принцип, но…да бъде гласувана разделно. Е, не го е оттеглила. Предложението е второ римско от проекта за решение да бъде гласувано разделно. Процедура на гласуване, моля. Процедурното предложение.

***Гласуване по процедурно предложение от госпожа Йорданка Даневска.***

**КВОРУМ – 42. С 13 гласа „за”, 12 „против” и 17 „въздържали се“ не се прие процедурното предложение.**

 **Г-н Иво Пазарджиев:** Гласуваме основния материал.

**КВОРУМ – 43. С 28 гласа „за”, 1 „против” и 14 „въздържали се“ се прие**

**РЕШЕНИЕ № 928**

На основание чл.21, ал.2, във връзка с чл. 21, ал. 1, т. 6 от ЗМСМА, чл.124 от Закона за публичните финанси, Общинския съвет – Русе реши:

**І. Приходи – държавни дейности**

ЦПЛР – Общежитие за средношколци

§2405 „Приходи от наеми на имущество“ +660лв.

ОУ „Отец Паисий“ – гр. Мартен 660 лв.

§3619 „Други неданъчни приходи“ +1 586лв.

СУ „Васил Левски“ - Русе 380 лв.

СУ Възраждане-Русе 666 лв.

ОУ „Отец Паисий“ – гр. Мартен 540 лв.

**Всичко приходи държавна дейност: +2 246лв.**

**Всичко приходи по бюджета: +2 246лв.**

**II. Разходи – държавни дейности**

ФУНКЦИЯ „Образование“

Дейност 311 „Детски градини“

§1030 „Текущ ремонт“ + 7 639лв.

ДГ „Радост“ +10617лв.

ДГ „Здравец“ – 2978лв.

§5203 „Придобиване на друго оборудване, машини и съоръжения“ - 7 639лв.

Обект „Уреди и съоръжения за игри на двора за ДГ Радост“ -10617лв.

Обект „Картофобелачка“ за ДГ „Здравец“ +2978 лв.

 **Всичко за дейност: 0лв.**

Дейност 322 „Неспециализирани училища без професионални гимназии“

§1015„Материали“ +1 866лв.

СУ Възраждане-Русе 666 лв.

ОУ „Отец Паисий“ – гр. Мартен 1200 лв.

§1016 „Вода, горива и енергия“ +380лв.

СУ „Васил Левски“ - Русе 380 лв.

**Всичко за дейност: +2 246лв.**

**Всичко за функция: +2 246лв.**

ФУНКЦИЯ „Социално осигуряване, подпомагане и грижи“

Дейност 540 „Домове за стари хора“

ДСХ „Възраждане“

§1030 „Текущ ремонт“ +144 000лв.

§5203 „Придобиване на друго оборудване, машини и съоръжения“

Обект „Проектиране и изграждане на нова отоплителна инсталация -150 000лв.

в ДСХ "Възраждане", град Русе“/било 150 000лв.; става 0лв./

Обект „Абонатна станция за парното отопление за ДСХ " Възраждане" + 6 000лв.

/било 30 000лв.; става 36 000лв./

**Всичко за дейност: 0лв.**

**Всичко за функция: 0лв.**

ФУНКЦИЯ „Култура спорт, почивни дейности и религиозно дело“

Дейност 751 „Библиотеки с национален и регионален характер“

РБ „Любен Каравелов“

§1015„Материали“ - 899лв.

§5203 „Придобиване на друго оборудване, машини и съоръжения“

Обект „ Телевизор с Q led екран за РБ „Любен Каравелов“ + 899лв.

**Всичко за дейност: 0лв.**

**Всичко за функция: 0лв.**

**Всичко разходи държавна дейност: +2 246лв.**

**III. Разходи – местни дейности**

ФУНКЦИЯ „Общи държавни служби“

Дейност 122 „Общинска администрация“

§1015„Материали“ -2 450лв.

§5301„Придобиване на програмни продукти и лицензи за програмни продукти“

Обект „Електронна платформа за анкетиране/оценяване“ +2 450лв.

**Всичко за дейност: 0лв.**

**Всичко за функция: 0лв.**

ФУНКЦИЯ „Жилищно строителство, благоустройство, комунално стопанство и опазване на околната среда“

Дейност 619 „Други дейности по жилищното строителство,

благоустройството и регионалното развитие”

§5206 „Изграждане на инфраструктурни обекти“ +1 470лв.

Обект „Изработване на ИТП за oбновяване на съществуваща +500лв.

детска площадка на юг от бл.3 в кв. Дружба 3 за деца от 3 до 12г., Русе“

 /било 1500 лв.; става 2000 лв./

Обект „Изработване на ИТП за Детска площадка за деца от 0 до 3г. +500лв.

при бл. "Фазан", ЦГЧ, град Русе“ /било 1500 лв.; става 2000 лв./

Обект „Изработване на ИТП за нова комбинирана детска площадка +470лв.

от 0 до 18г в прилежащ терен на север от ул. Александровска,

УПИ VI-3759, кв.300, с места за отдих,

парково оборудване и озеленяване., Русе“ /било 3000 лв.; става 3470 лв./

§ 1030 „Текущ ремонт“ +5 215лв.

Кметство Бъзън 5 215лв.

**Всичко за дейност: +6 685лв.**

**Всичко за функция: +6 685лв.**

ФУНКЦИЯ „Икономически дейности и услуги“

Дейност 898 „Други дейности по икономиката“

§1015„ Материали“ +55 476лв.

ОП „Спортни имоти“

**Всичко за дейност: +55 476лв.**

**Всичко за функция: +55 476лв.**

ФУНКЦИЯ „Разходи некласифицирани в другите функции“

Дейност 998 „Резерв“

§0098 „Резерв за непредвидени и неотложни разходи“ -62 326лв.

**Всичко за дейност: -62 326лв.**

**Всичко за функция: -62 326лв.**

**Всичко разходи местни дейности: - 165лв.**

**IV. Разходи – държавни дейности дофинансирани с общински приходи**

ФУНКЦИЯ „Отбрана и сигурност“

Дейност 239 “Други дейности по вътрешната сигурност”

§1098 „Други разходи, некласифицирани в другите параграфи - 5 215лв.

и подпараграфи“

**Всичко за дейност: - 5 215лв.**

Дейност 282 „Отбранително мобилизационна подготовка“

§1015 „ Материали“ - 19 000лв.

СЗ КООРС

§5203 „Придобиване на друго оборудване, машини и съоръжения“ + 19 000лв.

Обект „Моторизирани IP камери -12 броя за СЗ „КООРС“ 17 064лв.

Обект „Мрежови рекордер/сървър – 2 броя за СЗ „КООРС“ 1936 лв.

**Всичко за дейност: 0лв.**

**Всичко за функция: -5 215лв.**

ФУНКЦИЯ „Образование“

Дейност 322 „Неспециализирани училища, без професионални гимназии“

§5203 „Придобиване на друго оборудване, машини и съоръжения“ 5 380лв.

Обект „Монтаж на хидравлична платформа за осигуряване на достъпна

среда в ОУ "Тома Кърджиев", гр. Русе“ + 5380лв. /било: 66 723лв.; става: 72 103/

**Всичко за дейност: +5 380лв.**

**Всичко за функция: +5 380лв.**

**Всичко разходи дофинансиране: +165лв.**

**Всичко разходи по бюджета: +2 246лв.**

**Точка 6**

**К.л. № 885 Решение за приватизация чрез търг на общински имот с административен адрес: гр. Русе, бул.** **„Ген. Скобелев“ № 45, ет. 1**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Благодаря, господин Председател. Уважаеми общински съветници, предложението е за продажба на общинския имот, който представлява самостоятелен обект сграда намиращ се на бул. „Ген. Скобелев“ № 45, ет. 1. По реда на Закона за приватизацията и следприватизационния контрол с Решение № 871 Общинския съвет е взел решение да допълни годишния план за приватизация и всъщност това е второто решение, което ви предлагаме вече за самата продажба. Комисията по приватизация и следприватизационен контрол предлага продажбата на общинския имот да се извърши чрез публичен търг с явно наддаване. Началната тръжна цена определена от лицензиран оценител е 262 000 лева. Благодаря ви.

 **Г-н Иво Пазарджиев:** Благодаря. Заявки за изказвания? Не виждам. Режим на гласуване по точката, моля. Да, ами не Ви видях, господин Недков. Да спрем. Спираме. Моля системата в режим на изказвания. Катя, натисни му моля ти се зеленото.

 **Г-н Деян Недков:** Благодаря, господин Председател. Уважаеми колеги, моето изказване е във връзка с това, че 262 000 за 167 квадрата прави точно 800 евро/кв.м. за търговски имот в центъра на Русе. Един апартамент е по-скъп от този търговски имот в момента оценките. Това е още един пример, в който оценителите на Община Русе дават ниски оценки за по-атрактивните имоти. Благодаря ви.

 **Г-н Иво Пазарджиев:** Благодаря. Госпожа Стефанова от името на Кмета.

 **Г-жа Златомира Стефанова:** Уважаеми господин Недков, ще отговоря така, че Вашите изказвания обикновено си противоречат. Един път ставате и се изказвате, че оценките ни са твърде високи, сега казвате, че оценките ни са ниски. Имали сме такива имоти. Имаме лицензирани оценители, които са четири на брой. Не работим само с един оценител, който аз заварих в началото и тези оценки ги преглеждаме, преглеждаме ги заедно с колегите и въобще не смятаме, че този имот и тази направена оценка е ниска. И отново, ще повторя думите на господин Милков, все пак имаме и пазарен принцип. Значи това е стартираща цена за имот на центъра в Русе. Благодаря.

 **Г-н Иво Пазарджиев:** Благодаря. Други заявки за изказвания? Не виждам други заявки за изказвания. Режим на гласуване по точката, моля.

**КВОРУМ – 42. С 27 гласа „за”, 1 „против” и 14 „въздържали се“ се прие**

**РЕШЕНИЕ № 929**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 1, ал. 2, т. 6; чл. 4, ал. 4; чл. 31, ал. 1 и чл. 32, ал. 3, т. 1 ЗПСК и чл. 5, чл. 6, ал. 1 и чл. 9 от Наредба за търговете и конкурсите, Общинският съвет реши:

1. Да се извърши продажба чрез публичен търг с явно наддаване на самостоятелен обект в сграда с идентификатор 63427.2.4805.2.1 по кадастралната карта и кадастралните регистри на град Русе, с адрес: гр. Русе, бул. „Ген. Скобелев“ №45, ет. 1, с площ 167,15 кв. м., с предназначение: за културна и обществена дейност, с прилежащи части: 8,44% ид. части от общите части на сградата, брой нива на обекта: 1, предмет на АОС №6643/16.02.2012 г.

2. Утвърждава тръжната документация /Приложение 4/ при следните условия:

* 1. Начална тръжна цена – 262 000 лева;
	2. Стъпка на наддаване – 10 000 лева;
	3. Депозит за участие в търга – 10 000 лева, който се внася в срок до 17 работни дни от датата на обнародване на решението в „Държавен вестник” чрез превод по банкова сметка, посочена в тръжната документация.
	4. Начин на плащане – предложената цена от купувача се заплаща изцяло до деня на подписване на договора за продажба.

Тръжната документация се закупува в центъра за административни услуги и информация на Община Русе, сектор „Търговия, транспорт и обществени поръчки”, пл. „Свобода“ 6. Цената на тръжната документация е 250 лева и се заплаща в офиса на „ТБ Инвестбанк” АД клон Русе, по сметка: BG96IORT73798400080000, банков код/BIC: IORTBGSF, вид плащане: 447000 „ИНВЕСТБАНК“ АД, клон РУСЕ в центъра за административни услуги и информация.

3. Срок за закупуване на тръжна документация – до 15 работни дни, считано от датата на обнародване на решението в „Държавен вестник”.

4. Срок за подаване на предложения за участие в търга – до 20 работни дни, считано от датата на обнародване на решението в „Държавен вестник”.

5. Оглед на обекта може да се извършва всеки работен ден след закупуване на тръжни книжа и предварителна заявка, в срок до 16,00 часа на 20-ия работен ден включително от датата на обнародване на решението в „Държавен вестник”.

6. Търгът да се проведе на 23-ия работен ден от датата на обнародване на решението в „Държавен вестник” в 17,30 часа в заседателната зала на третия етаж на община Русе, пл. „Свобода“ 6.

7. Определя комисия в състав от 7 членове – четирима общински съветници и трима от общинска администрация, съгласно чл. 7, т. 20 от Наредбата за устройство и работа на органите за приватизация и следприватизационен контрол, която да организира и проведе търга.

8. Всеки член на тръжната комисия да получи възнаграждение за дейността си в размер на 50 лева плюс по 10 лева на час, съобразно продължителността на търга.

9. Възлага на Комисията по приватизация и следприватизационен контрол да определи спечелилия търга участник.

10. Възлага на Кмета на Община Русе да освободи депозитите на неспечелилите участници в търга, да издаде заповед за спечелилия търга участник и да сключи приватизационен договор за покупко-продажба с него.

11. При непровеждане на търга да се проведе повторен търг 17 работни дни след първата дата от 17,30 часа на същото място и при същите условия.

**Точка 7**

**К.л. № 886 Решение за приватизация чрез търг на общински имот с административен адрес: гр. Русе, ул. „Розова долина“ № 21**

 **Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Предложението е за продажба по реда на Закона за приватизация и следприватизационен контрол на общински нежилищен имот, който е включен в Годишния план за приватизация на общинска собственост през 2022 година. Обектът е предназначен за стопански цели, ползва се за магазин и сервиз на шевни машини. Търговската сграда е със застроена площ от 29 кв.м., на един етаж, с адрес ул. „Розова долина“ № 21. Комисията по приватизация и следприватизационен контрол предлага продажбата на общинския имот да се извърши чрез публичен търг с явно наддаване, с начална тръжна цена 18 995 лева. Благодаря ви.

 **Г-н Иво Пазарджиев:** Благодаря. Не виждам заявки за изказване. Режим на гласуване по точката, моля.

**КВОРУМ – 40. С 40 гласа „за”, 0 „против” и 0 „въздържали се“ се прие**

**РЕШЕНИЕ № 930**

 На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 1, ал. 2, т. 6; чл. 4, ал. 4; чл. 31, ал. 1 и чл. 32, ал. 3, т. 1 ЗПСК и чл. 5, чл. 6, ал. 1 и чл. 9 от Наредба за търговете и конкурсите, Общинският съвет реши:

1. Да се извърши продажба чрез публичен търг с явно наддаване на сграда с идентификатор 63427.2.2361.4 по кадастралната карта и кадастралните регистри на град Русе, със застроена площ 29 кв. м., брой етажи: 1, предназначение: друг вид сграда за обитаване, с адрес град Русе, ул. „Розова долина“ №21, предмет на АОС №10290/08.10.2021 г.

2. Утвърждава тръжната документация /Приложение 4/ при следните условия:

* 1. Начална тръжна цена – 18 955 лева;
	2. Стъпка на наддаване – 1 000 лева;
	3. Депозит за участие в търга – 1 500 лева, който се внася в срок до 17 работни дни от датата на обнародване на решението в „Държавен вестник” чрез превод по банкова сметка, посочена в тръжната документация.
	4. Начин на плащане – предложената цена от купувача се заплаща изцяло до деня на подписване на договора за продажба.

Тръжната документация се закупува в центъра за административни услуги и информация на Община Русе, сектор „Търговия, транспорт и обществени поръчки”, пл. „Свобода“ 6. Цената на тръжната документация е 250 лева и се заплаща в офиса на „ТБ Инвестбанк” АД клон Русе, по сметка: BG96IORT73798400080000, банков код/BIC: IORTBGSF, вид плащане: 447000 „ИНВЕСТБАНК“ АД, клон РУСЕ в центъра за административни услуги и информация.

3. Срок за закупуване на тръжна документация – до 15 работни дни, считано от датата на обнародване на решението в „Държавен вестник”.

4. Срок за подаване на предложения за участие в търга – до 20 работни дни, считано от датата на обнародване на решението в „Държавен вестник”.

5. Оглед на обекта може да се извършва всеки работен ден след закупуване на тръжни книжа и предварителна заявка, в срок до 16,00 часа на 20-ия работен ден включително от датата на обнародване на решението в „Държавен вестник”.

6. Търгът да се проведе на 24-ия работен ден от датата на обнародване на решението в „Държавен вестник” в 17,30 часа в заседателната зала на третия етаж на община Русе, пл. „Свобода“ 6.

7. Определя комисия в състав от 7 членове – четирима общински съветници и трима от общинска администрация, съгласно чл. 7, т. 20 от Наредбата за устройство и работа на органите за приватизация и следприватизационен контрол, която да организира и проведе търга.

8. Всеки член на тръжната комисия да получи възнаграждение за дейността си в размер на 50 лева плюс по 10 лева на час, съобразно продължителността на търга.

9. Възлага на Комисията по приватизация и следприватизационен контрол да определи спечелилия търга участник.

10. Възлага на Кмета на Община Русе да освободи депозитите на неспечелилите участници в търга, да издаде заповед за спечелилия търга участник и да сключи приватизационен договор за покупко-продажба с него.

11. При непровеждане на търга да се проведе повторен търг 17 работни дни след първата дата от 17,30 часа на същото място и при същите условия.

**Точка 8**

**К.л. № 887 Решение за приватизация чрез търг на общински имот с административен адрес: гр. Русе, ул. „Околчица“ № 3**

 **Г-н Иво Пазарджиев:** Заповядайте.

 **Г-жа Златомира Стефанова:** Благодаря, господин Председател. Това също е предложение за продажба по реда на Закона за приватизация и следприватизационен контрол, който е нежилищен имот включен в Годишния план за приватизация на общинската собственост през 2022. Сградата е бивш ОФ клуб, който е с площ 159 кв.м., на един етаж. Тя е с предназначение друг вид обществена сграда и се намира в кв. „Здравец“, ул. „Околчица“ № 3. Комисията по приватизация и следприватизационен контрол предлага продажбата на общинския имот да се извърши чрез публичен търг с явно наддаване с начална тръжна цена 78 075 лева. Благодаря ви.

 **Г-н Иво Пазарджиев:** Благодаря и аз. В режим на изказване е системата. Няма заявки, Режим на гласуване, моля.

**КВОРУМ – 43. С 41 гласа „за”, 1 „против” и 1 „въздържали се“ се прие**

**РЕШЕНИЕ № 931**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 1, ал. 2, т. 6; чл. 4, ал. 4; чл. 31, ал. 1 и чл. 32, ал. 3, т. 1 ЗПСК и чл. 5, чл. 6, ал. 1 и чл. 9 от Наредба за търговете и конкурсите, Общинският съвет реши:

1. Да се извърши продажба чрез публичен търг с явно наддаване на сграда с идентификатор 63427.7.177.1 по кадастралната карта и кадастралните регистри на град Русе, с адрес: гр. Русе, кв. „Здравец“, ул. „Околчица“ №3, с площ от 159 кв. м., брой етажи: 1, с предназначение: Друг вид обществена сграда, предмет на АОС №10320/18.01.2022 г.

2. Утвърждава тръжната документация /Приложение 4/ при следните условия:

* 1. Начална тръжна цена – 78 075 лева;
	2. Стъпка на наддаване – 4 000 лева;
	3. Депозит за участие в търга – 10 000 лева, който се внася в срок до 17 работни дни от датата на обнародване на решението в „Държавен вестник” чрез превод по банкова сметка, посочена в тръжната документация.
	4. Начин на плащане – предложената цена от купувача се заплаща изцяло до деня на подписване на договора за продажба.

Тръжната документация се закупува в центъра за административни услуги и информация на Община Русе, сектор „Търговия, транспорт и обществени поръчки”, пл. „Свобода“ 6. Цената на тръжната документация е 250 лева и се заплаща в офиса на „ТБ Инвестбанк” АД клон Русе, по сметка: BG96IORT73798400080000, банков код/BIC: IORTBGSF, вид плащане: 447000 „ИНВЕСТБАНК“ АД, клон РУСЕ в центъра за административни услуги и информация.

3. Срок за закупуване на тръжна документация – до 15 работни дни, считано от датата на обнародване на решението в „Държавен вестник”.

4. Срок за подаване на предложения за участие в търга – до 20 работни дни, считано от датата на обнародване на решението в „Държавен вестник”.

5. Оглед на обекта може да се извършва всеки работен ден след закупуване на тръжни книжа и предварителна заявка, в срок до 16,00 часа на 20-ия работен ден включително от датата на обнародване на решението в „Държавен вестник”.

6. Търгът да се проведе на 25-ия работен ден от датата на обнародване на решението в „Държавен вестник” в 17,30 часа в заседателната зала на третия етаж на община Русе, пл. „Свобода“ 6.

7. Определя комисия в състав от 7 членове – четирима общински съветници и трима от общинска администрация, съгласно чл. 7, т. 20 от Наредбата за устройство и работа на органите за приватизация и следприватизационен контрол, която да организира и проведе търга.

8. Всеки член на тръжната комисия да получи възнаграждение за дейността си в размер на 50 лева плюс по 10 лева на час, съобразно продължителността на търга.

9. Възлага на Комисията по приватизация и следприватизационен контрол да определи спечелилия търга участник.

10. Възлага на Кмета на Община Русе да освободи депозитите на неспечелилите участници в търга, да издаде заповед за спечелилия търга участник и да сключи приватизационен договор за покупко-продажба с него.

11. При непровеждане на търга да се проведе повторен търг 17 работни дни след първата дата от 17,30 часа на същото място и при същите условия.

**Точка 9**

**К.л.№ 888 Откриване на процедура за приватизация на помещение с търговско предназначение в с. Червена вода, Община Русе, предмет на АОС №5895/22.05.2009г.**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Благодаря, господин Председател. С Решение №767/24.01.2022г. на ОбС – Русе е приет Годишния план за приватизация, като т.2 и т.10 в плана е включен и общински нежилищен имот, който се използва със стопански цели в с. Червена вода, Община Русе. Обектът представлява помещение от 49 кв.м. с търговско предназначение разположено в сграда представляваща автоспирка на с. Червена вода. Комисията по приватизация и следприватизационен контрол предлага да се открие процедура за приватизация и да се възложи изготвянето на приватизационна оценка и информационен меморандум на общинския обект. Благодаря ви.

 **Г-н Иво Пазарджиев:** Благодаря. Режим на изказване. Няма. Гласуваме точката.

**КВОРУМ – 43. С 43 гласа „за”, 0 „против” и 0 „въздържали се“ се прие**

**РЕШЕНИЕ № 932**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 1, ал. 2, т. 6, чл. 4, ал. 4 от ЗПСК и чл. 3, т. 3 и чл. 7, т. 11 от Наредба за устройство и работа на органите за приватизация и следприватизационен контрол на Общински съвет - Русе, Общински съвет – Русе реши:

1. Открива процедура за приватизация на помещение с площ 49 кв. м., с търговско предназначение, разположено в сграда с идентификатор 503.724.1 в кв. 56, по плана на с. Червена вода, Община Русе, предмет на АОС №5895/22.05.2009 г.
2. Упълномощава Кмета на общината с правата и задълженията на „възложител”, съгласно „Наредбата за възлагане извършването на дейности, свързани с подготовката за приватизация или със следприватизационния контрол, включително процесуално представителство, или на дейности, свързани с функциите по Закона за публичните предприятия”.

**Точка 10**

**К.л. № 889 Откриване на процедура за приватизация на застроен поземлен имот с идентификатор 63427.7.273, с адрес: гр. Русе, ж.к. „Изток“, ул. „Котовск“ № 6, предмет на АОС №7743/25.03.2016 г.**

 **Г-н Иво Пазарджиев:** Заповядайте.

 **Г-жа Златомира Стефанова:** Благодаря. Уважаеми общински съветници, като т. 2.6 в Годишния план за приватизация на общинската собственост през 2022 година е включен и общинския обект в ж.к. „Здравец - изток“, ул. „Котовск“ № 6. Обектът представлява застроен поземлен имот с начин на трайно ползване за друг обществен обект комплекс заедно с построената в него сграда със застроена площ 234 кв.м. на един етаж с предназначение административна делова сграда като сградата е дървено сглобяема конструкция построена през 1984 година. Комисията по приватизация и следприватизационен контрол предлага да се открие процедура за приватизация и да се възложи изготвянето на приватизационна оценка и информационен меморандум на общинския обект. Благодаря.

 **Г-н Иво Пазарджиев:** Благодаря. Господин Деян Недков за изказване. Моля за тишина в залата.

 **Г-н Деян Недков:** Благодаря, господин Председател. Господин Кмет, госпожо Стефанова. Аз отново ще се изкажа по тази точка и пак ще кажа, че имота не трябва да се продава, ценен е, защото той е отреден за жилищно строителство. И понеже имах удоволствието да гледам комисията по ЗОРС, на която Вие казахте, че имота не е за жилищно строителство, а пък и от там минава високото напрежение, което го прави още по не за жилищно строителство, сега ще Ви говоря с факти. В новия устройствен план имота попада в Зона „ЖС“ жилищно застрояване средна височина 15 метра, Кинт 2 плътност на застрояване 70 %, което за хората, които не знаят означава 2 600 наземно РЗП. Относно високото напрежение. Сервитута на електропроводните въздушни линии в най-големия волтаж е 9 метра. От границата на имота до електропровода са 22 метра, така че електропровода в никакъв случай не пречи на жилищното строителство. И моя апел е да се отхвърли предложението и този имот да си остане общински и когато се наложи някой ден на някой от следващите кметове да прави нов жилищен блок, да има къде да го направи. Благодаря.

 **Г-н Иво Пазарджиев:** Благодаря. Изказване за Кмета. Заповядайте.

 **Г-н Пенчо Милков:** Уважаеми господин Председател, уважаеми колеги. Вчера мисля, че придобихме нови 4 апартамента за общината, нови. Пуснати са няколко процедури за строителство на нови блокове и това е първата администрация, която провежда активна такава политика. В това всеки може да се убеди. Тук в изказването на всички искам да обърна внимание на колегата, че се говори за зона, а тук стана дума за конкретен имот. В конкретния имот има такива далекопроводи, които препятстват да се изпълни в пълнота това, което е предвидено за зоната. Много пъти е имало такива дебати. Като съветник, аз се противопоставях да се продаде имот близо до Дунав мост на една от най-големите транспортни фирми и тогава единствения довод той да бъде продаден беше абсолютно валиден, че върху него има далекопроводи и той може да се използва единствено за паркинг. Моят довод тогава беше, че паркинга може да е общински и още считам, че можеше да е общински, а не частен. В този случай пак казваме, в цялост на този имот не може да се развие това, което можеше да се развие, ако ги няма далекопроводите. Това е ясно на всеки, който види документите. Благодаря ви.

 **Г-н Иво Пазарджиев:** Благодаря. Реплика за господин Недков.

 **Г-н Деян Недков /реплика/:** Благодаря. Господин Милков, както Вие винаги апелирате да се изказваме подготвени, аз също апелирам да се изказвате подготвен. Далекопровода минава успоредно на имота, казах Ви. На 22 метра от задната граница, от дъното на имота. Разходете се до имота, ако искате 10 минути почивка да направим, да Ви заведа на имота и да видим има ли високо напрежение през имота или няма. Относно четирите апартамента, които вчера придобихте. Това е стара процедура, за която пак аз тук обаждайки се от тази трибуна Ви казах, че имаше един „Плод-зеленчук“, който пречеше на имота отзад, който Вие реализирахте с инвеститора, който аз Ви доведох с тези четири апартамента. Говорим за ул. „Гео Милев“, Дружба 1. Така, сега мисля, че единствения компетентен човек, който може да отговори тук е главния архитект. Има ли електропровод, който да минава през обекта или няма? Жилищно строителство ли е отреден имота или не е жилищно строителство? Нали да се отговори. Прав ли съм или ставам пак се изказвам аз неподготвен или Вие сте неподготвения. Благодаря.

 **Г-н Иво Пазарджиев:** Благодаря. Дуплика за господин Милков.

 **Г-н Пенчо Милков /дуплика/:** През имота преминава сервитут за кабели по данни, които аз имам. Не знам до колко съм неподготвен и преди малко това беше докладвано на общинските съветници. По отношение на подготвеността на колегите и на точките, мисля че винаги сме били подготвени и сме ви давали пълна информация и разяснения. Решението е политическо, т.е. Общинския съвет ще реши. Минавайки сервитута на кабелите дава въздействие върху възможното строителство. Това станах и казах, че то не може да бъде в цялост. Това е, което на мен ми е разяснено по отношение на имота. Имота го познавам добре, както и другите части от града. Не е нужно да даваме почивка и да се ходи на място да правим интересни сцени. Това е, което исках да ви кажа. Общинския съвет винаги преценява последно дали един имот ще се продаде или не. Благодаря ви.

 **Г-н Иво Пазарджиев:** Благодаря. Господин Александър Неделчев.

 **Г-н Александър Неделчев:** Благодаря Ви, господин Председател. Уважаеми господин Кмете, уважаеми колеги. Аз бих разбрал изказаните тука съображения и притеснения от колегата Недков относно потенциала на имота така, нали може така да го кажем най-общо. Ако се предлагаше за продажба за построената върху него сграда двеста и колко квадратни метра при имот поземлен от 1 300 кв. м., но ако прочетете решението там пише, че се предлага за продажба поземлен имот заедно с построената върху него сграда. В тоя случай всичките Ваши изказани съображения за по-високия потенциал според Вас на имота са само в наш плюс. Този имот, ако сте прочели предложението на администрацията, което обсъждаме, пише че след това ще бъде предложен за продажба чрез търг, публичен търг и аз предполагам, че инвеститорите, които биха се явили да закупят този имот не по-зле от Вас ще се запознаят с неговия потенциал и ще имат възможност на този търг да наддават. Няма никакво подценяване на имота, няма никакво притеснение. Ние днес просто трябва да решим, ще стартираме ли процедурата, за да може да се извърши съответната оценка на имота, съответните анализи и отново тук в Общинския съвет администрацията да внесе предложение вече с конкретната оценка за стартиране на процедурата за продажба чрез търг. Така че не мога да разбера наистина Вашите опасения и притеснения. Ние сме на първата фаза стартиране на процедура, след което са описани конкретните четири стъпки в предложението, които следват и след това отново се връща тук предложението за окончателно решение дали да се продава.

 **Г-н Иво Пазарджиев:** Благодаря на господин Неделчев. Господин Станимир Станчев за изказване.

 **Г-н Станимир Станчев:** Уважаеми господин Председател, уважаеми господин Кмет, уважаеми колеги. Вижте, тук въпроса както е политически, така е и управленски, защото малкото са местата, където имат за в бъдеще потенциал за изграждане на жилищни сгради, където общината може да определя правилата с две думи. Това каза колегата Недков и второто, което каза, че имота е подценен. Сега, тъй като може би на някои от въпросите би следвало да отговори техническо лице като главния архитект, той го предложи това нещо, ние не чухме. Явно е възпрепятстван, нещо му се е наложило, няма го в момента. Но това са важни въпроси. Явно е, че щом като сега тръгваме към този първи етап, който отбеляза господин Неделчев. Да, възможно е на по-следващ, втори да няма, примерно. Това е също наша воля. Но тук трябва да се запознаем с цялата фактология и е възможно, към този момент може би има, има интерес към имота. Не може да ме убеди никой, че няма интерес към имота към този момент с оглед на това, че сега се предлага да се стартира така наречената приватизация. И тука трябва вече много, много добре да преценим, да, може и на втори етап, съгласен съм пак казвам, дали си струва този имот ние да позволим по-нататъшните действия с цел неговата продажба. И загрижеността на колегата е правилна, защото ние все пак трябва да оставим и на хората, които след година и няколко месеца ще поемат кормилото на управлението на общината, защото добрия управник винаги оставя добро наследство и добро бъдеще на наследника си когато и да стане това. Благодаря ви.

 **Г-н Иво Пазарджиев:** Реплика за господин Неделчев.

 **Г-н Александър Неделчев /реплика/:** Благодаря. Уважаеми господин Станчев, само две неща. Първо, няма как имота да е подценен след като няма цена предложена. Те са просто оксиморон, както се казва. Второ, сега е решено да се предлага. Ако сте прочели предложението, то започва с думите, че в приетия през месец януари от нас Годишен план за приватизация този обект е включен и тогава нямам спомен да е имало някакви такива дебати. Не знам, сигурно има някакъв повод сега да възникнат. Нямам спомен аз лично, но не е сега, януари в програмата още е заложено.

 **Г-н Иво Пазарджиев:** Втора реплика за господин Йовчо Смилов.

 **Г-н Йовчо Смилов /реплика/:** Господин Председател, господин Кмет, колеги. Аз ви призовавам да слушаме еднакво внимателно изказващите се и еднакво добре да си държим очите отворени независимо кой от коя група прави изказване. Много правилно според мен преждеговорещия направи една адвокатска пледоария, за да извади от неудобно положение пък по-преждеговорещия. Ако господин Недков си беше подготвил изказване именно по този материал по начина по който е внесен, а не по принцип, нямаше да стане нужда господин Станчев да го вади от неудобно положение. Мисля че това, което каза преди малко господин Неделчев и го чухте всички, беше напълно изчерпателно и достатъчно, за да не дискутираме повече безпредметно по този въпрос. Благодаря ви.

 **Г-н Иво Пазарджиев:** Благодаря. Господин Станимир Станчев за дуплика.

 **Г-н Станимир Станчев /дуплика/:** Уважаеми господин Председател, уважаеми господин Кмет, уважаеми колеги. Уважаеми колеги от ляво, днес дебата е много, много добър според мен и мисля, че така трябва да продължаваме със смислени и съдържателни неща. Благодаря на колегите от ляво. Ще кажа само две неща. Ние не казваме, господин Неделчев, каква е цената, казваме че е подценена с оглед на това, че общината има намерение да се откаже от него. Затова казваме, че е подценен. Подценен е имот, който общината не смята, че за нея представлява интерес. Това долу-горе беше тезата на колегата Недков. Към господин Смилов, когато се създава една група, събират различни хора с обща идеология и общи принципи, те трябва да работят към екип и не мисля, че имам нужда да вадя господин Недков от някъде или някой от нашата група, защото те са достатъчно доказали се хора, които забележете в по-големия си професионален живот също като Вас работят в своите професии и в частния сектор. Благодаря.

 **Г-н Иво Пазарджиев:** Благодаря на господин Станчев. Не виждам други заявки за изказвания. Режим на гласуване по точката, моля.

**КВОРУМ – 41. С 22 гласа „за”, 9 „против” и 10 „въздържали се“ не се прие предложението.**

 **Г-н Иво Пазарджиев:** Процедура за госпожа Деница Иванова.

 **Г-жа Деница Иванова:** Уважаеми господин Председател, уважаеми господин Кмет, уважаеми колеги общински съветници. Правя процедурно предложение за прегласуване на точката. Благодаря.

 **Г-н Иво Пазарджиев:** Прегласуваме точката. Прегласуваме точката. Системата е стартирана.

**Прегласуване на точката.**

**КВОРУМ – 43. С 23 гласа „за”, 12 „против” и 8 „въздържали се“ не се прие предложението.**

**Г-н Иво Пазарджиев:** Колеги, моля за тишина в залата!

**Точка 11**

**Кредит за финансиране на ДДС за нуждите на Общински Транспорт Русе ЕАД**

 **Г-н Иво Пазарджиев:** Госпожа Йоана Неделчева ще докладва по точката. Аз съм вносител.

 **Г-жа Йоана Неделчева:** Господин Председател, уважаеми общински съветници. В Общински съвет – Русе постъпи писмо от изпълнителния директор на Общински Транспорт Русе ЕАД господин Александър Георгиев с искане Общинския съвет да му даде съгласие дружеството да получи оборотно финансиране от кредитираща институция в размер на 2 млн. лева като средствата ще се използват единствено за финансиране на ДДС по Проект „Подобряване качеството на атмосферния въздух“ чрез закупуване и доставка на електрически превозни средства за шосеен транспорт, електрически автобуси, тролейбуси за Община Русе. В залата е господин Александър Георгиев, ако имате някакви въпроси да отговори на тях.

 **Г-н Иво Пазарджиев:** Заявки за изказвания по точката. Господин Станчев, заповядайте.

 **Г-н Станимир Станчев:** Уважаеми господин Председател, уважаеми господин Кмет, уважаеми колеги съветници. Извинявам се, че отново така доста често днес се случва да вземам думата. Да не ви досаждам, ще бъда много кратък. Имам въпроси към господин Георгиев и първия, който го питах и на комисии, до края на годината още колко средства ще бъдат необходими? Защо го питам, в смисъл да му одобрим дали ще бъдат под формата на заем или от общината отпуснати и т.н., защо го питам. Защото миналата година, миналата година му казах: „Господин Георгиев, ако сега Ви трябват (тогава бяха 2,3 или 5), искайте повече 6, 7 или 8. Инвестирайте сега веднага, защото инвестицията днес, която не направиш е безвъзвратно скъпа утре и загубена“. Тъй като ние имаме някакъв опит в управлението, нашите думи се оказаха прави. И какво се забелязва тази година. Всеки месец или през месец, в смисъл сесия или през сесия постъпват предложения от Общински автотранспорт за я заем, я отпуснати средства от Община Русе. Какво показва това? Това показва, че един мениджър, един управител, един управленец не си е направил поне годишния бюджет и годишната програма за управление. Защото, какво друго да си мислим, макар че нима вие не знаехте, когато си правихте плана миналата есен какво ще ви се наложи тази година за въпросните тролеи и т.н., не казвам, че не трябва да ги дадем тези пари, не ме разбирайте погрешно. Но когато управляваш сериозни средства, ти трябва да имаш ясен строен план и още повече, че тези средства са обществени. И не съм съгласен на час по лъжичка, на час по лъжичка, на час по лъжичка. Няма да коментирам качество, няма да коментирам целесъобразност и т.н., но моля Ви кажете до края на годината, колко средства на Вас ще са ви необходими. И ще Ви питам, на есен или може би януари-февруари когато, не знам кога ще приемаме бюджета или може би когато актуализираме следващия месец бюджета, колко лева ще ви трябват една година напред. Благодаря.

 **Г-н Иво Пазарджиев:** Благодаря. Правя процедурно предложение за изслушване на господин Александър Георгиев. Системата моля да бъде стартирана по процедурното предложение за изслушване на господин Георгиев.

***Процедурно предложение за изслушване на Александър Георгиев.***

**КВОРУМ – 37. С 33 гласа „за”, 1 „против” и 3 „въздържали се“ се прие процедурното предложение.**

 **Г-н Иво Пазарджиев:** Думата има господин Александър Георгиев.

 **Г-н Александър Георгиев:** Уважаеми дами и господа. Да отговоря първо на въпроса на господин Станчев, колко пари ще ни трябват до края на годината. Краткия отговор е, че каквото е необходимо до края на годината като текущи издръжки го имаме осигурено, така че няма да се налага да бъдат предоставени допълнителни средства.

 **Г-н Иво Пазарджиев:** На микрофона по-близо, моля.

 **Г-н Александър Георгиев:** Така че няма да се налага да бъдат предоставени допълнителни средства за дофинансиране дейността на Общински транспорт Русе. Заема, това което в момента вие ще гласувате, това е размера и максималните конкретни условия по съответния заем за финансиране на ДДС. За съжаление тези елементи са динамични и ако вие ги бяхте гласували преди една година или преди две, те към днешна дата можеше да не бъдат актуални. Поради тази причина вие ги гласувате сега. Така, другото което е. Тъй като всеки един подобен заем обикновено е свързан с такса за ангажимент. Това е такса, която се начислява върху разрешенията, но неусвоена част от кредита. Гледахме максимално да разтеглим във времето разрешението за ползване на кредита, за да минимизираме разходите. А на другия въпрос, колко пари ни трябват, за да оправим транспорта – грубата сметка показва 100-120 милиона. Но поне към настоящия момент не мисля, че можем да осигурим тези средства. Благодаря.

 **Г-н Иво Пазарджиев:** Благодаря на господин Георгиев. Заявки за изказвания други? Няма други заявки. Режим на гласуване по точката, моля.

**КВОРУМ – 41. С 38 гласа „за”, 0 „против” и 3 „въздържали се“ се прие**

**РЕШЕНИЕ № 933**

На основание чл. 21, ал. 2 във връзка с чл. 21, ал. 1, т. 23 от ЗМСМА, чл. 13, т. 13 от Наредба №9 на Общински съвет - Русе,Общинският съветреши:

1. Дава съгласие изпълнителният директор на Общински Транспорт Русе ЕАД , ЕИК 117690845 г-н Александър Георгиев да получи оборотно финансиране от кредитираща институция в размер на 2 000 000 (два милиона лева). Средствата ще се използват единствено за финансиране на ДДС по проект „Подобряване качеството на атмосферния въздух чрез закупуване и доставка на електрически превозни средства за шосеен транспорт – електрически автобуси и тролейбуси за Община Русе“, който се осъществява с финансовата подкрепа на Оперативна програма „Околна среда“ 2014-2020 г., съфинансиран от Европейския съюз чрез Кохезионния фонд и от държавния бюджет на Република България“.
2. Дава съгласие за обезпечаване на оборотното финансиране по т. 1, със залог на вземане от НАП.
3. Упълномощава г-н Александър Георгиев – изпълнителен директор на Общински Транспорт Русе ЕАД, ЕИК 117690845, да подпише всички документи, във връзка с поличаване на оборотното финансиране от кредитираща институция по т.1 и свързаните с него анекси относно ползването му, както и вписване в Централния регистър на особените залози за обезпечаването му.

**Точка 12**

**К.л. № 904 Упълномощаване на представител на Община Русе в Общото събрание на „Водоснабдяване и канализация” ООД, гр. Русе**

 **Г-н Иво Пазарджиев:** Йоана Неделчева ще докладва отново.

 **Г-жа Йоана Неделчева:** Уважаеми общински съветници, господин Председател. Тази точка беше разгледана на абсолютно всички комисии, като основно така въпроси бяха поставени по т. 4 от дневния ред или по-точно „Вземане на решение за приемане на нов съдружник в дружеството в лицето на Български ВиК Холдинг ЕАД‘, като становището е представителите на Община Русе в Общото събрание на дружеството да гласуват отрицателно по приемането на този нов съдружник. Поех ангажимент да поканя господин Савов на днешната сесия, но по обективни причини той не може да присъства, затова финансиста на дружеството е тук госпожа Влаева и тя би могла да отговори по-конкретно на вашите въпроси.

 **Г-н Иво Пазарджиев:** Благодаря. Заявки за изказвания по точката? Няма заявки за изказвания. Режим на гласуване, моля. Добре, направихте ли процедурно предложение? Спрете…Процедура за госпожа Деана Тонева.

 **Г-жа Деана Тонева:** Предлагам да чуем изказването на госпожа Влаева.

 **Г-н Иво Пазарджиев:** Има предложение процедурно за изслушване на госпожа Влаева от ВиК. Ще го подложа на гласуване, само да се подготви системата. Системата е стартирана. Моля гласувайте.

***Гласуване по процедурно предложение за изслушване на госпожа Галя Влаева.***

***Господин Илиян Илиев гласува ръчно „за“ поради технически проблем с устройството за гласуване.***

**КВОРУМ – 35. С 22 гласа „за”, 2 „против” и 11 „въздържали се“ се прие процедурното предложение.**

 **Г-н Иво Пазарджиев:** Госпожа Влаева, имате думата за изказване.

 **Г-жа Галя Влаева:** Уважаеми общински съветници, дами и господа, уважаеми господин Председател, уважаеми господин Кмет. Благодаря за дадената ми дума. Надявам се моето присъствие тук да ви бъде полезно, за да вземете информирано решение по отношение собствеността на общината в капитала на ВиК ООД гр. Русе. Няма да скрия от вас факта, че за четвърти път в дневния ред на Общото събрание на ВиК се предлага влизането на ВиК ООД във ВиК Холдинга. Аз като човек, който повече от 26 години работя в това дружество, бих искала да ви направя една кратка историческа така справка за последните пет години по отношение на законодателните промени, които засегнаха нашето дружество. Най-същественото, което се случи в тези последни пет години беше по отношение на Закона за водите, когато от имуществото и съответно от собствения капитал на дружеството се изкараха най така значимата част от активите на дружеството и се предадоха под формата на активи, които станаха публично държавна или публично общинска собственост и дружеството, както и много други дружества в нашата държава в резултат на тези законодателни промени се декапитализира. За да направим нещо в тази посока положително по отношение на имуществената собственост на съдружниците 2018 година направихме преоценка на активите на дружеството и в резултат на тази оценка капитала на дружеството се увеличи с над 10 милиона, което е нещо много положително мисля аз. От тук нататък обаче приемането и създаването на ВиК Холдинга като една по-скоро административна структура по силата на Търговския закон, ние като оператор на територията на Община Русе и на целия русенски окръг, не го виждаме като положителен елемент. Смея да изкажа и това мнение, защото това, което ВиК Холдинга от 2020 година от своето създаване на практика нищо друго не прави освен да раздава готови дадени пари от страна на държавата под формата на заеми на ВиК операторите и то на тези ВиК оператори, които не са в състояние да си покрият текущите разходи по дейността. Няма обяснение защо основно ВиК Холдинга се занимава с тази дейност при положение, че това е по-скоро приоритет на банките като дейност, а не на ВиК Холдинга, който е търговско дружество. Това е по отношение на действащия към този момент и изчерпващ се с всичко като дейност съществуването на ВиК Холдинга. Освен кадровите промени и раздаването на кредитите, те нищо друго на практика не са създали за тези две години. Странното е, че ВиК Холдинга като търговско дружество не може да си публикува годишни отчети по обясними причини.

 **Г-н Иво Пазарджиев:** Моля да се ориентирате към приключване.

 **Г-жа Галя Влаева:** И така, аз съм готова да отговоря на вашите въпроси. За мен е смущаващ факта примерно, защо държавата иска тя да напусне като съдружник. Ако иска да напусне и да си прехвърли дела, дружествения дял на ВиК Холдинга, може да го направи без да иска съгласието на останалите съдружници. Но това се обяснява по-скоро с факта, че се иска промяна в дружествения договор и за вписването на нов съдружник. Искам да ви уведомя, че не е обяснимо как един дружествен дял какъвто всъщност е дела на всеки един съдружник и на общината на стойност 1 лев става дружествен дял само на държавата във ВиК Холдинга на стойност 1 000 лева. И как това се отразява като права на собственост на конкретните общини когато техния дял във ВиК Холдинга.

 **Г-н Иво Пазарджиев:** Благодаря Ви. Ако има въпроси ще отговорите. Благодаря. Заявки за изказвания по точката? Благодаря Ви, благодаря за изказването. Режим на гласуване по точката, моля колеги.

***Господин Илиян Илиев гласува ръчно „за“ поради технически проблем с устройството за гласуване.***

**КВОРУМ – 38. С 38 гласа „за”, 0 „против” и 0 „въздържали се“ се прие**

**РЕШЕНИЕ № 934**

На основание чл. 21, ал. 1, т.9 от ЗМСМА, във връзка с чл. 137, ал. 6 от ТЗ и чл. 16, т.1 и т.2 от Наредба № 9 на ОбС – Русе за реда и условията за упражняване правата на община Русе върху общинската част от капитала на търговските дружества, Общинският съвет реши:

1. Упълномощава представителите на Община Русе в Общото събрание на „Водоснабдяване и канализация” ООД, гр. Русе – Валери Иванов, Деница Иванова, Илиан Илиев, Пламен Цветков, Дилян Саманджиев и Станимир Станчев, **по точка 4, точка 5 и точка 6** от Дневния ред **да гласуват „ПРОТИВ“** на Общото събрание, което ще се проведе на 24.06.2022 г., от 10.30 часа в заседателната зала на административна сграда в град Русе на ул. „Добруджа“ №6.

**Точка 13**

**Редовно общо събрание на акционерите на „Университетска многопрофилна болница за активно лечение „Канев“ АД“**

 **Г-н Иво Пазарджиев:** Госпожа Йоана Неделчева отново ще докладва, заповядайте.

 **Г-жа Йоана Неделчева:** Уважаеми общински съветници, в Търговския регистър беше публикувана обява относно свикване на общо събрание на УМБАЛ „Канев“ АД с приложена покана и дневен ред. Моля да подкрепите точката по начина, по който е предложена. Благодаря.

 **Г-н Иво Пазарджиев:** Госпожа Екатерина Иванова. Нямате ли заявка? Заявки за изказвания? Режим на гласуване по точката, моля.

**КВОРУМ – 39. С 39 гласа „за”, 0 „против” и 0 „въздържали се“ се прие**

**РЕШЕНИЕ № 935**

На основание чл. 21, ал. 1, т.9 от ЗМСМА, във връзка с чл. 226 от ТЗ и чл. 17, т.1 и 2 от Наредба № 9 на ОбС – Русе за реда и условията за упражняване правата на община Русе върху общинската част от капитала на търговските дружества, Общинският съвет реши:

1. Упълномощава представителите на Община Русе в извънредното Общо събрание на „Университетска многопрофилна болница за активно лечение „Канев““ АД – Гергана Николова, Кристиян Иванов, Луиза Попова и Иван Григоров, да гласуват „ЗА“ по всички точки от Дневния ред на извънредното Общо събрание на акционерите на дружеството, което ще се проведе на 11.07.2022 г. в 13.00 часа в град Русе, ул. „Независимост“ № 2, конферентната зала на УМБАЛ „КАНЕВ“ АД, а при липса на кворум на 26.07.2022 г. от 13.00 часа на същото място при същия дневен ред.

**Точка 14**

**К.л. № 898 Последваща оценка на Общински план за развитие на Община Русе за периода 2014-2020 г.**

 **Г-н Иво Пазарджиев:** Госпожа Златомира Стефанова, заповядайте.

 **Г-жа Златомира Стефанова:** Благодаря, господин Председател. Уважаеми общински съветници, последващата оценка на Общинския план за развитие на Община Русе за периода 2014-2020 г. се изготвя на база на изискванията на Закона за регионалното развитие и се представя на Общинския съвет. На основа на последващата оценка се изготвя доклад, който съдържа изводи и препоръки относно провежданата от общината политика за регионално и местно развитие. Представения на вашето внимание доклад е от 260 страници, в който е посочено, че финансовото изпълнение на целите в плана в отлично, а реализираните в периода проекти са над 593 млн. лева. В доклада за резултатите от последващата оценка са направени няколко препоръки, които вече са взети предвид при разработването на новия план за интегрирано развитие на Община Русе, а именно. Да се осъществяват партньорски проекти със съседни общини, да бъде поставен фокус върху публично-частните партньорства и да бъде поставен акцент върху иновациите. Това са основните изводи. Благодаря ви.

**Г-н Иво Пазарджиев:** Благодаря. Не виждам заявки за изказвания по точката. Режим на гласуване, моля.

**КВОРУМ – 36. С 36 гласа „за”, 0 „против” и 0 „въздържали се“ се прие**

**РЕШЕНИЕ № 936**

На основание чл.21, ал.1, т.12 от ЗМСМА, във връзка с §37 от Преходните и Заключителни разпоредби към Закона за регионалното развитие, Общинският съвет реши:

1. Одобрява доклад за резултатите от Последваща оценка на изпълнението на Общински план за развитие на Община Русе за периода 2014-2020 г.

**Точка 15**

**К.л. № 871 Откриване на процедура за провеждане на публичен търг с явно наддаване за продажба на недвижим имот – частна общинска собственост, с адрес: гр. Русе, Община Русе, местност „Камусчия“**

 **Г-н Иво Пазарджиев:** Заповядайте.

 **Г-жа Златомира Стефанова:** Благодаря, господин Председател. Уважаеми общински съветници, това е процедура по продажба на имот частна общинска собственост. Имота е площ 959 кв.м. с трайно предназначение земеделска с начин на трайно ползване за земеделски труд и отдих находяща се в м. „Камусчия“. Комисията по общинска собственост дава своето съгласие за откриване на процедурата за продажба на имота за търг с явно наддаване след решение на Общинския съвет. Благодаря ви.

 **Г-н Иво Пазарджиев:** Благодаря. Не виждам заявки за изказвания. Режим на гласуване по точката, моля.

**КВОРУМ – 40. С 40 гласа „за”, 0 „против” и 0 „въздържали се“ се прие**

**РЕШЕНИЕ № 937**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 1, чл. 8, ал. 1 и ал. 9, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, Заявление вх. №ОИ-10-90/16.07.2021г. и извлечение от Протокол №23/05.11.2021 г. на Комисията по общинска собственост, Общинският съвет реши:

1. Дава съгласие за откриване на процедура за провеждане на публичен търг с явно наддаване за продажба на незастроен поземлен имот – частна общинска собственост, с идентификатор 63427.158.1889 по Кадастралната карта и кадастралните регистри /КККР/ на гр. Русе, с площ от 959 кв.м., с трайно предназначение: Земеделска, с начин на трайно ползване: За земеделски труд и отдих /съгласно §4 от ПЗРЗСПЗЗ/, находящ се в землището на гр. Русе, Община Русе, местност „Камусчия“, предмет на Акт за частна общинска собственост АЧОС №10277/18.08.2021г., вписан под №198, том 31, н.д. 6536, ДВР 11076, вх. № 11228 от 20.09.2021г. по описа на Службата по вписвания – Русе, при начална тръжна цена 10 386.00 лв., без дължими данъци и такси.

Дължимите данъци и такси да се определят след провеждане на тръжната процедура и са за сметка на спечелилия участник – купувач.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 16**

**К.л. № 872 Откриване на процедура за провеждане на публичен търг с явно наддаване за продажба на поземлен имот – частна общинска собственост, попадащ в територията по § 4 от ПЗР на ЗСПЗЗ, с адрес: землище на гр. Русе, Община Русе, местност „ДЗС - Птичарника“**

 **Г-н Иво Пазарджиев:** Заповядайте.

 **Г-жа Златомира Стефанова:** Благодаря, господин Председател. Уважаеми общински съветници, във връзка с подадено заявление предлагаме да се открие процедура по провеждане на публичен търг с явно наддаване за продажба на поземлен имот частна общинска собственост в м. „ДЗС-Птичарника“. Площта на имота е 593 кв.м. с начална тръжна продажна цена в размер на 11 664 лева без данъци и такси. Комисията по общинска собственост дава съгласие за откриване на процедурата за публичен търг с явно наддаване след решение на Общински съвет - Русе. Благодаря ви.

 **Г-н Иво Пазарджиев:** Благодаря. Не виждам заявки за изказвания. Режим на гласуване по точката, моля.

**КВОРУМ – 40. С 40 гласа „за”, 0 „против” и 0 „въздържали се“ се прие**

**РЕШЕНИЕ № 938**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 1, чл. 8, ал. 1 и ал. 9, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, Заявление вх.№ОИ-10-87/12.07.2021г. и извлечение от Протокол №27/06.04.2022 г. на Комисията по общинска собственост, Общинският съвет реши:

 1. Допълва годишната програма за управление и разпореждане с имоти общинска собственост за 2022 г. с продажба на поземлен имот с идентификатор: 63427.167.72 - частна общинска собственост, представляващ земеделска земя, с площ от 593 кв.м., отреден за земеделски труд и отдих, попадащ в територия по § 4 ПЗР на ЗСПЗЗ, землището на град Русе, местност „ДЗС - Птичарника“ по Кадастралната карта и кадастралните регистри на гр. Русе, Община Русе, предмет на Акт №10429/30.03.2022 г. за частна общинска собственост, вписан под №1, т. 12, Н.Д. 2290, ДВР – 3956, вх. рег. №4050/06.04.2022 г. в Служба по вписванията – град Русе към Агенция по вписванията, с прогнозен приход от продажбата в размер на 11 664,00 лева, без данъци и такси.

 2. Дава съгласие за откриване на процедура за провеждане на публичен търг с явно наддаване за продажба на поземлен имот с идентификатор: 63427.167.72 - частна общинска собственост, представляващ земеделска земя, с площ от 593 кв.м., отреден за земеделски труд и отдих, попадащ в територията по § 4 ПЗР на ЗСПЗЗ, землището на град Русе, местност „ДЗС - Птичарника“ по кадастралната карта и кадастралните регистри на гр. Русе, Община Русе, предмет на Акт №10429/30.03.2022 г. за частна общинска собственост, вписан под №1, т. 12, Н.Д. 2290, ДВР – 3956, вх. рег. №4050/06.04.2022 г. в Служба по вписванията – град Русе към Агенция по вписванията, с начална тръжна продажна цена в размер на 11 664,00 лева, без данъци и такси.

Дължимите данъци и такси са за сметка на спечелилия търга участник – купувач.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 17**

**К.л. № 873 Предоставяне безвъзмездно за управление върху имот – публична общинска собственост, за нуждите на Детска градина Радост**

 **Г-н Иво Пазарджиев:** Заповядайте.

 **Г-жа Златомира Стефанова:** Благодаря, господин Председател. С докладна записка от директора на ДГ „Радост“, която е постъпила в общинска администрация предлагаме да бъде утвърдено безвъзмездно право на управление върху самостоятелен обект сграда представляващ занималня на първия етаж във вход „В“ от жилищен блок „Строител“ с адрес гр. Русе, ул. „Генерал Гурко“ № 1 със застроена площ от 74, 45 кв.м. Благодаря ви.

 **Г-н Иво Пазарджиев:** Благодаря. Не виждам заявки за изказвания. Режим на гласуване по точката, моля.

**КВОРУМ – 43. С 43 гласа „за”, 0 „против” и 0 „въздържали се“ се прие**

**РЕШЕНИЕ № 939**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 12, ал. 1 и ал. 4 от ЗОС, във връзка с чл. 10, ал. 2 от Наредба №1 за общинската собственост на Общински съвет – Русе, Общински съвет – Русе реши:

Дава съгласие за предоставяне безвъзмездно за управление на Детска градина „Радост“, БУЛСТАТ: 827144641, представлявана от директора Светла Цанева Илиева, върху самостоятелeн обект в сграда с идентификатор 63427.2.119.3.2, съгласно Кадастралната карта и кадастралните регистри на гр. Русе, представляващ занималня на първия етаж във вход „В“ от жилищен блок „Строител“, с адрес гр. Русе, ул. „Генерал Гурко“ №1, със застроена площ от 74,45 кв.м., заедно с прилежащите 0,922% идеални части от общите части на сградата и от отстъпеното право на строеж, предмет на АПОС №7293/02.07.2014 г., вписан под №72, том 22, Н.Д. 4267, ДВР 8798, вх.рег. №8931 от 09.07.2014 г. по описа на Службата по вписвания – Русе.

**Точка 18**

**К.л. № 874 Предоставяне безвъзмездно в полза на Политическа партия ДПС за ползване на свободни нежилищни помещения – частна общинска собственост**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Благодаря, господин Председател. Поддържаме точката.

 **Г-н Иво Пазарджиев:** Благодаря. Заявки за изказвания? Марияна Иванчева? Не. Добре. Режим на гласуване по точката, моля.

**КВОРУМ – 41. С 41 гласа „за”, 0 „против” и 0 „въздържали се“ се прие**

**РЕШЕНИЕ № 940**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 31, ал. 1 и ал. 3, от Закона за политическите партии, чл. 11, ал. 2 и чл. 14, ал. 4 от Закона за общинската собственост, чл. 15, ал. 1 от Наредба №1 за общинската собственост на Общински съвет – Русе, съобразно резултатите от проведените на 14 ноември 2021 г. избори за народни представители за Четиридесет и седмото Народно събрание на Република България, обективирани в Решение №969-НС/18.11.2021 г. на Централната избирателна комисия, Общински съвет - Русе реши:

Дава съгласие да се предостави безвъзмездно на политическа партия „Движение за права и свободи“, БУЛСТАТ: 000707470, със седалище и адрес на управление гр. София, район „Възраждане“, бул. „Александър Стамболийски“ №45 А, за нуждите на Общинското ръководство на партията, със срок до края на мандата на действащото Четиридесет и седмо Народно събрание на Република България, имоти – частна общинска собственост за клубове, както следва:

1. Самостоятелен обект в сграда с идентификатор 63427.2.2601.16.29 по Кадастралната карта и кадастралните регистри на гр. Русе, намиращ се в сграда с идентификатор 63427.2.2601.16, разположена в поземлен имот с идентификатор 63427.2.2601 по Кадастралната карта и кадастралните регистри на гр. Русе, с площ от 100,96 кв.м., с предназначение: За делова и административна дейност, брой нива на обекта: 1, с административен адрес гр. Русе, ул. „Борисова“ №99, бл. „Йордан Йовков“, ет. 0, предмет на АЧОС №6949/18.04.2013 г.;

2. Самостоятелен обект в сграда с идентификатор 63427.4.2084.2.8 по Кадастралната карта и кадастралните регистри на гр. Русе, намиращ се в сграда с идентификатор 63427.4.2084.2, разположена в поземлен имот с идентификатор 63427.4.2084 по Кадастралната карта и кадастралните регистри на гр. Русе, с площ от 47,76 кв.м., с предназначение: Друг вид самостоятелен обект в сграда, брой нива на обекта: 1, с административен адрес гр. Русе, кв. „Дружба 2“, ул. „Йосиф Цанков“ №45-47, ет. 2, обект „Д“, предмет на АЧОС №7292/02.07.2014 г.;

3. Помещение с площ от 20 кв.м., представляващо част от самостоятелен обект в сграда с идентификатор 63427.7.268.1.12 по Кадастралната карта и кадастралните регистри на гр. Русе, намиращ се в сграда с идентификатор 63427.7.268.1, разположена в поземлен имот с идентификатор 63427.7.268 по Кадастралната карта и кадастралните регистри на гр. Русе, целият с площ от 188,01 кв.м., с предназначение: За делова и административна дейност, брой нива на обекта: 1, с административен адрес гр. Русе, ж.к. „Изток“, ул. „Котовск“ №2, ет. 5, предмет на АЧОС №7474/06.08.2015 г.;

4. Обект – частна общинска собственост, представляващ павилион по чл. 56 от ЗУТ, с площ от 97,44 кв.м., намиращ се в с. Семерджиево, ЕКАТТЕ: 66158, Община Русе, ул. „Ястребовско шосе“ №12.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 19**

**К.л. № 875 Приемане на Отчет за състоянието на общинската собственост за периода от 01.01.2021 г. до 31.12.2021 г.**

 **Г-н Иво Пазарджиев:** Заповядайте, госпожо Стефанова.

 **Г-жа Златомира Стефанова:** Благодаря, господин Председател. Както всяка година, представяме на Общинския съвет Отчета за общинската собственост в този случай за 2021 година. По време на комисиите общинска администрация изготви презентация, която също сме я качили и в облака за всички онези, които биха искали да се запознаят. Съвсем кратко ще кажа, че основните изводи от Отчета за общинската собственост е, че през периода от 01.01 до 31.01 общината е съставила актове за 376 имота, като има и актуализирани актове за общинска собственост. Представихме ви сравнителни таблици в самата презентация на четири години от 2018 до 2021, за да може да направите сравнение в две нормални както може да се каже години и две години на Ковид 2020 и 2021, като всъщност изводите, че 2021 година всъщност е една добра година като брой на съставените актове доближаваме останалите години, дори имаме повече от 2018. Само в 2019 са съставени много повече актове за общинска собственост, но там е имало доклад на Сметна палата и са актуализирани много от актовете за общинска собственост. Проведените търгове в сравнение с останалите търгове са най-много – 115 и сключените договори, които са направени са 643, но тук имаме 486 анекса, така че на фона на останалите години съвсем нормална цифра 157 договора. Предложенията до Общинския съвет са най-много от последните години – 147 предложения имаме до Общинския съвет. Относно управлението на общинската собственост от приходите от търговска дейност. Във връзка с актуализацията на цените, които направихте с ваше решение, разбира се имаме увеличение на приходите от наем, но имаме и подобряване на финансовите резултати от събраните такси. Това е резултат на активната дейност на самия отдел. Приходите от базарите ни са най-големи – 31 000, като имате предвид, че имахме и базари, които не сме реализирали поради тази година, която беше така доста динамична. Общината има поземлен фонд. Както винаги рекорд държи земеделската земя като приходи, пасища, мери, обработваема земя, полски пътища. Това всичко върви съвсем стандартно като приход. Относно управлението на общинската собственост или нашето предприятие, тъй наречения „Жилфонд“ както е по-известно, приходите от наем на жилища са увеличени. Това е също свързано с актуализацията на цените, които бяха наистина доста ниски, с ваша актуализация това се промени. И имаме извършени 108 неотложни ремонта. Относно разпореждането с общинската собственост имаме увеличени приходи от продажба и учредени вечни права с малко над 16 % спрямо 2020 година, а прокарването всъщност е 5,5 пъти спрямо 2020 година. Управлението и разпореждането на общинската собственост е свързано с приходите от концесии и приватизация. Приватизацията отбелязва най-малък ръст за миналата година, приходите от концесии за 2021 година са стандартни по договорите, като пристанищните такси, ако сте погледнали презентацията всъщност са доста намалели. Това е във връзка с ковид ситуацията, в която речния транспорт беше силно ограничен относно пасажерските плавания, но спрямо 2020 година се наблюдава ръст тъй като започна бавното възстановяване.

**Г-н Иво Пазарджиев:** Госпожо Стефанова, нека ако има въпроси да отговорите тогава. Благодаря. Заявки за изказвания по точката? Господин Иван Петров Иванов. Заповядайте.

**Г-н Иван Петров Иванов:** Уважаеми господин Председател, уважаеми господин Кмете, уважаеми колеги. Ще се опитам да бъда максимално обективен и безпристрастен в анализа си на този доклад. На първо място на мен ми прави впечатление разминаването, което има между изводите в този доклад и отчетеното в него. Т.е. в т. 6 от изводите се казва, че се наблюдава спад в тръжните процедури с определен купувач, респективно разпореждане с общинска собственост предвид въведената извънредна обстановка. Следващия момент се оказва, че за изминалата една година броя на сделките са поне два пъти повече. Доклада, на база на това което е посочено в него е правен не спрямо плана за бюджета, т.е. не е правен спрямо плана, а спрямо реалните сделки за миналата година. На някои от перата липсват разбивки. Например, колко е разликата по плана за бюджета и реалните приходи от земеделски земи, липсва анализ. Приходите от наем на общински жилища е с почти 400 000 лева повече. Не става ясно къде са насочени тези пари. Никъде не е посочено какви са приходите от съсобственост. На седмо място съм си отбелязал, че постъпленията от отстъпено право на строеж или преминаване на инфраструктури през общински имоти са около 6 пъти повече спрямо 2021 година. На осмо място съм си посочил, че на база на тези суми в повече и на база на това, че обсъждахме реинвестиции в „Общински имоти“, не става ясно общината предприела ли е такива действия и ако е предприела, какви? На предпоследно място съм си отбелязал, че обсъждахме подготвянето на публичен регистър за общинските имоти, за да има по-добра кореспонденция и обратна връзка към бизнеса и към гражданите на Русе, за да може да има обратна връзка и интерес към конкретни имоти, които са общинска собственост. Един знаков за мен имот „Хлебозавода“, до къде се стигна там? Говореше се за обособяване, не сме наясно до къде се стигна. Благодаря ви.

**Г-н Иво Пазарджиев:** Благодаря. Госпожа Златомира Стефанова от името на Кмета.

**Г-жа Златомира Стефанова:** Благодаря на господин Иван Иванов. Всъщност в преписката много ясно са описани всички договори и всичко това, което питахте. И аз ще отговоря съвсем кратко, че това не е отчет на бюджет, а това е отчет на общинската собственост. Благодаря.

**Г-н Иво Пазарджиев:** Благодаря. Други заявки за изказване по точката? Господин Милков.

**Г-н Пенчо Милков:** Уважаеми господин Председател, уважаеми колеги. Това е отчет на дейността, която сме извършили във връзка с общинската собственост. Приходите от общинска собственост като цяло не са 5 млн. лева, както бяха когато аз бях общински съветник. Така че за разпродажба на общински имоти не може да става дума, но много правилно във Вашите бележки и Ви благодаря, дадохте информация в какви насоки сме завишили приходите. Това става във връзка работата на колегите да открият такива възможности, да бъдат настойчиви към лицата и към фирмите. И за просеки и за пътеки и за всичко друго, което до сега е използвано е така, защото е общинско. Така че всяка една възможност се ползва и точно в този пункт, благодаря че го казахте, това е в резултат на работата на колегите. Бюджета е този документ, който разпределя средствата, Общинския съвет го прави чрез бюджета и тези приходи влизат в рамките на бюджета, затова и както когато аз съм бил съветник, когато има допълнително приходи ние ги внасяме вие да ги разпределите, както стана днес малко по-рано. Затова в този документ няма и конкретни данни сумите къде се разпределят. Вие ги разпределяте в друг документ бюджет и те влизат като общ приход тези суми от общинската собственост, но определено мисля че сме ангажирани общинската собственост се описва и се получават доходи от нея, не само под формата на разпродажба. Пак казвам неща, които преди да ползвани така, сега се плаща за тях. Благодаря ви.

**Г-н Иво Пазарджиев:** Благодаря на Кмета. Не виждам други заявки за изказвания. Режим на гласуване по точката, моля.

***Господин Илиян Илиев гласува ръчно „въздържал се“ поради технически проблем с устройството за гласуване.***

**КВОРУМ – 40. С 24 гласа „за”, 1 „против” и 15 „въздържали се“ не се прие предложението.**

 **Г-н Иво Пазарджиев:** Обявявам 15 минути почивка. Моля всички съветници да бъдат по местата си в 11:20.

***15 минути почивка.***

 **Г-н Иво Пазарджиев:** Моля общинските съветници да заемат местата си. Стартираме проверка на кворума. Тридесет и четири общински съветници са се регистрирали по електронна система. Имаме необходимия кворум да подновим нашата работа. Продължаваме по дневния ред.

**Точка 20**

**К.л. № 876 Определяне на начална месечна наемна цена при провеждане на процедура по реда на Глава Пета от Наредба №1, на Общински съвет – Русе, за общинската собственост, за отдаване под наем на движима вещ – общинска собственост**

 **Г-н Иво Пазарджиев:** Госпожа Мирослава Маркова ще докладва. Заповядайте.

 **Г-жа Мирослава Маркова:** Уважаеми дами и господа, предложението по същество касае определяне на начална цена при провеждане на тръжна процедура. Става въпрос за движима вещ, която е общинска собственост представляваща … за горещи асфалтови смеси. Благодаря.

 **Г-н Иво Пазарджиев:** Благодаря на госпожа Маркова. Заявки за изказвания? Не виждам. Режим на гласуване по точката, моля.

**КВОРУМ – 42. С 39 гласа „за”, 2 „против” и 1 „въздържали се“ се прие**

**РЕШЕНИЕ № 941**

На основание чл. 21, ал. 1, т. 8, във връзка с чл. 21, ал. 2 от Закона за местното самоуправление и местната администрация (ЗМСМА), по аналогия на чл. 14, ал. 8 от Закона за общинската собственост (ЗОС), Общински съвет – Русе реши:

1. Определя начална наемна цена на месец в размер на 87,00 лв. (Осемдесет и седем лева) без включен ДДС, при провеждане на процедура по реда на Глава Пета, във връзка с чл. 25 от Наредба №1, на Общински съвет – Русе, за общинската собственост, за отдаване под наем на термокош за горещи асфалтови смеси, с тегло с оборудване на коша - 2,1 тона, обем – 2,5 м3, товароподемност до 5 тона, обем на резервоар за битумна емулсия – 250 л., топла изолация с минерална вата 60 мм. и поцинкована ламарина, с верижно – планков транспортьор, с хидравлично задвижване от хидравличната система на товарния автомобил и управление от кабината на водача, работа до 8 часа през летния сезон, с предназначение – за транспортиране и механизирано подаване на горещи асфалтови смеси при изпълнение на строителни обекти и ремонт на пътища, улици и тротоари чрез монтиране на подходящ товарен автомобил.

2. Като условие при провеждане на състезателната процедура по реда на Глава Пета от Наредба №1, на Общински съвет – Русе, за общинската собственост, да бъде определено, че за сметка на наемателя е привеждането на описания термокош в състояние, годно за ползване на вещта по предназначението й, в т.ч. отстраняване на констатираните недостатъци и липси - хидравличен двигател и гумен уплътнител на транспортьора, хидравличен разпределител с бобина 24 V, задвижващ хидродвигател за помпа емулсия, помпа за емулсия, щанга за разпръскване на емулсия с дюза, табло за управление и хидравлични маркучи за високо налягане и кран, цялостно грундиране и боядисване на движимата вещ, включително разходи за труд, като след прекратяване на наемното отношение наемателят ще дължи връщане на вещта, приведена в състояние за ползване по предназначение, включително с отстранените недостатъци и възстановени части и агрегати, описани по-горе, без възмездяване от страна на наемодателя.

**Точка 21**

**К.л. № 877 Провеждане на публичен търг с явно наддаване за отдаване под наем на части от имоти – публична общинска собственост**

 **Г-н Иво Пазарджиев:** Госпожа Маркова, заповядайте.

 **Г-жа Мирослава Маркова:** Предложението касае отдаване под наем чрез публичен търг с явно наддаване на имоти публична общинска собственост. Представлява части от автобусни спирки в с. Тетово и в с. Ново село. Само искам да направя едно допълнение, именно в т. 4 да се добави следния текст в диспозитива на решението, а именно: „тридесет на сто от постъпленията от получените наеми на помещенията общинска собственост описани в т. 1 до т. 3 да се използват за изпълнение на дейности от местно значение“. Ще го предам писмено на Председателя.

 **Г-н Иво Пазарджиев:** Да, благодаря. Заявки за изказвания не виждам. Моля за режим на гласуване по точката с така направената корекция. Моля за прегласуване на точката. Господин Юрий Георгиев е гласувал различно, нека да му бъде отразено правилно в протокола и в електронната система. Системата е стартирана. Прегласуваме точката.

***Прегласуване на точката заради технически проблем с устройството на господин Юрий Георгиев.***

**КВОРУМ – 44. С 44 гласа „за”, 0 „против” и 0 „въздържали се“ се прие**

**РЕШЕНИЕ № 942**

На основание чл. 21, ал. 1, т. 8, във връзка с чл. 21, ал. 2 от Закона за местното самоуправление и местната администрация (ЗМСМА), във връзка с чл. 14, ал. 2 и 7 от Закона за общинската собственост (ЗОС), чл. 11, ал. 1 и 2 от Наредба №1 за общинската собственост на Общински съвет - Русе, чл. 1, т. 1, чл. 2, ал. 1, т. 1, т. 4, т. 6.1., чл. 3, 4 и 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да бъде проведен публичен търг с явно наддаване, за отдаване под наем за срок от пет години, като ателие за фризьорски и козметични услуги, на част от масивна едноетажна сграда №801.530.5, представляваща съвкупност от 3 бр. помещения и спирконавес – автоспирка – публична общинска собственост, цялата със застроена площ съобразно документ за собственост от 45,00 кв. м. (а съобразно скица №УТ-01-72/ 09.03.2022 г., издадена от Община Русе, със застроена площ от 49,00 кв. м.), която отдавана под наем част представлява помещение с площ от 25,05 кв. м., разположено в югозападната част на сградата, ситуирана в ПИ № 801.530, от кв. 61, по кадастралния план на с. Тетово, ЕКАТТЕ 72357, Община Русе (представляващ съобразно документ за собственост УПИ III- 530- за кметство, от кв. 61 по плана на с. Тетово, Община Русе), находящ се в с. Тетово, Община Русе, предмет на АПОС №4252 от 09.09.2004 г., с начална тръжна месечна наемна цена – 48,00 лв. (Четиридесет и осем лева) без ДДС;

2. Дава съгласие да бъде проведен публичен търг с явно наддаване, за отдаване под наем за срок от пет години, като магазин, на част от масивна едноетажна сграда №801.530.5, представляваща съвкупност от 3 бр. помещения и спирконавес – автоспирка – публична общинска собственост, цялата със застроена площ съобразно документ за собственост от 45,00 кв. м. (а съобразно скица №УТ-01-72/ 09.03.2022 г., издадена от Община Русе, със застроена площ от 49,00 кв. м.), която отдавана под наем част представлява помещение с площ от 3,00 кв. м., разположено в северозападната част на сградата, ситуирана в ПИ № 801.530, от кв. 61, по кадастралния план на с. Тетово, ЕКАТТЕ 72357, Община Русе (представляващ съобразно документ за собственост УПИ III- 530- за кметство, от кв. 61 по плана на с. Тетово, Община Русе), находящ се в с. Тетово, Община Русе, предмет на АПОС №4252 от 09.09.2004 г., с начална тръжна месечна наемна цена – 18,00 лв. (Oсемнадесет лева) без ДДС;

3. Дава съгласие да бъде проведен публичен търг с явно наддаване, за отдаване под наем за срок от пет години, като заведение за обществено хранене с алкохол, на помещение, с площ 14,00 кв. м., разположено в източната част на масивна едноетажна сграда №52235.502.1055.1, цялата със застроена площ 57,00 кв. м, брой етажи – 1, с предназначение – сграда на транспорта, находяща се в поземлен имот №502.1055 по Кадастралния план на с. Ново село, ЕКАТТЕ 52235, Община Русе, с административен адрес: с. Ново село, Община Русе, ул. Трети март“ №22, предмет на АПОС №8139/ 05.01.2017 г., с начална тръжна месечна наемна цена – 65,00 лв. (Шестдесет и пет лева) без ДДС;

4. Тридесет на сто от постъпленията от получените наеми на помещенията, общинска собственост, описани в т. 1 до т. 3, да се използват за изпълнение на дейности от местно значение в съответното населено място.

**Точка 22**

**К.л. № 878 Отдаване под наем на имот - частна общинска собственост, за клуб на Сдружение „Клуб Отворено Общество-Русе“**

 **Г-н Иво Пазарджиев:** Госпожа Мирослава Маркова, заповядайте.

 **Г-жа Мирослава Маркова:** Към настоящия момент сдружението стопанисва същите помещения, така че предлагаме да бъде удължен договора. Благодаря.

 **Г-н Иво Пазарджиев:** Благодаря. Заявки за изказвания? Госпожа Николова? Заповядайте.

 **Г-жа Елеонора Николова:** Извинявайте, господин Председател. Ще наруша процедурата. Аз съм „за“ тази точка, но тъй като ние имаме рожденик, а пък по принцип поздравяваме рождениците стига да не са в лявата част или в дясната. Така че искам публично да поздравя господин Станимир Станчев. Да му пожелая да е жив и здрав, все така борбен, все така активен в политиката. По този повод нашата група му подарява един Дон Кихот, защото да си в дясното пространство и да се бориш за политически цели е такава работа като на Дон Кихот. Благодаря ви (аплодисменти от зала).

 **Г-н Иво Пазарджиев:** Благодаря на госпожа Николова (шум от зала).

 **Г-н Станимир Станчев:** Да спазим процедурата. Благодаря на моята група за това, че останаха толкова време истински хора и за това, че забелязват винаги несправедливостите или неправдите и ги посочваме доколкото можем. Естествено винаги трябва и е необходимо да има съюзници, затова доста колеги от дясното политическо пространство без да се наговаряме се стиковаме. Това е политически. Искам да благодаря на всички колеги, които ми честитиха празника, който беше в понеделник, дали чрез обаждане, дали чрез социалните мрежи, да ви пожелая на вас да бъдете преди всичко живи и здрави и трябва да ви кажа, че ще си остана такъв, може би този епитет „Дон Кихот“ или квалификация, който вярва в справедливостта и правдата и отстоява тези ценности докрай въпреки, че няма личен келепир. Благодаря.

 **Г-н Иво Пазарджиев:** Благодаря на господин Станчев. Госпожо Николова, традицията я спазваме когато е на деня да поздравяваме, иначе аз имах удоволствието да поздравя господин Станчев лично на рождения му ден на деня, така че с пожелание от всички да е жив и здрав и да продължи…(шум от зала). Продължаваме по дневния ред.Точка 22, К.л. № 878 Отдаване под наем на имот - частна общинска собственост, за клуб на Сдружение „Клуб Отворено Общество-Русе“. Заявки за изказване по точката? Не виждам заявки. Режим на гласуване по точката, моля.

**КВОРУМ – 46. С 44 гласа „за”, 0 „против” и 2 „въздържали се“ се прие**

**РЕШЕНИЕ № 943**

На основание чл.21, ал.2, във връзка с чл.21, ал.1, т.8 от ЗМСМА, във връзка с чл.11, ал.2 и чл.14, ал.6 от Закона за общинската собственост, във връзка с чл.15, ал.6 от Наредба № 1 на Общинския съвет за общинската собственост, във връзка с чл.1, т.2, чл.2, ал. 1 т. 19 чл. 3 чл. 4 и чл. 5 от Наредба №2 на Общинския съвет за начални цени за отдаване под наем на общински обекти със стопанско и административно предназначение Общински съвет – Русе реши:

1. Дава съгласие да се отдаде под наем за срок от пет години, като клуб на Сдружение „Клуб Отворено Общество-Русе“, ЕИК 827234868, част от самостоятелен обект в сграда с идентификатор 63427.2.674.5.4, представляваща помещения № 201 и № 202, с обща площ на отдаваните под наем помещения 61,00 кв. м, с административен адрес на сградата гр. Русе, кв. ,,Централна градска част“, ул. ,,Александровска“ №49 и ул. ,,Пирот“, предмет на АЧОС №6987/ 19.06.2013 г. срещу заплащане на месечна наемна цена в размер на 65,00 лв. без включен ДДС.

 Решението подлежи на оспорване чрез Общински съвет - Русе пред Административен съд - Русе в 14-дневен срок от съобщаването.

**Точка 23**

**К.л. № 891 Отдаване под наем на горски територии, собственост на Община Русе, като специализирана фуражна база за изхранване на дивеча, в полза на ТП „Държавно горско стопанство - Сеслав“ – гр. Кубрат**

**Г-н Иво Пазарджиев:** Заповядайте, господин Недев.

**Г-н Димитър Недев:** Уважаеми господин Председател, уважаеми дами и господа общински съветници. От името на общинска администрация подкрепям предложението и предлагам да гласувате във вида, в който е внесено със следното допълнение, което ще Ви връча след изказването лично. Предложението е от господин Пенчо Милков като кмет на Община Русе. В диспозитива на предложения проект за решение да се добави следния текст съгласно чл. 52, ал. 5, т. 2 на ЗМСМА: „30 % от постъпленията от наем на посочените по-горе имоти частна общинска собственост, да се използват за изпълнение на дейности от местно значение в съответното населено място“. Т.е. 30 % от стойността на средствата да се използва в случая от кметството на с. Тетово. Диспозитива, извинявам се ако съм допуснал грешка.

**Г-н Иво Пазарджиев:** Благодаря, господин Недев. Благодаря. С така направената корекция, подлагам на гласуване предложението.

**КВОРУМ – 46. С 46 гласа „за”, 0 „против” и 0 „въздържали се“ се прие**

**РЕШЕНИЕ № 944**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 34, ал. 1, т. 2, чл. 37, ал. 1, т. 2 от Закона за лова и опазване на дивеча, чл. 49, ал. 3 от Правилника за прилагане на Закона за лова и опазване на дивеча, чл. 42, чл. 43, ал. 1 и ал. 3, т. 2 от Закона за горите и чл. 90, ал. 1 от Наредба № 1, на Общински съвет – Русе за общинската собственост, Общински съвет - Русе реши:

Определя долупосочените имоти – собственост на Община Русе, с начин на трайно ползване „друг вид трайно насаждение“, определени като дивечови ниви съобразно действащия горскостопански план, находящи се в землището на с. Тетово, община Русе, за площи за специализирана фуражна база за изхранване на дивеча и дава съгласие същите да бъдат отдадени под наем като дивечови ниви за осигуряване изхранването на дивеча, за срок от 11 месеца, считано от 01.09.2022 г., на ТП „Държавно горско стопанство - Сеслав“ – гр. Кубрат, БУЛСТАТ 2016168050052, срещу заплащане на наемна цена от 61,00 лв. на декар, определена с Решение № 917, прието с протокол № 34 / 19.05.2022 год. на Общински съвет – Русе, за целия срок на наемното отношение, както следва:

|  |  |  |  |  |
| --- | --- | --- | --- | --- |
| **ПИ с идентификатор по КК на с. Тетово, Община Русе** | **Стар имот****№**  | **Вид подотдел** | **Вид собственост** | **Площ в декари**  |
| 72357.459.128 | 0.128 | Дивечова нива | Общинска частна | 31,916 |
| 72357.459.129 | 0.129 | Дивечова нива | Общинска частна | 7,594 |
| 72357.459.130 | 0.130 | Дивечова нива | Общинска частна | 12,077 |
| 72357.459.134 | 0.134 | Дивечова нива | Общинска частна | 5,137 |
| 72357.459.155 | 0.155 | Дивечова нива | Общинска частна | 48,443 |
| 72357.459.163 | 0.163 | Дивечова нива | Общинска частна | 12,273 |
| 72357.459.172 | 0.172 | Дивечова нива | Общинска частна | 15,746 |

Съгласно чл..52, ал.5, т.2 от ЗМСМА, 30% от постъпленията от наем на посочените по-горе имоти, частна общинска собственост, да се използват за изпълнение на дейности от местно значение в съответното населено място.

**Точка 24**

**К.л. № 894 Допълване на обща схема за разполагане на преместваеми обекти по чл.56 от Закона за устройство на територията**

 **Г-н Иво Пазарджиев:** Госпожа Мирослава Маркова, заповядайте.

 **Г-жа Мирослава Маркова:** Предложението по същество касае допълване на общата схема на преместваемите обекти по чл. 56 от ЗУТ. Постъпило е заявление от гражданин. Към материалите имате приложено и положително становище на главния архитект, както и схема-приложение за разполагане на въпросния обект. Благодаря.

 **Г-н Иво Пазарджиев:** В режим на изказване е системата. Няма заявки. Режим на гласуване, моля.

**КВОРУМ – 46. С 46 гласа „за”, 0 „против” и 0 „въздържали се“ се прие**

**РЕШЕНИЕ № 945**

На основание чл. 21, ал. 2, във връзка с чл. 21, ал. 1, т. 23 от ЗМСМА, във връзка с чл. 14, ал. 1 от Наредба №7 на Общински съвет-Русе, за реда и условията за разполагане на преместваемите обекти, на рекламно-информационните и монументално-декоративните елементи, и за осъществяване на рекламната дейност на територията на Община Русе, Общински съвет – Русе реши:

1. Одобрява допълнение в действащата „Обща схема на преместваемите обекти по чл. 56, ал. 1 и ал. 2 от ЗУТ и Наредба №7 на Общински съвет - Русе на територията на гр. Русе, обслужващи търговията“, с позиция представляваща част от терен, между ул. „Рига“, ул. „Киев“ и ул. „Будапеща“, за разполагане на мобилна каравана за обществено хранене, с размери 4,5 м/ 2,5 м, със заета площ 11,25 кв. м съгласно утвърдена на 27.05.2022 г. схема предложение от Главен Архитект на Община Русе.

**Точка 25**

**К.л. № 895 Откриване на процедура за провеждане на публичен търг с явно наддаване за продажба на общински имот, находящ се в м. „Дрибак 6“, землище на с. Николово, Община Русе.**

**Г-н Иво Пазарджиев:** Госпожа Маркова, заповядайте.

**Г-жа Мирослава Маркова:** Стандартна процедура по продажба на имот общинска собственост. Площта на имота е 508 кв.м. с трайно предназначение на територията земеделска. Към материалите имате и положително становище приложено от кмета на Николова. Също така преписката е разгледана от Комисията по общинска собственост, която изразява положително становище. Благодаря.

**Г-н Иво Пазарджиев:** Благодаря. Не виждам заявки за изказвания. Режим на гласуване, моля.

**КВОРУМ – 46. С 46 гласа „за”, 0 „против” и 0 „въздържали се“ се прие**

**РЕШЕНИЕ № 946**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 35, ал. 1 и чл. 41, ал. 2 от ЗОС, чл. 8, ал. 1 и ал. 9 от ЗОС, и чл. 30 от Наредба №1 за общинската собственост на Общински съвет – Русе, Заявление вх. № ОИ-10-129/22.10.2021 г. и извлечение от протокол №27/06.04.2022 г. на КОС, Общинският съвет реши:

1.Допълва годишната програма за управление и разпореждане с имоти – общинска собственост за 2022 г., с продажба на недвижим имот – частна общинска собственост, предмет на АОС №10361/28.02.2022 г., находящ се в землището на с. Николово, местност „Дрибак 6", представляващ имот №503.289, с площ 508 кв.м., с прогнозен приход от продажбата му в размер на 12 856,00 лева.

2.Дава съгласие за откриване на процедура за продажба чрез публичен търг с явно наддаване на земеделска земя, представляваща имот №503.289, с площ 508 кв.м. с начин на трайно ползване - за земеделски труд и отдих, пета категория, намиращ се в землището на с. Николово, ЕКАТТЕ 51679, местност „Дрибак 6", поподащ в територия по §4 ПЗР към ЗСПЗЗ, предмет на Акт №10361/28.02.2022 г. за частна общинска собственост, вписан под №170, том 7, н.д. 1390, дв.вх. 2486, вх. №2505 от 08.03.2022 г. по описа на Службата по вписвания – гр. Русе, при начална тръжна цена 12 856,00 лв. (дванадесет хиляди осемстотин петдесет и шест лева), без дължими данъци и такси.

30% от постъпленията от продажбата на посочения поземлен имот да се използват за дейности, съответно посочени в чл. 52, ал. 5, т. 1 и т. 2 от ЗМСМА, на територията на съответното населено място

Дължимите данъци и такси да се определят след провеждане на търга и са за сметка на спечелилия търга купувач.

**Точка 26**

**К.л. № 896 Учредяване безвъзмездно право на ползване върху част от недвижим имот – частна общинска собственост и част от построената в него сграда, с адрес: град Русе, ул. „Янтра“ №5**

 **Г-н Иво Пазарджиев:** Госпожа Маркова, заповядайте.

 **Г-жа Мирослава Маркова:** С Договор от 18.05.2012 г. е било учредено безвъзмездно право на ползване за срок от 10 години на Център за психично здраве. Предлагаме да бъде продължено това право. Благодаря.

**Г-н Иво Пазарджиев:** Благодаря. Заявки за изказвания по точката. Госпожа Даневска? Моля за режим на гласуване по точката.

**КВОРУМ – 46. С 46 гласа „за”, 0 „против” и 0 „въздържали се“ се прие**

**РЕШЕНИЕ № 947**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 39, ал. 2 и ал. 4, чл. 8, ал. 1 и ал. 9 от ЗОС, чл. 44, ал. 2 и ал. 4 от Наредба №1 за общинската собственост на Общински съвет – Русе и Протокол №29/25.05.2022 г. на КОС, Общински съвет – Русе реши:

1. Допълва годишната програма за управление и разпореждане с имоти общинска собственост за 2022 г. за учредяване безвъзмездно право на ползване върху част от общински поземлен имот с идентификатор 63427.1.303 по Кадастралната карта и кадастралните регистри на гр. Русе, с площ от 144 кв.м., с Координатна система БГС2005, заключена между точка 1 с координати X 4858013.58 и Y 537672.30; точка 2 с координати X 4858015.08 и Y 537674.56; точка 3 с координати X 4858006.30 и Y 537680.53; точка 4 с координати X 4857994.01 и Y 537661.95, точка 5 с координати X 4858000.98 и Y 537657.26, точка 6 с координати X 4858006.15 и Y 537665.00 и част от изградената в него сграда с идентификатор 63427.1.303.1, а именно, самостоятелен обект в сграда с идентификатор 63427.1.303.1.2 по Кадастралната карта и кадастралните регистри (КККР) на гр. Русе, състоящ се от две нива – етаж с полезна площ общо 94.35 кв.м. и тавански етаж с полезна площ 108.68 кв.м., с предназначение: За здравни и социални услуги, брой нива на обекта: 2, с административен адрес: гр. Русе, ул. „Янтра“ №5, предмет на АЧОС № 6644 от 17.02.2012 г., вписан под №177, том 5, ДВР №1866, н.д. 984, вх. №1909/27.02.2012 г. по описа на Агенция по вписванията - Служба по вписвания – Русе.

2. Дава съгласие за учредяване безвъзмездно право на ползване върху част от общински поземлен имот с идентификатор 63427.1.303 по Кадастралната карта и кадастралните регистри на гр. Русе, с площ от 144 кв.м., с Координатна система БГС2005, заключена между точка 1 с координати X 4858013.58 и Y 537672.30; точка 2 с координати X 4858015.08 и Y 537674.56; точка 3 с координати X 4858006.30 и Y 537680.53; точка 4 с координати X 4857994.01 и Y 537661.95, точка 5 с координати X 4858000.98 и Y 537657.26, точка 6 с координати X 4858006.15 и Y 537665.00 и част от изградената в него сграда с идентификатор 63427.1.303.1, а именно, самостоятелен обект в сграда с идентификатор 63427.1.303.1.2 по Кадастралната карта и кадастралните регистри (КККР) на гр. Русе, състоящ се от две нива – етаж с полезна площ общо 94.35 кв.м. и тавански етаж с полезна площ 108.68 кв.м., с предназначение: За здравни и социални услуги, брой нива на обекта: 2, с административен адрес: гр. Русе, ул. „Янтра“ №5, предмет на АЧОС № 6644 от 17.02.2012 г., вписан под №177, том 5, ДВР №1866, н.д. 984, вх. №1909/27.02.2012 г. по описа на Агенция по вписванията - Служба по вписвания – Русе, на Център за психично здраве – Русе – ЕООД, БУЛСТАТ 117526194, за срок от 10 години.

Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

 **Г-н Иво Пазарджиев:** По следващите две точки аз съм вносител и госпожа Кръстева ще води заседанието.

**Точка 27**

**К.л. № 879 Утвърждаване** **управител на „Център за психично здраве – Русе” ЕООД след проведен конкурс**

 **Г-н Иво Пазарджиев:** Уважаеми дами и господа общински съветници, с наше решение беше обявен конкурс за управител на „Център за психично здраве – Русе” ЕООД. След проведена процедура с комисия, която беше председателствана от заместник-кмета госпожа Стефанова и членове Марияна Иванчева, Росица Георгиева, Елеонора Николова, Ивайло Кадишев, Анелия Георгиева и Елена Тодорова. Беше извършено събеседване с допуснатия кандидат в лицето на досегашния управител д-р Теменужка Матева. Кандидатът е представил концепция за развитието на лечебното заведение, с оглед на което комисията единодушно е взела решение да бъде избран за управител на „Център за психично здраве – Русе” ЕООД д-р Теменужка Матева. С нашия проект за решение ще утвърдим предложеното от комисията класиране, ще определим месечното възнаграждение, както и ще задължим кмета да сключи договор за управление. Пожелавам на д-р Матева да продължи да управлява дружеството така успешно както и до момента, тъй като то има изключителна социална функция. Благодаря. Доктор Матева е в залата всъщност, да я поздравим (аплодисменти от зала).

 **Г-жа Наталия Кръстева:** Колеги, не виждам заявки за изказване. Процедура на гласуване.

**КВОРУМ – 45. С 45 гласа „за”, 0 „против” и 0 „въздържали се“ се прие**

**РЕШЕНИЕ № 948**

На основание чл. 21, ал. 2, във връзка с чл. 21, ал. 1, т. 9 от ЗМСМА, чл. 137, ал. 1, т. 5 и чл. 147 от Търговския закон, чл. 70, ал. 1 от Правилника за прилагане на Закона за публичните предприятия, чл. 62, ал. 7 и ал. 8 от Закона за лечебните заведения, чл. 8, ал. 1, т. 1, чл. 10, ал. 1, т. 5, чл. 22, ал. 1 и чл. 31а от Наредба №9 за реда и условията за упражняване правата на Община Русе върху общинската част от капитала на търговските дружества на Общински съвет – Русе, Общинският съвет реши:

1. Утвърждава предложеното от комисията класиране, съобразно Протокол за окончателните резултати от проведения конкурс и класиране на кандидатите за управител на „Център за психично здраве – Русе” ЕООД (Приложение №5) и избира д-р Теменужка Матева Дечкова-Новакова за управител на „Център за психично здраве – Русе” ЕООД.
2. Определя месечно възнаграждение на управителя на „Център за психично здраве – Русе” ЕООД в размер 400 на сто от отчетната средна месечна брутна работна заплата в лечебното заведение, но не повече от дванадесеткратния размер на минималната месечна работна заплата, установена за страната за съответния месец.
3. Задължава Кмета на Община Русе да сключи договор за управление с утвърдения кандидат.

**Г-жа Наталия Кръстева:** Честито на д-р Матева (аплодисменти от зала).

**Точка 28**

**К.л. № 880 Утвърждаване управител на** **„Диагностично-консултативен център 1 – Русе” ЕООД след проведен конкурс**

 **Г-н Иво Пазарджиев:** Уважаеми общински съветници, аналитична процедура. Взехме решение за провеждане на конкурс за „Диагностично-консултативен център 1 – Русе” ЕООД. И двете процедури, за които говорим са с оглед промяната в Закона за публичните предприятия. Беше извършена процедура отново с комисия в състав Председател Златомира Стефанова, Гергана Николова-Спасова, Иво Пазарджиев, Владислав Атанасов, Ивайло Кадишев, Анелия Георгиева, Елена Тодорова. След проведената процедура беше допуснат кандидата д-р Цветан Райчинов. Проведено беше събеседване с него. Същия представи концепция за развитие на лечебното заведение, която комисията единодушно се обедини, че задоволява обществените нужди в града. Доктор Райчинов е изключително опитен мениджър в областта на здравеопазването, така че пожелавам и на него да продължи да управлява както до момента успешно лечебното заведение и то да изпълнява социалните функции към русенци, както и към гостите на града. Благодаря ви. С нашето решение, вземаме решение да утвърдим предложеното от комисията класиране, да определим месечното възнаграждение, както и да задължим кмета на Община Русе да сключи договор за управление. Доктор Райчинов също е в залата, поздравяваме го във връзка с успешно проведената процедура (аплодисменти от зала).

 **Г-жа Наталия Кръстева:** Не виждам заявки за изказвания. Моля процедура на гласуване.

**КВОРУМ – 46. С 46 гласа „за”, 0 „против” и 0 „въздържали се“ се прие**

**РЕШЕНИЕ № 949**

На основание чл. 21, ал. 2, във връзка с чл. 21, ал. 1, т. 9 от ЗМСМА, чл. 137, ал. 1, т. 5 и чл. 147 от Търговския закон, чл. 70, ал. 1 от Правилника за прилагане на Закона за публичните предприятия, чл. 62, ал. 7 и ал. 8 от Закона за лечебните заведения, чл. 8, ал. 1, т. 1, чл. 10, ал. 1, т. 5, чл. 22, ал. 1 и чл. 31а от Наредба №9 за реда и условията за упражняване правата на Община Русе върху общинската част от капитала на търговските дружества на Общински съвет – Русе, Общинският съвет реши:

1. Утвърждава предложеното от комисията класиране, съобразно Протокол за окончателните резултати от проведения конкурс и класиране на кандидатите за управител на „Диагностично-консултативен център 1 – Русе” ЕООД (Приложение №5) и избира д-р Цветан Траянов Райчинов за управител на „Диагностично-консултативен център 1 – Русе” ЕООД.
2. Определя месечно възнаграждение на управителя на „Диагностично-консултативен център 1 – Русе“ ЕООД в размер 400 на сто от отчетната средна месечна брутна работна заплата в лечебното заведение, но не повече от дванадесеткратния размер на минималната месечна работна заплата, установена за страната за съответния месец.
3. Задължава Кмета на Община Русе да сключи договор за управление с утвърдения кандидат.

 **Г-жа Наталия Кръстева:** Честито и на д-р Райчинов (аплодисменти от зала). Заповядайте за водене, господин Пазарджиев.

 **Г-н Иво Пазарджиев:** Благодаря. Благодаря на госпожа Кръстева.

**Точка 29**

**К.л. № 881 Предоставяне безвъзмездно за управление на общински недвижим имот, находящ се в град Русе, за нуждите на Общински център за подкрепа за личностно развитие – Ученическа спортна школа – Русе**

 **Г-н Иво Пазарджиев:** Госпожа Мирослава Маркова, заповядайте.

 **Г-жа Мирослава Маркова:** Става въпрос за помещение от 30 кв.м. във връзка с постъпила докладна записка от директора на Ученическа спортна школа. Помещението ще се използва за обезпечаване на образователния процес на групите по спортно ориентиране. Надяваме се да го подкрепите. Благодаря.

 **Г-н Иво Пазарджиев:** Благодаря, госпожо Маркова. Не виждам заявки за изказвания по точката. Режим на гласуване, моля.

**КВОРУМ – 44. С 44 гласа „за”, 0 „против” и 0 „въздържали се“ се прие**

**РЕШЕНИЕ № 950**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 12, ал. 1 и ал. 4 от ЗОС, във връзка с чл. 10, ал. 2 от Наредба №1 за общинската собственост на Общински съвет – Русе, Общински съвет – Русе реши:

Дава съгласие за предоставяне безвъзмездно за управление на Общински център за подкрепа за личностно развитие – Ученическа спортна школа – Русе, БУЛСТАТ: 827144825, със седалище и адрес на управление: гр. Русе, ул. „Панайот Хитов“ №9, безвъзмездно за управление помещение (бивша гардеробна) в спортен комплекс „Ялта“, представляваща част с площ 30 кв.м. от самостоятелен обект в сграда с идентификатор 63427.2.4790.1.11 по Кадастралната карта и кадастралните регистри на гр. Русе, целият с площ от 49,50 кв.м., с административен адрес гр. Русе, ул. „Драма“ №13, ет. 1, обект 11, с предназначение: Друг вид самостоятелен обект в сграда, брой нива: 1, предмет на АПОС №6205/31.03.2010 г.

Решението подлежи на оспорване чрез Общински съвет – Русе пред Административен съд – Русе, в 14-дневен срок от съобщаването му.

**Точка 30**

**К.л. № 864 Приемане на Наредба за изменение и допълнение на Наредба №20 за определяне размера на местните данъци на територията на Община Русе**

 **Г-н Иво Пазарджиев:** Господин Димитър Недев.

**Г-н Димитър Недев:** Уважаеми господин Председател, уважаеми дами и господа общински съветници. Предлагам да одобрите предлаганото от нас предложение за решение. То е във връзка с изпълнение предписанията на Сметната палата и уеднаквяване на данъчните стандарти съгласно законодателството, както в България, така и с Европейския съюз.

**Г-н Иво Пазарджиев:** Благодаря Ви, господин Недев. Заявки за изказване по точката? Не виждам. Режим на гласуване, моля.

**КВОРУМ – 44. С 41 гласа „за”, 0 „против” и 3 „въздържали се“ се прие**

**РЕШЕНИЕ № 951**

На основание чл.21, ал.1, т.23 от Закон за местното самоуправление и местната администрация, чл.1, ал.2 от Закон за местните данъци и такси и чл.79 от Административнопроцесуален кодекс, Общински съвет – Русе реши:

Приема Наредба за изменение и допълнение на Наредба №20 за определяне размера на местните данъци на територията на Община Русе, като:

**§1. В чл.2:**

**Създава се нова точка 8: „**8.Данък върху таксиметров превоз на пътници;“.

**т.8** става **т.9**

**§2. В чл.8**

**В алинея 4** се създава изречение второ с текст**: „**При концесия за добив данъчно задължено лице е собственикът, с изключение на случаите, при които в полза на концесионера е учредено вещно право на ползване върху поземления имот или съответната част от него.“

**§3. Създава се нов член 14а**:

Чл.14а. (1) За новопостроените сгради или части от сгради се дължи данък от началото на месеца, следващ месеца, през който са завършени.

(2) При прехвърляне на собствеността на имота или при учредяване на ограничено вещно право на ползване приобретателят дължи данъка от началото на месеца, следващ месеца, през който е настъпила промяната в собствеността или ползването, освен ако данъкът е платен от прехвърлителя.

(3) Завършването на сграда или на част от нея се установява с удостоверение за въвеждане в експлоатация или разрешение за ползване, издадени по реда на Закона за устройство на територията.

(4) Органите, издаващи документите по ал.3, предоставят служебно по един екземпляр от тях в Дирекция „Местни данъци и такси“ при Община Русе в едноседмичен срок от издаването им.

(5) Данъкът по ал.1 се дължи и в случаите, когато в двегодишен срок от завършването на сградата в груб строеж, съответно – в едногодишен срок от съставяне на констативен акт по чл.176, ал.1 от Закона за устройство на територията, сградата не е въведена в експлоатация или не е издадено разрешение за ползване.

(6) Лицето, упражняващо строителен надзор, или техническият ръководител – за строежите от пета категория, предоставя екземпляр от съставения констативен акт по чл.176, ал.1 от Закона за устройство на територията на Дирекция „Местни данъци и такси“ при Община Русе в едноседмичен срок от съставянето му.

(7) Завършването на сградата в груб строеж се установява по реда на чл.181, ал.3 от Закона за устройство на територията. Обстоятелствата по ал.5 се установяват с констативен акт, съставен от служители на общината. Актът се съобщава на данъчно задълженото лице, което може да оспори констатациите в акта в 7-дневен срок от уведомяването.

**§4. В чл.18**

**В алинея 1** след израза „1 март на същата година“ се поставя запетая и се допълва с „чрез електронен достъп до задълженията.“.

Създава се **нова алинея 4** с текст „В случаите на чл.51, ал.5 от ЗМДТ служителят по чл.5, ал.1 определя годишния данък за прехвърлените, учредените, изменените или прекратените вещни права върху недвижимите имоти въз основа на данъчната оценка, послужила за определяне на данъка по раздел III от ЗМДТ, и уведомява данъчно задължените лица в едномесечен срок от получаване на информацията.“

**§5. В чл.40**

**Алинея 3** се допълва с ново изречение „Когато декларацията не е подадена в 6-месечния срок, служителят по чл.5, ал.1 образува служебно партида за превозното средство въз основа на данните, налични в общината и в регистъра на населението.“.

**§6 В чл.48, ал.1, т.2** се заменя с „т.2 лицето не е регистрирано по Закона за данък върху добавената стойност, с изключение на регистрация при доставки на услуги по чл. 97а и за вътреобщностно придобиване по чл. 99 и чл. 100, ал. 2 от същия закон.“

**§7. В чл.58, ал.2** се заменя с „Размерът на дължимия данък за календарния месец се определя от служител на общинската администрация въз основа на данни от Единната система за туристическа информация, поддържана от Министерството на туризма, като броят на предоставените нощувки за месеца се умножи по размера на данъка по ал.1.“.

**§8. В чл.61**

**В алинея 1** числото „500“ се заменя с „504“.

**В алинея 3** изразът „чл.61ч, ал.2“ се заменя с „чл.61ч, ал.1“.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§9.** Наредбата влиза в сила от момента на разгласяването й чрез публикуване на интернет-страницата на Общински съвет - Русе, съгласно чл.78, ал.3 АПК, с изключение на §8 първо предложение за ал.1, което влиза в силаот 1 януари 2023г.

**Точка 31**

**К.л. № 865 Приемане на Наредба за допълнение на Наредба №16 за определянето и администрирането на местните такси, цени на услуги и права на територията на Община Русе**

 **Г-н Димитър Недев:** Уважаеми господин Председател, дами и господа общински съветници. Положението е идентично с предната точка с това допълнение, че тук се въвежда една допълнителна такса свързана с въвеждането на експресна услуга. Това е нещо, което много от прибиращите се в страната русенци изявяват желание да направят. Същото е въведено в подобие на, подобна услуга използвана от МВР за лични документи и шофьорски книжки. Това е различното от до сега. Благодаря ви.

**Г-н Иво Пазарджиев:** Благодаря и аз. Не виждам заявки за изказване. Режим на гласуване по точката, моля.

**КВОРУМ – 46. С 46 гласа „за”, 0 „против” и 0 „въздържали се“ се прие**

**РЕШЕНИЕ № 952**

На основание чл.21, ал.1, т.7 и ал.2 от ЗМСМА, чл.9, чл.69, ал.1 и чл.71, т.2 и т.3 от Закон за местните данъци и такси, и чл. 79 от АПК, Общински съвет – Русе реши:

Приема Наредба за изменение и допълнение на Наредба №16 за определянето и администрирането на местните такси, цени на услуги и права на територията на Община Русе, както следва:

**§1 В чл.14**

**В алинея 1, т.3** изразът „чл.71а и 71е“ се заменя с „чл.60, ал.2 и чл.64, ал.1“

**§2. В чл.16**

**В алинея 5 след** думата „които“ се добавя израза „не са основни жилища,“ и думите „до края“ се заменя с „31 октомври“.

**В алинея 6** се създава нова т.3 с текст„Замолитвени домове, храмове и манастири, в които се извършва богослужебна дейност от законно регистрираните вероизповедания в страната, заедно с поземлените имоти, върху които са построени, при условие, че имотите не се ползват със стопанска цел, несвързана с пряката им богослужебна дейност.“.

**В алинея 7** тестът се изменя и става „Декларациите по ал. 5 се приемат и завеждат в програмен продукт след проверка на посочените обстоятелства от длъжностно лице от Дирекция „Местни данъци и такси“. Декларациите се приемат, но пораждат последици само, когато всички съсобственици ли ползватели на имота са се подписали.“.

Създава се **нова алинея 10** с текст „Не се събира такса за събиране и транспортиране на битови отпадъци до съоръжения и инсталации за тяхното третиране, като лицата по чл.15 подават декларация в Община Русе до 31 октомври на предходната година. Към декларацията се прилагат доказателствата за сключен договор за обслужване с лице, получило регистрационен документ по Закона за управление на отпадъците за събиране и транспортиране на битовите отпадъци до съответните съоръжения и инсталации. Декларацията се приема и завежда в програмен продукт на Дирекция „Местни данъци и такси“, но поражда последици само след съгласуването й от длъжностно лице от отдел „Екология“. В срок от 5 работни дни, длъжностното лице удостоверява с подписа си съгласуването на декларацията и я предава в Дирекция „Местни данъци и такси“. За придобитите през годината имоти, декларацията се подава в двумесечен срок от датата на придобиването им.“

**§3. В чл.16 „а“**

**В алинея 2**

**изречение 1-во** текстът „отделен регистър на Общината /Кметството/“ се заменя с „програмен продукт на Дирекция „Местни данъци и такси“.

**изречение последно** изразът „по служебен ред, на данъчната администрация“ се заменя с „в Дирекция „Местни данъци и такси.“.

**§4. В чл.49, т.1** се създава нова б. „г)“ с текст „експресна услуга – срок за изпълнение 1 работен ден: за граждани – 20 лв., за ЕТ и юридически лица – 40 лв.

**ДОПЪЛНИТЕЛНИ РАЗПОРЕДБИ**

**§5.** Утвърждава Декларация по чл.71, т.2 от ЗМДТ по приложен образец.

**§6.** Утвърждава Декларация по чл.71, т.3 от ЗМДТ по приложен образец.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§7.** Наредбата влиза в сила от момента на разгласяването й чрез публикуване на интернет-страницата на Общински съвет - Русе, съгласно чл.78, ал.3 АПК, с изключение на §2, предложение за изменение на чл.16, ал.5 последно предложение и за нова ал.10, които влизат в силаот 1 януари на втората година, следваща публикуването на резултатите от преброяването на населението и жилищния фонд в Република България през 2021г**.**

**Точка 32**

**К.л. № 882 Удостояване на Лили Ганчева със званието „Почетен гражданин на град Русе“**

 **Г-н Иво Пазарджиев:** Господин Недев, заповядайте.

 **Г-н Димитър Недев:** Уважаеми господин Председател, уважаеми дами и господа общински съветници. Тази точка се гледа на всички комисии и мисля, че няма нужда да представям госпожа Лили Ганчева като човек и като изпълнителен директор на Асоциация „Данубиус“. Един радетел на българо-румънските отношения, който работи повече от 20 години за тяхното утвърждаване в постоянно усъвършенстване. Тази година през месец май, преди 1 месец само, асоциацията навърши 20 години. Начело на тази асоциация неизменно стои госпожа Ганчева. Смятам, че и в качеството си на общински съветници, и на граждани, и на държавни общински служители, също така и бизнес. Всички в различна степен са използвали нейните услуги и са видели нейната всеотдайност в работата й. Затова ви моля да подкрепите отправеното от общинска администрация и Кмета на Община Русе предложение.

**Г-н Иво Пазарджиев:** Благодаря Ви, господин Недев. Заявки за изказване по точката? Не виждам. Режим на гласуване. С 42 гласа „за”, 1 „против” и 1 „въздържали се“… Моля за процедура на прегласуване. Имало е погрешно натиснат пулт. Прегласуваме точката.

***Прегласуване на точката.***

**КВОРУМ – 43. С 42 гласа „за”, 0 „против” и 1 „въздържали се“ се прие**

**РЕШЕНИЕ № 953**

На основание чл.21, ал.2 от ЗМСМА, във връзка с чл.21, ал.1, т.22 от ЗМСМА и чл. 26, ал.1, т.1 и т.2 и чл.27, ал.1 от Наредба №17 за символиката на Община Русе, Общинският съвет реши:

1. Удостоява Лили Борисова Ганчева със званието „Почетен гражданин на град Русе“ за изключителен принос за развитието на Община Русе и на българо-румънското сътрудничество.

 **Г-н Иво Пазарджиев:** Госпожа Лили Ганчева е удостоена със званието „Почетен гражданин на Русе“ (аплодисменти от зала).

**Точка 33**

**К.л. № 883 Годишен отчет по Програмата за развитие на читалищната дейност на територията на Община Русе за 2021.**

**Г-н Иво Пазарджиев:** Госпожа Катя Петрова ще докладва, директор на Дирекция „Социални дейности“.

**Г-жа Катя Петрова:** Уважаеми дами и господа общински съветници, на Вашето внимание е представен Отчет за читалищната дейност за 2021 година съгласно чл. 26, ал. 5 от Закона за народните читалища. Много подробно в определени, в приложения към отчетите са представени съответните дейности, които са реализирани в читалищата като дейности и в тази връзка предлагам на Вашето внимание да подкрепите решението за приемане на Отчет за дейността на читалищата за 2021 година.

**Г-н Иво Пазарджиев:** Благодаря. Заявки за изказвания? Господин Орлин Дяков, заповядайте.

**Г-н Орлин Дяков:** Уважаеми колеги, свикнали сме тази точка да е рутинна, да я приемаме без възражения. Разликата от преди и сега, е че ние, което е хубаво увеличихме нашето участие във финансирането на читалищата двойно. Нали не се лъжа, стана 40 000. И когато тези пари се удвоиха вече според мен и отговорността за начина по който се харчат също трябва така да се удвои. На въпроса ми всъщност как се разпределят тези пари и кой ги разпределя, госпожа Чавдарова отговори с „аз“. Моето предложение към общинска администрация е, нека при така, не знам комисии ли, каква е процедурата при разпределянето на тези средства, нека да присъстват поканени от тях и общински съветници. Преди доста години аз самия предложих начина по който да се оценява и да се финансира всяко едно от читалищата, надявам се той да не е променен, а той е с точки за дейност и се надявам да не е променено нищо и да продължават по този справедлив начин да се оценяват и да се финансират читалищата. Но колеги, моля ви от общинска администрация, няма нищо лошо в това общински съветници да присъстват на тези заседания или комисии, когато се раздават тези пари. Благодаря ви.

**Г-н Иво Пазарджиев:** Благодаря на господин Дяков. Госпожа Ива Чавдарова от името на администрацията ще отговори.

**Г-жа Ива Чавдарова:** Добър ден и от мен, уважаеми дами и господа общински съветници. Аз първо бих искала да уточня, че малко неправилно ме цитира господин Дяков. Аз обясних на Комисията по култура, че разпределението на общинската субсидия става по методика за разпределението й за съответната година в рамките на одобрената от вас субсидия. Тази година са да 40 000, миналата година беше 20 000 за общо 25 читалища. Тази методика е въведена още по времето на господин Стоилов и утвърдена от него. Тя въвежда единни критерии за оценката на читалищните дейности обхващащи широкия спектър от активности на читалищните институции. Съпътстващите тази методика документи, които са индикатори за оценка и индивидуална карта за оценка, която получава всяко читалище. И тези документи са разработени на базата на механизъм за разпределение на общинската субсидия разработен още преди години от Министерството на културата. Това е основата, на която ние градим своята позиция по отношение на начина, по който се разпределя общинската субсидия. Данните как се извличат за една такава процедура. Данните се извличат от отчетите на читалищата за предходната година и от програмите на читалищата за текущата година. Още нещо. С цел стимулиране на читалищата в малките населени места извън Русе и тези, които, тази година се появи такъв прецедент, тези които не получават държавна субсидия, това са две читалища за 2022 година, за тях се прилага една допълнителна процедура, която предвижда увеличаване на един коефициент от 1,02, който увеличава не съществено, но достатъчно на много места общинската субсидия на читалищата. Това представлява механизма, по който ние работим всяка година. Изчисленията разбира се, крайните изчисления се правят от 1-2 думи, това е ясно, но методиката се подготвя целогодишно, защото тя наистина се опира на отчетите, които читалищата имат за предходната година и които се обработват по съответния ред, по съответния механизъм и програмите, които те депозират още в началото на ноември месец на предходната година за следващата година. Това е механизма, няма нищо, което така да ни упрекне в някакъв субективизъм при разпределението на читалищната субсидия. Тя е опряна на една много строга методика, разписана и от Министерството на културата. Благодаря ви.

**Г-н Иво Пазарджиев:** Благодаря. Господин Милков.

**Г-н Пенчо Милков:** Уважаеми господин Председател, уважаеми колеги. И като съветник, като народен представител работата с читалищата е била близка до мен. Участвал съм в срещи с читалища от цялата страна в сградата на Народното събрание и съм подготвял Законопроект за изменение и допълнение на Закона за народните читалища, който смея да твърдя познавам в детайли – и положителните му страни и отрицателните. Читалищата са уникални за България. Структури съдържащи изключително много енергия и култура българска самобитна. Самодейците в читалищата не могат да бъдат срещнати. Те съхраняват неща, които не можем да предадем на децата си като родители – факт. Аз не го мога. Затова удвоихме субсидията. В момента Ива обясни, че формулата по която се разпределят, никога не е била тема от читалищата да има негодувание, още повече в момент, когато аз съм наблюдавал в Русе общинската формула за тези две години и половина. Още повече когато сумата беше 20 000, а читалищата 25. Т.е. те са кандидатствали за много по-малка сума. В момента сумата я увеличихме, заради две години ковид и заради многото срещи, които имам със самодейците и желанието ни те да имат много дейност, Надявам се следващия ни отчет да е доста по-цветен от този. Това е добавката, която исках да направя на Ива. Самите потребители на сумата, не е имало при тях напрежение да променяме правилата. От там не съм инициирал такава промяна. Считат това за справедливо, поне до мен не е достигала такава информация. Благодаря ви.

**Г-н Иво Пазарджиев:** Благодаря на Кмета. Други заявки за изказвания по точката? Не виждам. Режим на гласуване, моля.

**КВОРУМ – 44. С 31 гласа „за”, 0 „против” и 13 „въздържали се“ се прие**

**РЕШЕНИЕ № 954**

 На основание чл. 21, ал. 1, т. 23 и ал. 2 от ЗМСМА и във връзка с чл. 26а, ал. 5 от Закона за народните читалища, Общински съвет – Русе реши:

1. Приема отчетите на Председателите на народните читалища за осъществените читалищни дейности на територията на Община Русе за 2021 г., съгласно Приложение 1, Приложение 2 и Приложение 3.

**Точка 34**

**К.л. № 890 Определяне на срок за втора сесия за подаване на документи от кандидатите по Програма „Асистирана репродукция“ на Община Русе за 2022 година**

**Г-н Иво Пазарджиев:** Доктор Константинова, председател на комисията. Тя ще докладва, тя е вносител.

**Д-р Теодора Константинова:** Благодаря, господин Председател. Съвсем накратко. На заседанието на комисията по програмата разгледахме 26 двойки, това го пише в материала, като всички се оказа, че отговарят на критериите и изискванията и след изчисления на сумите, които са необходими и които отпускаме за подпомагане на тези двойки, които за 37 524 лева от заделените в бюджета 60 000 остават 22 476. Комисията единодушно взе решение да предложи на Общинския съвет да се гласува втора сесия, на която да може да си подадат документите от 01.07 до 30.09 и да подпомогнем още двойки. Надяваме се, че ще подкрепите нашата комисия. Благодаря.

**Г-н Иво Пазарджиев:** Благодаря, д-р Константинова. Заявки за изказване по точката? Няма. Режим на гласуване.

**КВОРУМ – 45. С 45 гласа „за”, 0 „против” и 0 „въздържали се“ се прие**

**РЕШЕНИЕ № 955**

 На основание чл. 21, ал. 1, т. 12 и т. 23 от ЗМСМА, във връзка с чл. 17, ал. 1, т. 4 от ЗМСМА, Общински съвет - Русе реши:

1. Да се организира втора сесия за прием на документи за разпределяне на останалите средства от бюджетния кредит по Програма „Асистирана репродукция“ на Община Русе за 2022 година.
2. Приемът на документи да се извърши в периода от 01.07.2022 г. до 30.09.2022 г.
3. Определената комисия по Програма „Асистирана репродукция“ да разгледа подадените заявления и да излезе с решение в десетдневен срок след определената крайна дата за прием на документи.

**Точка 35**

**К.л. № 897 Получаване на авансово плащане след подписване на Договор за БФП по Проект № BGCULTURE-1.002-0022 “Опазване и популяризиране на културното наследство чрез дигитално съхранение и представяне”. Издаване на Запис на заповед за размера на авансовото плащане**

 **Г-н Иво Пазарджиев:** Господин Ивайло Кадишев ще докладва. Заповядайте.

**Г-н Ивайло Кадишев:** Благодаря. Уважаеми господин Кмет, уважаеми господин Председател, уважаеми дами и господа общински съветници. Настоящото предложение е във връзка със спечеления проект от Община Русе за дигитализация на културното наследство на обща стойност 525 355 лева. Имаме възможност да получим авансово плащане по проекта, което е в размер на 30 % равняващи се на 157 606 лева и за целта е необходимо да се издаде запис на заповед от кмета. От приложената запис на заповед видяхме, че е допусната една техническа грешка. За поемател е цитиран Министерството на околната среда и водите, а разбира се това трябва да е Министерство на културата. Това ще бъде отстранено, иначе в проекта на решение няма проблеми. Благодаря.

**Г-н Иво Пазарджиев:** Добре. Благодаря Ви. Заявки за изказване по точката? Няма. Режим на гласуване.

**КВОРУМ – 43. С 43 гласа „за”, 0 „против” и 0 „въздържали се“ се прие**

**РЕШЕНИЕ № 956**

На основание чл. 21, ал. 2, във връзка с ал. 1, т. 23 от ЗМСМА, Общински съвет – Русе реши:

1. Дава съгласие Община Русе да издаде Запис на заповед за сумата от 157 606,79 лв. (сто петдесет и седем хиляди шестстотин и шест лева и седемдесет и девет стотинки), представляваща 30% от размера на БФП, по проект проект № BGCULTURE-1.002-0022 “Опазване и популяризиране на културното наследство чрез дигитално съхранение и представяне” по Програма „Културно предприемачество, наследство и сътрудничество“ на финансов механизъм на Европейското икономическо пространство (ФМ на ЕИК) 2014-2021 г., с програмен оператор Министерство на културата.

**Точка 36**

**К.л. № 907 Даване на съгласие за сключване на договори за спонсорство със Сдружение „Футболен клуб Дунав от Русе“ с ЕИК 206224530, Спортен клуб по баскетбол „Дунав – Русе - 2016“ с ЕИК 177042155 и Сдружение „Спортен клуб по волейбол- Дунав“ с ЕИК 827114370**

**Г-н Иво Пазарджиев:** Господин Димитър Недев ще докладва. Преди да започне той, докладвам на Общинския съвет, че господин Асен Даскалов си прави отвод по т.36 К.л.№ 907, а именно същия няма да участва в разискванията и гласуването по точката. Господин Недев, заповядайте.

**Г-н Димитър Недев:** Уважаеми господин Председател, уважаеми общински съветници. Във връзка с постъпили предложения за подписване договори за спонсорство с Община Русе от страна на Сдружение „Футболен клуб Дунав от Русе“, Спортен клуб по баскетбол „Дунав – Русе - 2016“, „Спортен клуб по волейбол- Дунав“, ние предлагаме да гласувате нашето предложение във вида, в който е внесено. Ако имате въпроси мога да отговоря, също така тук са двама представители на СК по Баскетбол „Дунав“ и на ФК „Дунав“ от Русе. Ако имате въпроси, мисля че също можете да вземете решение да ги изслушате. Благодаря ви за вниманието.

**Г-н Иво Пазарджиев:** И аз благодаря. Заявки за изказвания по точката? Няма. Режим на гласуване.

**КВОРУМ – 45. С 45 гласа „за”, 0 „против” и 0 „въздържали се“ се прие**

**РЕШЕНИЕ № 957**

На основание чл. 21, ал. 2, във връзка с ал.1, т. 6 и т. 23 и чл. 17, т. 10 от Закона за местното самоуправление и местната администрация (ЗМСМА), чл. 125, ал.1, т. 2 от Закона за публичните финанси, във връзка с чл. 6, т.1 от Закона за физическото възпитание и спорта, и Решение № 898 от 26.04.2022 г., прието с Протокол № 33 от 26.04.2022 год. на ОбС, Общински съвет – Русе реши:

1. Дава съгласие община Русе да сключи договор за спонсорство за сумата от 60 000 лв. със Сдружение „Футболен клуб Дунав от Русе“ с ЕИК 206224530 за осъществяване на спортната дейност на клуба през 2022 год. срещу задължение за промотиране и популяризиране на Община Русе при всички предстоящи срещи, изявления и гостувания в телевизионни предавания чрез пакета от дейности, описани в предложение с вх. № 63-379-4/30.05.2022 г. в Община Русе.

2. Дава съгласие община Русе да сключи договор за спонсорство за сумата от 70 000 лв. със Сдружение „Спортен клуб по баскетбол Дунав-Русе-2016“ с ЕИК 177042155 за осъществяване на спортната дейност на клуба през 2022 год. срещу задължение за промотиране и популяризиране на Община Русе при всички предстоящи срещи, изявления и гостувания в телевизионни предавания чрез пакета от дейности, описани в предложение с вх. № 36-83-3/30.05.2022г. в Община Русе.

3. Дава съгласие община Русе да сключи договори за спонсорство за сумата от 55 000 лв. Сдружение „Спортен клуб по волейбол- Дунав“ с ЕИК 827114370 за осъществяване на спортната дейност на клуба през 2022 год. срещу задължение за промотиране и популяризиране на Община Русе при всички предстоящи срещи, изявления и гостувания в телевизионни предавания чрез пакета от дейности, описани в предложение с вх. № 36-54-2/30.05.2022г. в Община Русе.

4. Средствата по т. 1, 2 и 3 да се осигурят от Дейност 714 „Спортни бази и спорт за всички“ от бюджета на Община Русе.

5. Възлага на кмета на Община Русе да подпише договори за спонсорство с посочване на конкретни задължения за спортния клуб за популяризиране на община Русе чрез посочените от заявителите ползи.

**Точка 37**

**К.л. № 906 Одобряване на актуализирана Обща схема за разполагане на преместваеми обекти по чл.56 от ЗУТ обслужващи търговията на територията на гр. Русе, съгласно Наредба № 7 на ОбС – Русе за реда и условията за разполагане на преместваеми обекти, на рекламната дейност на територията на Община Русе**

 **Г-н Иво Пазарджиев:** Моля за тишина в залата. Кой ще докладва? Госпожа Мирослава Маркова. Заповядайте.

 **Г-жа Мирослава Маркова:** Поддържаме направеното предложение, така както е внесено. Благодаря.

 **Г-н Иво Пазарджиев:** Благодаря. Заявки за изказвания? Не виждам. Режим на гласуване, моля.

**КВОРУМ – 44. С 44 гласа „за”, 0 „против” и 0 „въздържали се“ се прие**

**РЕШЕНИЕ № 958**

На основание чл. 21, ал. 2 от ЗМСМА, във връзка с чл.21, ал.1, т. 23 от ЗМСМА, чл.56, ал.1 и ал.2 от ЗУТ и чл. 7 ал. 1 т. 1 и чл.7, ал.3 и ал.4 от Наредба № 7 на Общински съвет - Русе за реда и условията за разполагане на преместваемите обекти, на рекламно-информационните елементи, и за осъществяване на рекламната дейност на територията на Община Русе, във връзка с чл. 62, ал.9 от ЗУТ, Общински съвет Русе реши:

Приема Обща схема за разполагане на преместваеми обекти по чл. 56 от ЗУТ за 2022 г. на територията на гр. Русе.

 1. Запазват се определените зони за разполагане на преместваеми обекти:

 1.1 Запазва се определеното зониране за разполагане на преместваеми обекти със специфични правила съгласно чл. 7, ал. 1, т. 1 от Наредба № 7 на ОбС – Русе , както следва:

 - Зона „А” – ул. “Александровска” от пл. “Батенберг” до пл. “Свобода”;

 - Зона „Б” – пл. “Свобода”;

 - Зона „В1” – от пл. “Свобода” до бул. “Цар Освободител”;

 - Зона „В2” – от бул. “Цар Освободител” до ул. “Мостова”;

 - Зона „В3” – от ул. “Мостова” до Дома на културата;

 - Зона „Д” – ул. “Борисова” с гаровия площад;

 - Зона „Е” – Територията западно от ДКЦ-2 /бившата Трета п-ка/ в к-с “Изток”;

 - Зона „Ж” – Пазара “Сан Стефано”;

 - Зона „З” – пл. “Европа” в зоната около Дунав мост.

 1.2. Обособява се нова зона по поречието на река Дунав по ул.“Пристанищна“ от “Митница-пристанище Русе” до ул.“Майор Атанас Узунов“ с наименование: Зона „Крайбрежна“.

 1.3. Запазват се определените обществени озеленени площи по – Парк на “Възрожденците” и Територията западно от ДКЦ-2 /бившата Трета поликлиника/ в к-с “Изток”/.

 2. Запазват се определените зони за разполагане на търговски обекти, стопанисвани от „Общински пазари” ЕООД – Русе, както следва:

 - в ж. к. „Здравец-изток” до ДКЦ-2;

 - в ж. к. „Чародейка – Г – ЮГ” до супермаркета;

 - в ж. р. „Мидия - Енос” кв. 160;

 - в ж. к. „Здравец” до бл. „Гагарин”;

 - в ж. к. „Възраждане” – Пазара „Сан Стефано”.

Предлага се обособяването на две нови зони за разполагане на търговски обекти стопанисвани от „Общински пазари“ ЕООД – Русе: както следва:

 -в ж.к. „Чародейка-Север“ – ул. „Филип Станиславов“ до бл. 401

 -в ж.к. „Здравец-Изток“ – между ул.“Рига“ и ул. „Киев“

 3. Запазват се определените зони за разполагане на цветни базари на различни места в ЦГЧ - до озеленена площ между сградата на Община Русе и ж. бл. „Ларго”, при градинката на ул.„Хан Крум” пред Младежкия център, зад градинката срещу Градските хали - в зона В2.

2. Заличават се позиции с номера: №22, №39, №1527, №438, №406, №190, №29, №63, №74, №570, №56, №320, №43, №4007, №537, №539, №129, №4, №8, №11, №509, №1709, №237, №638, №580, №542, №229, №4531, №545, №51, №35, №36, №37, №423, №26, №1702, №17, №16, №77, №1.

Приема добавяне на точка със стар номер №1528 на ул. „Плиска“ и ул. „Битоля.

 4. Приема нови места за разполагане на преместваеми обекти със следните нови номера на позициите:

№2201 – на обществен паркинг до НАП;

№2202 – на ул. „Петко Д. Петков“ и пресечката й с ул.“Проф. Асен Златаров“;

№2203 – на обществен паркинг на пл. „Дунав“;

№2204 – на външен паркинг на спортна зала „ОЗК – Арена Русе“;

№2205 – ал. “Възраждане“ върху съществуващо паркомясто;

№2206 – ул.“Студентска“ пред Русенски университет „Ангел Кънчев“,

№2207 – на паркинга до стадион „Локомотив“;

№2208 – на паркинга до зала „Дунав“,

№2209 – до УМБАЛ „Медика“;

№2210 – ул.“Църковна независимост“ до Съдебната палата;

**Точка 38**

**К.л. № 867 Одобряване на задание, разрешаване изработването на подробен устройствен план /ПУП/ – Парцеларен план на комуникационно – транспортен план за автокомплекс в ПИ 63427.268.28 и ПИ 63427.268.50 в м. „Мерата“, землище на гр. Русе**

 **Г-н Иво Пазарджиев:** Госпожа Магдалина Илиева. Заповядайте, госпожо Заместник-кмет.

 **Г-жа Магдалина Илиева:** Уважаеми господин Председател и господа общински съветници, поддържаме предложението по тази контролна точка. Молим да одобрите задание и да разрешите изработването на парцеларен план в м. „Мерата“, гр. Русе.

 **Г-н Иво Пазарджиев:** Благодаря, госпожо Илиева. Заявки за изказване по точката? Няма. Режим на гласуване.

**КВОРУМ – 45. С 45 гласа „за”, 0 „против” и 0 „въздържали се“ се прие**

**РЕШЕНИЕ № 959**

 На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1 във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ във връзка с чл. 21, ал. 5 и чл. 29, ал. 1 от ЗОЗЗ, чл. 30, ал. 3 от ППЗОЗЗ и искане с вх. №УТ-16-15/18.03.2022 г. от „Автосвят“ ООД чрез пълномощник Ивелина Георгиева Николова, Общински съвет - Русе реши:

1. Одобрява задание и разрешава изработване на подробен устройствен план /ПУП/ – Парцеларен план на комуникационно – транспортен план за автокомплекс в ПИ 63427.268.28 и ПИ 63427.268.50 в м. „Мерата“ землище на гр. Русе.
2. Във връзка с преминаването през ПИ 63427.268.55 – общинска публична собственост, дава съгласие от името на Община Русе и за собствена сметка възложителят да извърши процедурата по промяна предназначението на имота с площ 276 кв. м., като срокът на предварителното съгласие е до влизане в сила на решението на Комисията по чл. 17, ал.1 от ЗОЗЗ.

**Точка 39**

**К.л. № 868 Одобряване на ПУП – Изменение на план за улична регулация в района на кръстовище на ул. „Потсдам“ и ул. „Иван Ведър“ и План за регулация на ПИ 63427.8.213 в кв. 3008, Източна промишлена зона по плана на гр. Русе, Община Русе**

**Г-н Иво Пазарджиев:** Заповядайте, госпожо Илиева.

**Г-жа Магдалина Илиева:** Поддържаме така направеното предложение, което е свързано със стартиране на процедура за отчуждаване във връзка с инвестиционните намерения на Община Русе на ул. „Потсдам“.

**Г-н Иво Пазарджиев:** Благодаря. Заявки за изказвания? Госпожа Елеонора Николова.

**Г-жа Елеонора Николова:** Уважаеми господин Председател, уважаеми колеги. Още в началото на мандата се гласуваха 2 млн. лева за изграждането на тази отсечка на „Потсдам“ и след това се насочиха още 200 000 лева, които бяха предназначени за основен ремонт на Симеоновата къща. Моето питане първо към общинска администрация е, какво стана с тези 2 200 000? Спомням си, че тогава направихме разискване, че тези два милиона се вземат от заема, който беше целеви заем от 10 млн. за ремонт на улична мрежа в гр. Русе. Тогава още аз възразих, че е прекомерно рано тези пари да се вадят от десетте милиона и да се слагат за „Потсдам“, защото не е извършена отчуждителна процедура. Тя и към момента не е започнала отчуждителната процедура. Това че кмета е заявил на собственика, че му дава 60 лв./кв.м., пък в Русе цената е между 120-150 евро/кв.м. не значи, че проблема ще приключи. Човекът има много добър адвокат и много успешно води битките. И в момента строителното решение също е отменено като нищожно. Аз съм сигурна, че адвоката му ще продължи битките по следната причина. Днес ни се предлага едно решение, което забележете, в Съвета по устройство на територията според мен е отхвърлено, защото от 28 члена има 14 подписа, но срещу единия пише „особено мнение“. Просто и архитектите и инженерите са се противопоставили на това. В какво се състои всъщност това изменение на ПУП. В тази част, където е този частен имот и където човек не се противопоставя част от имота му да бъде отчужден за прокарване на улична мрежа. Срещу едно такова мероприятие на общината никой не може да се противопостави, но там точно пред неговия терен се приема, че трябва да бъде тротоара 7 метра. Аз освен пред „Космополитън“, пред вездесъщия господин Даков предишен и настоящ спонсор на управлението, той е вечно спонсор на общинското управление, аз друг тротоар от 7 метра не съм виждала. По цялата улица „Потсдам“ тротоарите са с много по-скромна широчина. Изведнъж тук на тази пета отсечка и пак казвам, строителното разрешение току що е отменено. Отменя се акт след акт на общинска администрация, просто защото бързането води до много грубо нарушаване и потъпкване на закона. Аз предлагам на общинска администрация да си оттегли това предложение, да седнат да се разберат с този собственик, да се договорят по всички въпроси, за да не губим време действително в тази необходима и нужна на града инвестиция, защото всички знаем, че това се прави, за да се облекчи, за да се направи един дубъл на движението по бул. „Липник“. Но по този начин, с грубо погазване на закона и с така как да кажа „тропане с крак“, както се управлява нашата община, просто не бива да се случва. Частната собственост е точно толкова защитена, колкото е и общинската, и държавната собственост и трябва да бъдат уважавани. Смятам, че в този случай може много разумно да се подходи. Аз знам, че и госпожа Илиева познава проблема и вярвам, че тя би могла да се справи с него да има едно комплексно разрешаване на този въпрос, който да устрои, както общината, така и собственика. За какво се бори човека, той се бори за няколко квадрата повече, за да може част от имота му да остане и да продължи да го храни. От друга страна, ако се намали този тротоар от 7 метра на разумни метри, такива каквито са навсякъде, по този начин ще се намали и обезщетението, което общината ще трябва да плати. Всички трябва да се разделим и с мисълта, че квадратния метър в Русе е 60 или 100 лева, той си е 120-150 евро/квадрат. Това е пазарната цена. Благодаря ви.

**Г-н Иво Пазарджиев:** Благодаря на госпожа Николова. Госпожа Магдалина Илиева, заповядайте.

**Г-жа Магдалина Илиева:** Благодаря, госпожо Николова за отношението Ви. Да, прави сте. Наистина се опитахме като администрация са влезем в как да кажа, в „кожата на собственика“ и затова, понеже въпросите които отправихте са чисто наистина градоустройствени и сме занимавали Експертния съвет с това. При Експертния съвет е входирано всъщност желанието на собственика, което той е отправил официално, разгледано е на Експертния съвет и решението на Експертния съвет е да не бъде удовлетворено. Все пак това е органа, който има компетенцията да решава такива градоустройствени въпроси. Уличната регулация просто се изравнява с вече приложената улична регулация на изградените участъци на ул. „Потсдам“. Във връзка с началото на Вашето изказване относно средствата, които са пренасочени към изпълнението на ул. „Потсдам“, понеже става въпрос за цифри, затова ще ви ги чета. Първо, може би не всички знаят този проект. За реконструкция на ул. „Потсдам“ се състои от 5 етапа, от които в момента са изградени 1-ви, 2-ри и 3-ти. Пети етап е разделен на два подетапа, от които 5А е изпълнен, а 5Б в него влиза всъщност тази колизия с частния имот. Етап 4 той все още не е изпълнен, той тепърва подлежи на, има нужда от отчуждаване на имоти и в момента се работи по това. Във връзка с точните суми. Започвам от първия етап. Строително-монтажните работи са изпълнени от фирма „Пътинженеринг“ съгласно договор след обществена поръчка. Договора е от 2018 година. Сумата по договора 323 947, 80 лева с ДДС. Авторския надзор за първи етап, аз това ще Ви го дам след това, съвсем неофициално, защото Вие неофициално ни питате. Ще Ви дам цифрите. Авторския надзор е от 2018 година със сключен договор с фирма „Атлас А“. Там сумата е 3 000 лева с ДДС. За втори изпълнен етап договора е от 6-ти месец 2019 година за СМР. Възлиза за 2 426 998 лева. Авторския надзор е 24 000 лева. Пети етап, който е изпълнен, всъщност етап 5А е договор от септември 2020 година, като договора възлиза на 1 935 454 с ДДС и авторски надзор 18 000 лева с ДДС. Всички договори са общественодостъпна информация, Да, могат да се видят в … профил на купувача или в ЦАИС. И припомняме ви, че с Решение № 152 от май 2020 година на Общинския съвет, сумата от 1 935 481 лева е пренасочена от основен ремонт на първостепенна мрежа към ул. „Потсдам“ и промяната е обвързана с факта, че ремонтите по уличните мрежи са финансирани с банков кредит, но поради инвестиционните намерения на ВиК изпълнението на голяма част от улицата беше спряно. Условията на банковия кредит всъщност оказват финансовите средства да се разходват само за основни ремонти и това беше добра възможност за доизграждане на ул. „Потсдам“. Благодаря.

**Г-н Иво Пазарджиев:** Благодаря, госпожа Илиева. Други заявки за изказвания по точката? Не виждам. Режим на гласуване, моля.

**КВОРУМ – 44. С 29 гласа „за”, 4 „против” и 11 „въздържали се“ се прие**

**РЕШЕНИЕ № 960**

На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 21, ал. 1 и ал. 7 от ЗОС във връзка с чл. 136, ал. 1, чл. 134, ал. 2 предл. първо във връзка с чл. 134, ал. 1, т. 2, чл. 129, ал. 2, във връзка с чл. 110, ал. 1, т. 2, чл. 17, ал. 1 и искане с вх. №УТ-17-58/17.11.2021г. от Община Русе, общинският съвет реши:

 Одобрява ПУП – Изменение на план за улична регулация в района на кръстовище на ул. „Потсдам“ и ул. „Иван Ведър“ и План за регулация на УПИ XXXI-213 в кв. 3008, Източна промишлена зона по плана на гр. Русе, Община Русе

 Обявление за решението да се изпрати за обнародване в „ Държавен вестник“ в 7-дневен срок от приемането му от Общински съвет – Русе.

 Решението може да се обжалва в 14 – дневен срок от обнародването му в „Държавен вестник“ чрез Общински съвет Русе пред Административен съд Русе.

**Точка 40**

**К.л. № 869 Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия – водопроводно отклонение до ПИ 47336.63.370 в м. „Калето“, землище на гр. Мартен**

 **Г-н Иво Пазарджиев:** Кой ще докладва? Госпожа Магдалина Илиева, заповядайте.

  **Г-жа Магдалина Илиева:** Отново поддържаме предложението си за парцеларен план в м. „Калето“. Парцеларния план е изготвен за техническа инфраструктура. Благодаря.

 **Г-н Иво Пазарджиев:** Благодаря. Заявки за изказвания? Процедура за госпожа Наталия Кръстева.

 **Г-жа Наталия Кръстева:** Уважаеми колеги, по време на гласуване на предната точка, имаше „за“ гласували 29, в залата имаше 28 човека. Гледах гласуването.

 **Г-н Иво Пазарджиев:** 28 човека има в залата ?!?

 **Г-жа Наталия Кръстева:** 28 гласа бяха „за“, т.е. 29 гласа бяха „за“, в залата сте 28. Дясната част гласува „въздържали се“ и „против“. Не знам дали някой не е гласувал с устройство от… Господин Владов, до Вас кой беше?

 **Г-н Иво Пазарджиев:** Госпожо Кръстева, какво Ви е процедурното предложение?

 **Г-жа Наталия Кръстева:** Прегласуване искам, независимо…

 **Г-н Иво Пазарджиев:** По точката, която вече мина?

 **Г-жа Наталия Кръстева:** По точката, която госпожа Магдалина Илиева…

 **Г-н Иво Пазарджиев:** Докладваха следваща точка. Това се прави…

 **Г-жа Наталия Кръстева:** Да, господин Иванов. Гледах присъстващите в залата, гледах гласуването. Пак казвам, имаше 29 гласа „за“, в стаята бяха 28. Господин Велчев напусна залата преди две гласувания. Очевидно някой е гласувал с друго устройство. Велчев, да. На последния ред. Не е гласувал, да. Вие сте 28. Това обяснявам.

 **Г-н Иво Пазарджиев:** Не, госпожо Кръстева. Точката мина. Всеки от залата може да гласува както си реши (шум от зала). Гласуваме по точката, т.40 К.л.№ 869. Гласуваме по точката.

**КВОРУМ – 38. С 38 гласа „за”, 0 „против” и 0 „въздържали се“ се прие**

**РЕШЕНИЕ № 961**

 На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1 във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ, във връзка с чл. 21, ал. 5 от ЗОЗЗ, чл. 30, ал. 3 от ППЗОЗЗ и искане с вх. №УТ-16-17/18.03.2021 г. от „Биоселф“ ЕООД чрез Цанка Тодорова Енчева, Общински съвет - Русе реши:

1. Одобрява задание и разрешава изработване на подробен устройствен план /ПУП/ – парцеларен план за техническа инфраструктура извън урбанизираната територия - водопроводно отклонение до ПИ 47336.63.370 в м. „Калето“, землище на гр. Мартен по първи вариант на трасе през имоти с идентификатори: 47336.63.289 с НТП „Друг вид поземлен имот без определено стопанско предназначение“; 47336.63.287 с НТП „Местен път“; 47336.63.95 с НТП „Друг вид земеделска земя“ и 47336.63.276 с НТП „За селскостопански, горски, ведомствен път“, общинска собственост.
2. Дава предварително съгласие за утвърждаване на трасе на довеждащата инфраструктура за срок от една година.

 **Г-н Иво Пазарджиев:** Моля, госпожа Кръстева наистина да й окажете съдействие да види предишната точка, гласуването. По никакъв начин не се толерира гласуване с чуждо устройство. Госпожо Николова, нека да е на микрофона, да се запише и в протокола, както трябва. Аз изчаквам предната точка мина вече, но изчаквам госпожа Кръстева там да види, ако има проблем.

 **Г-жа Елеонора Николова:** Не, аз така обсъдих с колеги, че ПУП-а фактически засяга и регулира територия публична общинска собственост, което предполага едно квалифицирано мнозинство на Общинския съвет. Просто го задавам като въпрос, защото ние безспорно нямаме такова.

 **Г-н Иво Пазарджиев:** Продължаваме нашата работа. Госпожо Николова, от предварително написаните ми мнозинства, това ми е дадено, че е с 26 гласа. В случая, ако… Госпожо Неделчева. Ако има проблем при приемане на това решение, госпожо Николова, както кмета, така и областния управител може да го върне за разглеждане. Така че да продължим по дневния ред (шум от зала). Продължаваме по дневния ред.

**Точка 41**

**К.л. № 870 Даване на Разрешение за изработване на проект за Подробен устройствен план – План за застрояване (ПУП - ПЗ) на ПИ с идентификатор 63427.149.343 по КККР на гр. Русе, находящ се в местност „Касева чешма“, землището на гр. Русе, община Русе**

**Г-н Иво Пазарджиев:** Госпожо Илиева, заповядайте.

**Г-жа Магдалина Илиева:** Уважаеми общински съветници, в случая става въпрос за строителен план на имот в „Касева чешма“. Моля да дадете разрешение за разработване да одобрите задание. Благодаря.

**Г-н Иво Пазарджиев:** Заявки за изказване? Режим на гласуване по точката, моля.

**КВОРУМ – 43. С 43 гласа „за”, 0 „против” и 0 „въздържали се“ се прие**

**РЕШЕНИЕ № 962**

 На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА, чл. 124а, ал. 1 и ал. 5 и чл. 124б, ал. 1 от ЗУТ, във връзка с чл. 125, ал. 1 от ЗУТ и чл. 110, ал. 1, т. 3 от ЗУТ и искане с вх. №УТ-27-21 от 23.02.2022 г. от Хюля Орханова Щерева, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с идентификатор 63427.149.343 по КККР на гр. Русе, находящ се в местност „Касева чешма“, землището на гр. Русе, община Русе, като се изпълнят изискванията на чл. 108, ал. 2 от ЗУТ. С проекта за ПУП-ПЗ се определя зона за рекреационни дейности - „Вилна зона“ (Ов), съгласно предвижданията на ОУПО- Русе, като се спазят изискванията за параметри на устройствените нормативи за зоната. Със скицата-предложение се предвижда ново свободно застрояване в рамките на ограничителните линии на застрояване. Към настоящия момент в ПИ с идентификатор 63427.149.343 има съществуваща постройка, която не се запазва като елемент на плана.
2. Разрешава изработването на ПУП – ПЗ на ПИ с идентификатор 63427.149.343 по КККР на гр. Русе, находящ се в местност „Касева чешма“, землището на гр. Русе, община Русе, в съответствие с одобреното в т. 1 задание.
3. Решението да се разгласи с обявление по реда на чл. 124б, ал. 2 от ЗУТ.

**Точка 42**

**К.л. № 884 Даване на Разрешение за изработване на проект за подробен устройствен план – План за застрояване на поземлен имот с идентификатор 63427.72.68, местност „Узунджата“ по Кадастралната карта и кадастралните регистри за землището на гр. Русе**

 **Г-н Иво Пазарджиев:** Госпожа Магдалина Илиева, заповядайте.

 **Г-жа Магдалина Илиева:** Поддържаме така отправеното предложение. Поради обема на материалите, те са качени в допълнителен файл графичната част на този материал.

 **Г-н Иво Пазарджиев:** Заявки за изказвания? Режим на гласуване по точката, моля.

**КВОРУМ – 38. С 38 гласа „за”, 0 „против” и 0 „въздържали се“ се прие**

**РЕШЕНИЕ № 963**

На основание чл. 21, ал. 2 и чл. 21, ал. 1 т. 11 от ЗМСМА, чл. 124а, ал. 1 и ал. 5 и по реда на чл. 124б, ал. 1 от ЗУТ, във връзка с чл. 110, ал. 1, т. 3 от ЗУТ и искане с вх. УТ-27-45/10.05.2022г. от Ростислав Богомилов Димитров – управител на „Ирис“ АД, Общински съвет – Русе реши:

Одобрява задание и дава разрешение за изработване на Подробен устройствен план /ПУП/ - План за застрояване /ПЗ/ за ПИ 63427.72.68, местност „Узунджата“ по Кадастралната карта и кадастралните регистри за землището на гр. Русе, в съответствие с изискванията на чл. 108, ал. ал. 2 от ЗУТ, чл. 87 от Правилата и нормативите за прилагане на ОУПО Русе и чл. 23, ал. 3 от ЗОЗЗ.

ПУП-ПЗ да отговаря на изискванията на Наредба № 7/2003 г. за правила и нормативи за устройство на отделните видове територии и устройствени зони, Наредба № 8/2001 г. за обема и съдържанието на устройствените планове.

Решението да се разгласи с обявление по реда на чл. 124б, ал. 2 от ЗУТ.

**Точка 43**

**К.л. № 901 Даване на Разрешение за изработване на проект за Подробен устройствен план – План за застрояване (ПУП- ПЗ) на ПИ с идентификатор 63427.150.757 по КККР на гр. Русе, находящ се в местност „Караманлийка“, землището на гр. Русе, община Русе**

 **Г-н Иво Пазарджиев:** Заповядайте.

 **Г-жа Магдалина Илиева:** Поддържаме отправеното предложение към вас без промяна.

 **Г-н Иво Пазарджиев:** Не виждамзаявки за изказвания. Режим на гласуване по точката, моля.

**КВОРУМ – 40. С 40 гласа „за”, 0 „против” и 0 „въздържали се“ се прие**

**РЕШЕНИЕ № 964**

На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА, чл. 124а, ал. 1 и чл. 5 и чл. 124б, ал. 1 от ЗУТ, във връзка с чл. 125, ал. 1 от ЗУТ и чл. 110, ал. 1, т. 3 от ЗУТ и искане с вх. №УТ-27-38 от 15.04.2022 г. от Наталия Иванова Райкова чрез упълномощено лице- Мартин Димитров с Пълномощно №1046 от 25.03.2022 г. от Нотариус с рег. №414, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с идентификатор 63427.150.757 по КККР на гр. Русе, находящ се в местност „Караманлийка“, землището на гр. Русе, община Русе, като се изпълнят изискванията на чл. 108, ал. 2 от ЗУТ. С проекта за ПУП-ПЗ се определя зона за рекреационни дейности - „Вилна зона“ (Ов), съгласно предвижданията на ОУПО- Русе, като се спазят изискванията за параметри на устройствените нормативи за зоната. Със скицата-предложение се предвиждат нови граници на застрояване в имота. В ПИ с идентификатор 63427.150.757 има съществуваща постройка с РС №287А3 от 11.07.1979г.
2. Разрешава изработването на ПУП – ПЗ на ПИ с идентификатор 63427.150.757 по КККР на гр. Русе, находящ се в местност „Караманлийка“, землището на гр. Русе, община Русе, в съответствие с одобреното в т. 1 задание.
3. Решението да се разгласи с обявление по реда на чл. 124б, ал. 2 от ЗУТ.

**Точка 44**

**К.л. № 902 Даване на Разрешение за изработване на проект за Подробен устройствен план – План за застрояване (ПУП- ПЗ) на ПИ с идентификатори 65348.65.181 и 65.185, находящи се в местност „Мерата“, землището на с. Сандрово, община Русе**

 **Г-н Иво Пазарджиев:** Госпожа Илиева.

 **Г-жа Магдалина Илиева:** Уважаеми общински съветници, моля да подкрепите предложението така както сме го направили.

 **Г-н Иво Пазарджиев:** Благодаря. Заявки за изказвания няма. Режим на гласуване по точката, моля.

**КВОРУМ – 40. С 40 гласа „за”, 0 „против” и 0 „въздържали се“ се прие**

**РЕШЕНИЕ № 965**

На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА, чл. 124а, ал. 1 и чл. 5 и чл. 124б, ал. 1 от ЗУТ, във връзка с чл. 125, ал. 1 от ЗУТ и чл. 110, ал. 1, т. 3 от ЗУТ и искане с вх. №УТ-27-50 от 20.05.2022 г. от „МИСТИ“ ЕООД представлявано от Венцислав Стоянов Стоев, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с идентификатори 65348.65.181 и 65.185 находящи се в местност „Мерата“, землището на с. Сандрово, община Русе, като се изпълнят изискванията на чл. 108, ал. 2 от ЗУТ, чл. 65 от Наредба №РД-02-20-5 от 2016 г. за съдържанието, създаването и поддържането на кадастралната карта и кадастралните регистри, Наредба № 7 за правила и нормативи за устройство на отделните видове територии и устройствени зони и Наредба № 8 за обема и съдържанието на устройствените планове. С проекта за ПУП-ПЗ да се обединят двата поземлени имота като за новообразувания се определя устройствена зона „Предимно производствена“ (Пп), съгласно предвижданията на ОУПО- Русе, като се спазят изискванията за параметри на устройствените нормативи за зоната. Със скицата-предложение се предвиждат ограничителни линии на застрояване съгласно чл. 35, ал. 2 от ЗУТ. Към настоящия момент в ПИ 65348.65.181 и 65.185 има съществуващи постройки, които се запазват като елементи на плана на новообразувания ПИ.
2. Разрешава изработването на ПУП – ПЗ на ПИ с идентификатори 65348.65.181 и 65.185, находящи се в местност „Мерата“, землището на с. Сандрово, община Русе, в съответствие с одобреното в т. 1 задание.
3. Решението да се разгласи с обявление по реда на чл. 124б, ал. 2 от ЗУТ.

**Точка 45**

**К.л. № 903 Одобряване на задание, разрешаване изработването на подробен устройствен план /ПУП/ – Парцеларен план за транспортен достъп до ПИ 63427.57.6 в м. „Кабаклъка“, землище на гр. Русе**

 **Г-н Иво Пазарджиев:** Госпожо Илиева, заповядайте.

 **Г-жа Магдалина Илиева:** Уважаеми общински съветници, поддържаме предложението си.

 **Г-н Иво Пазарджиев:** Благодаря. Госпожа Даневска, заявка няма? Добре. Други заявки за изказвания няма. Режим на гласуване по точката, моля.

**КВОРУМ – 41. С 41 гласа „за”, 0 „против” и 0 „въздържали се“ се прие**

**РЕШЕНИЕ № 966**

 На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1 във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ във връзка с чл. 21, ал. 5 и чл. 29, ал. 1 от ЗОЗЗ, чл. 30, ал. 3 от ППЗОЗЗ и искане с вх. №УТ-16-10/25.02.2022 г. от „НРС 2“ ООД, Общински съвет - Русе реши:

1. Одобрява задание и разрешава изработване на подробен устройствен план /ПУП/ – Парцеларен план за транспортен достъп до ПИ 63427.57.6 в м. „Кабаклъка“, землище на гр. Русе.
2. Във връзка с преминаването през ПИ 63427.58.24 – общинска публична собственост, дава съгласие от името на Община Русе и за собствена сметка възложителят да извърши процедурата по промяна предназначението на имота с площ 667 кв. м., като срокът на предварителното съгласие е до влизане в сила на решението на Комисията по чл. 17, ал. 1 от ЗОЗЗ.

 **Г-н Иво Пазарджиев:** Следваща точка е питания. Няма постъпили питания за тази сесия. Следваща точка е 48-ма, изказване на господин Мариян Димитров. Заповядайте. Момент. Извинявам се, извинявам се. Благодаря. Колеги, благодаря за бележката.

**Точка 46**

**К.л. № 905 Даване на разрешение за изработване на проект за подробен устройствен план – план за застрояване /ПУП – ПЗ/ на поземлен имот с идентификатор 63427.160.104 по КККР на гр. Русе, находящ се в местност „Мерата“, землището на гр. Русе, Община Русе**

 **Г-н Иво Пазарджиев:** Госпожо Илиева, заповядайте.

 **Г-жа Магдалина Илиева:** Поддържаме предложението без изменение. Господин Станчев, моля… Заявки за изказвания няма. Режим на гласуване, моля.

**КВОРУМ – 42. С 42 гласа „за”, 0 „против” и 0 „въздържали се“ се прие**

**РЕШЕНИЕ № 967**

 На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и искане с вх. № УТ-27-42/26.04.2022г. от Александър Милков Иванов, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с идентификатор 63427.160.104 по КККР на гр. Русе, в местност „Мерата“, землище на гр. Русе, Община Русе, като се изпълнят изискванията на чл.108, ал.2 от ЗУТ. С проекта ПУП – ПЗ се определя жилищна зона с преобладаващо малкоетажно застрояване – „Зона (Жм)“, съгласно предвижданията на ОУПО – Русе, като се спазят изискванията за параметри на устройствените нормативи за зоната.
2. Разрешава изработване на ПУП – ПЗ на ПИ с идентификатор 63427.160.104 по КККР на гр. Русе, в местност „Мерата“, землище на гр. Русе, Община Русе, в съответствие с одобрено задание в т.1.

ПУП да се изготви в обем и съдържание съгласно изискванията на Наредба №8 на МРРБ за обема и съдържанието на устройствените планове.

Решението подлежи на разгласяване по реда на чл. 124б, ал. 2 от ЗУТ.

**Точка 47**

**Изказване на Мариян Димитров – вх. № 453/08.06.2022 г.**

 **Г-н Иво Пазарджиев:** Заповядайте, господин Димитров.

 **Г-н Мариян Димитров:** Уважаеми общински съветници, уважаеми господин Председател, уважаеми заместник-кметове. Правя питане относно реставрацията и облагородяването на околното пространство до най-стария и единствен в Българи от времето на Османската империя паметник, намиращ се в Парка на младежта – Махмудовата колона, известна и като Царев камък. Най-старият паметник в Русе се намира в Парка на младежта, на около 60 м. от църквата „Успение на Пресвета Богородица“. Това е мраморната възпоменателна Махмудова колона, известна още и като Царев камък, издигната от общината по повод и в чест на идването в Русчук на султан Махмуд II. Според историци този паметник е и единствен в България от времето на Османската империя. Паметникът в Русе е в чест на султан Махмуд II, който през 1836 г. е предприел обиколка, за да инспектира крепостите от отбранителния четириъгълник на империята- Русчук, Силистра, Варна, Шумен.

**Г-жа Деница Иванова:** Моля за тишина в залата. Да уважаваме говорещия.

**Г-н Мариян Димитров:** Визитата преминава тогава при изключителна тържественост. Султанът е посрещнат извън градските порти на Русе. Той оглежда войската, дава вид на задоволство…

**Г-н Иво Пазарджиев:** Господин Димитров, моля да спрете. Колеги, тишина в залата, моля!

**Г-н Мариян Димитров:** … поема пушката на един войник и я хвърля на земята. Това е знак, който определя мястото на бъдещата колона. Тя е изградена през 1837 г. и представлява каменен пиедестал с мраморна колона и хвалебствен текст, съчинен от султанския калиграф Мустафа Иззет. Тези факти, подходящите условия и околна среда, могат да превърнат Махмудовата колона в ценен туристически обект. По този повод искам да попитам кмета Пенчо Милков, кога се предвижда да се реставрира този паметник и да се промени подходящо непосредственото пространство около него, защото в този си вид Махмудовата колона прилича на отпаднало съоръжение от паропреносната или от градската канализационна мрежа. Това изказване го правя и в памет на г-н Мухарем Мухаремов, виден русенец, заслужил учител по математика, мой съсед и автор на книгата „Русчук и турската общност в Русе 1860 г. – 2002 г.“ Благодаря.

**Г-н Иво Пазарджиев:** Благодаря на господин Димитров. Госпожа Магдалина Илиева ще отговори на господин Димитров.

**Г-жа Магдалина Илиева:** Уважаеми господин Димитров, уважаеми общински съветници. Приоритет в програмата на Кмета на Община Русе за настоящия мандат е градската среда, в т. ч. и микроградската среда, включваща и парковете. Следва да се отбележи, че Махмудовата колона не присъства в списъка с паметници на културата, одобрен с Общия устройствен план на Община Русе, като единичен такъв. В малкото на брой данни за паметниците в Община Русе, липсва информация за нея. По своята същност, обаче тя безспорно се отнася към културно-историческите забележителности на гр. Русе. В случая идеята на г-н Димитров е добра, но за реставрацията на паметника следва да се мисли, като за част от цялостното облагородяване на парка, още повече че имота в който се намира и парка като цяло подлежи на контрол от Министерството на културата и на съгласувателни процедури там. Активната работа с приоритет към популяризиране на културно-историческите забележителности от своя страна изисква средства. Необходимо е да се извърши подробно проучване за допустимите намеси от гледна точка на местоположението й, може би да се изготви идеен проект за тази реставрация, който да бъде съгласуван в Министерството на културата. Към момента не сме предприемали такива стъпки. Благодаря Ви за това, че ни обръщате внимание.

**Г-н Иво Пазарджиев:** Благодаря на госпожа Илиева. С изчерпване на дневния ред закривам заседанието. Пожелавам приятен и успешен ден на всички.

**Изготвил: Председател:**

**Йоанна Гочева Иво Пазарджиев**